
PREFAŢĂ 


Etapele făuririi unei societăţi multilateral dezvoltate 
reclamă cunoştinţe şi preocupări multiple din partea fie¬ 
cărui membru al ei. Numai o pregătire multilaterală poate 
pune pe orice membru al acesteia în situaţia de a aborda 
domenii de activitate cît mai diverse. 

Altoirea, ca preocupare în domeniul de activităţi bi«- 
logice, pe lingă marile foloase pe care le aduce, creează 
pasiuni şi dă satisfacţii nebănuite. Ea constituie o îndelet¬ 
nicire plăcută, pasionantă, cu mare efect economic şi im¬ 
portanţă practică pentru sectorul în care se aplică. 

Altoirea corectă şi cu bune rezultate presupune însuşi¬ 
rea şi cunoaşterea unor principii şi legi biologice privind 
înmulţirea şi dezvoltarea plantelor. De asemenea, se cer 
cunoscute scopul în care se practică, precum şi totalitatea 
procedeelor tehnice folosite, adecvate cu specia şi scopul 
urmărit. 

Pentru cei care o practică, specialişti sau amatori, al¬ 
toirea determină petrecerea unei mari părţi din timp în 
mijlocul naturii, alături de plantele pe care le transformă 
după dorinţă. 

Pe lingă avantajul înmulţirii unor specii valoroase de 
plante în vederea satisfacerii nevoilor de trai, a unor spe¬ 
cii ornamentale de arbori şi flori pentru înfrumuseţarea 
locurilor în care trăiesc oamenii, laturi ce pot deveni pa¬ 
siuni creatoare, activitatea în aer liber constituie un pri¬ 
lej minunat de destindere, mulţumire şi satisfacţie. 

Prin lucrarea de faţă, autorul pune la dispoziţia iubi¬ 
torilor naturii, maselor largi de oameni din agricultură şi 

industrie, elevi, studenţi şi de alte profesii, cunoştinţele 
corespunzătoare şi necesare pentru a putea deprinde şi 
practica altoirile în cele mai diverse cazuri. 

Redactată după un plan judicios, lucrarea este uşor de 
urmărit, iar noţiunile de bază, ordinea operaţiunilor şi 
aplicarea procedeelor tehnice, de asemenea uşor de în-i 
suşit. 

Desigur, lucrarea este permanent susceptibilă de îmbu¬ 
nătăţiri, fapt pentru care mulţumim cu anticipaţie celor 
ce vor veni cu observaţii, păreri şi sugestii. 


Autorul! 



CAPITOLUL 

1 INTRODUCERE 


1.1. CE ESTE ALTOIREA 


Altoirea este operaţia tehnică în cursul căreia se îm¬ 
bină artificial plante, porţiuni de plante sau de organe în 
scopul de a le determina să convieţuiască. 

La locul de altoire se realizează o sudură prin inter¬ 
mediul unui ţesut nou, rezultat din înmulţirea celulelor. 

In final se obţine o plantă nouă, capabilă să vegeteze 
şi să fructifice normal. 

Din definiţie se poate constata că pentru altoire sînt 
necesare fie două plante, fie două porţiuni de plantă sau 
de organe. 

Una din aceste părţi, care poate fi chiar o plantă în¬ 
treagă înrădăcinată, se numeşte portaltoi, iar cea de a 
doua parte, care se îmbină cu prima, se numeşte altoi. 

Cînd portaltoiul este o plantă întreagă înrădăcinată, 
este de fapt un puiet provenit din seminţe, sau din lăstari 
de rădăcină, iar cînd este numai o porţiune de ramură 
sau de tulpină este de fapt un butaş, care atunci cînd 
este introdus în pămînt, la umezeală şi căldură, va înră¬ 
dăcina. 

Altoiul poate fi un mugure, o porţiune de ramură cu 
cîţiva muguri în stai'e de repaus sau în vegetaţie, vîrful 
de creştere al unei tulpini, sau chiar o plantă întreagă. 
La planta rezultată prin altoire rădăcina provine din port¬ 
altoi, în timp ce partea supraterestră provine din altoi. 

1.2. SPECIILE BOTANICE CARE SE ALTOIESC 
ŞI PORTALTOII FOLOSIŢI 


Datorită avantajelor pe care le prezintă, comparativ cu 
alte metode de înmulţire şi foloaselor pe care altoirea le 
aduce, s-a ajuns ca numărul speciilor botanice lemnoase 
şi chiar ierboase care se altoiesc să fie foarte mare. Pen¬ 
tru fiecare situaţie se folosesc portaltoi adecvaţi. 

Din mulţimea de specii care se pot altoi, în lucrarea 
de faţă se vor prezenta cele mai importante, pe care omul 
le foloseşte fie pentru că acestea îi oferă cele necesare 
traiului, fie că le foloseşte la ornamentarea şi înfrumuse¬ 
ţarea mediului în care acesta trăieşte. 


1.2.1. SPECII DE VIŢA DE VIE 

Speciile de viţă existente în natură se împart, din 
punct de vedere practic, în specii roditoare şi specii ne¬ 
roditoare. 

Speciile de viţă roditoare, la rîndul lor se împart în 
specii de viţă direct producătoare care, pentru că sînt re¬ 
zistente la filoxeră, se cultivă pe rădăcini proprii şi spe¬ 
cii de viţă roditoare care, fiind sensibile la filoxeră se 
altoiesc. 

Cit priveşte speciile de viţă neroditoare, unele din 
acestea se folosesc ca portaltoi pentru viţa roditoare sen¬ 
sibilă la filoxeră. 

Dintre viţele roditoare, cele care produc strugurii cei 
mai buni sînt cele care se altoiesc. Ele fac parte din spe¬ 
cia Vitis vinifera şi cuprind soiuri care produc struguri 
pentru masă (Afuz-Ali, Cardinal, Chasselas, Coarnă, Mus¬ 
cat de Hamburg etc.), soiuri pentru struguri de vin (Ali- 
gote, Fetească albă. Muscat Ottonel, Pinot gris, Pinot noir, 
Cabernet, Sauvignon etc.), mixte şi soiuri pentru struguri 
de Stafide (Korinth alb şi roşu, Sultanină Perleta, Kiş- 
Miş etc.). 

Pentru altoirea soiurilor de viţă care produc struguri 
pentru masă, vin sau stafide se folosesc viţe portaltoi re- 


zistente la filoxeră. Acestea pot fi soiuri pure americane 
(Berlandieri Ressegnier 1, Riparia Grand glabre, Riparia 
Portalis, Rupestris du Lot etc.) soiuri hibrizi americano- 
americani (Berlandieri X Riparia 420 A, Berlandieri X Ri¬ 
paria Teleki 8 B, Berlandieri X Riparia Kober 5 BB, Ri¬ 
paria X Rupestris 101 — 14, 3 306, 3 309 etc.), sau soiuri 
hibrizi europeo-americani (AramonXRupestris Ganzin 1, 
ChasselasX Berlandieri 41 B etc.). 


1.2.2. SPECII DE POMI FRUCTIFERI 

Majoritatea speciilor de pomi fructiferi care se cultivă 
se înmulţesc prin altoire. Pentru fiecare specie în parte 
se folosesc portaltoi adecvaţi obţinuţi fie din seminţe, fie 
pe cale vegetativă. 

Se prezintă în continuare principalele specii pomicole 
care se altoiesc şi portaltoii recomandaţi pentru acestea. 

Mărul (Malus pumilla var. domestica) este una dintre 
cele mai importante specii pomicole cultivate în ţara noas¬ 
tră. Fructele au o valoare alimentară ridicată şi durată 
lungă de păstrare peste iarnă, asigurînd consumul de 
fructe şi în perioade mai deficitare în produse vegetale 
proaspete. Rezistenţa mare la transport a fructelor face 
ca acestea să poată fi expediate la distanţă foarte mare. 

Pentru altoirea mărului sînt folosiţi portaltoi obţinuţi 
din seminţe, cit şi pe cale vegetativă. 

Portaltoii obţinuţi din seminţe 

Mărul pădureţ (Malus silvestris). Acesta se găseşte în 
ţara noastră în toate regiunile de deal, în exemplare răz¬ 
leţe sau prin păduri. Este un portaltoi pentru mărul cul¬ 
tivat, în formă de trunchi înalt sau mijlociu. înrădăci¬ 
nează adînc, avînd rădăcini cu ramificaţii puţine, dar dez¬ 
voltate pe lungimi mari. Este rezistent la ger şi la secetă, 
cu afinitate bună faţă de cele mai multe soiuri nobile. Dă 
pomi viguroşi şi cu longevitate mare. Este portaltoiul cel 
mai mult folosit pentru altoirea mărului. 

Ca dezavantaje, mărul pădureţ întîrzie intrarea pe rod 
a pomilor pînă în al 6—7-lea an de la altoire şi prezintă 

foarte multe tipuri dintre care unele nu sînt bune de port- 
altoi. Din experienţa altoirii mărului pe pădureţ s-a con¬ 
statat că cele mai bune tipuri ca portaltoi sînt cele la care 
fructele se coc mai tîrziu. 

Mărul franc (Malus pumilla var. paradesiaca). Este 
obţinut din sămînţa unor soiuri cultivate de măr ca : Pă- 
tul, Creţesc, Domnesc, Călugăresc, Roşioare etc. 

Acest portaltoi prezintă afinitate mare la altoire, ceea 
ce se reflectă în procent mare de prindere la altoire. 

în ceea ce privesc înrădăcinarea şi vigoarea, acestea 
sînt bune, ritmul de dezvoltare al pomilor potrivit pen¬ 
tru mai toate soiurile nobile, iar intrarea pe rod este mai 
timpurie. Este mai puţin rezistent la ger şi la secetă decît 
mărul pădureţ. 

Portaltoi obţinuţi pe cale vegetativă 

Dusenul. Este o specie de măr, originar din Orientul 
Apropiat, care creşte în stare sălbatecă şi ajunge la 5— 
6 m înălţime. 

Vigoarea acestui portaltoi este mică, iar înrădăcinarea 
este mai puţin adîncă. Nu este atît de rezistent la secetă 
ca mărul pădureţ, în schimb prinderea la altoire este 
foarte bună. Pomii altoiţi pe Dusen au, în general, trunchi 
mijlociu sau pitic, intră destul de timpuriu pe rod, în al 
4—5-lea an de la altoire şi fructifică abundent. Se în¬ 
mulţeşte vegetativ, în special prin marcotaj. 

Paradisul. Este o specie de măr ce are aceeaşi origine 
ca şi Dusenul. Acesta se prezintă sub formă de tufă. Po¬ 
mii altoiţi pe acest portaltoi au trunchi pitic, de 30— 
40 cm înălţime, sau pot fi obţinuţi în forme artificiale de 
U, palmete etc. Prinderea la altoire este bună, intrarea pe 
rod a pomilor timpurie, iar fructificarea abundentă şi 
constantă. Se înmulţeşte foarte uşor pe cale vegetativă 
prin marcotaj. 

Are dezavantajul de a fi mai puţin rezistent la secetă, 
ca urmare a înrădăcinării trasante. Cere soluri fertile. 

Tot ca portaltoi pentru măr se folosesc unele selecţii 
din diferitele tipuri de dusen şi paradis, care sînt în nu¬ 
măr de 16 tipuri, cunoscute sub denumirea de tipurile 
E.M. Acestea se deosebesc unele de altele prin vigoare. 

modul de înrădăcinare şi intrare pe rod a pomilor altoiţi 
pe ei, fără să difere prea mult de caracteristicile dusenu- 
lui şi paradisului din care provin. 

Părul (Pirus sativa). Este o specie pomicolă care se 
cultivă în toate regiunile, dar pe suprafeţe mai restrînse 
decît mărul. în ceea ce priveşte aria de răspîndire, nu urcă 
la altitudinea de cultură a mărului, dar în schimb reu¬ 
şeşte bine în zona de cultură a viţei de vie şi în zona de 
silvostepă. 

Ca şi mărul, prezintă un potenţial productiv ridicat, 
putînd produce între 30—180 kg fructe pe pom. Spre deo¬ 
sebire de măr, fructificarea alternativă este rar întîlnită 
la păr, incit nu se pune problema rezolvării ei. 

în ceea ce privesc portaltoii părului, aceştia sînt mai 
puţin numeroşi decît la măr, fiind portaltoi obţinuţi din 
seminţe şi portaltoi obţinuţi pe cale vegetativă. 

Portaltoii obţinuţi din seminţe 

Părul sălbatec sau pădureţ (Pirus piraster). Se găseşte 
răspîndit prin păduri, livezi, ca exemplare izolate. Este 
un portaltoi puţin pretenţios faţă de sol. Se adaptează 
uşor şi are rezistenţă mare la secetă şi la boli. Pe părul 
pădureţ se pot altoi şi forma pomi cu trunchi înalt. Pomii 
obţinuţi au, în general, în primii ani o dezvoltare neuni¬ 
formă şi înceată. Intrarea pe rod a pomilor este mai tîrzie, 
avînd loc la 8—10 ani de la plantare. Fructifică abundent 
şi ca longevitate pot ajunge la peste 100 ani. 

Părul franc. Se obţine din seminţele soiurilor autoh¬ 
tone ca Roşioară pietroasă. Tomnatice de Buzău, Harbu- 
zeşti etc., iar dintre soiurile aduse în ţara noastră amintim 
Untoasă Hardy, Wiliamns etc. Ca portaltoi, prezintă însu¬ 
şiri apropiate de părul sălbatec. Pomii altoiţi pe ei se dez¬ 
voltă mai uniform şi intră pe rod mai de timpuriu. Poate 
înlocui părul pădureţ în toate regiunile. 

Portaltoii obţinuţi pe cale vegetativă 

Gutuiul (Cydonia oblonga). Este un portaltoi folosit 
destul de mult pentru păr. In general prezintă o rezis¬ 
tenţă mai mică la secetă, ger şi faţă de conţinutul solului 
în calciu, comparativ cu ceilalţi portaltoi. 

Prin altoirea părului pe gutui se obţin pomi cu trunchi 
mijlociu sau pitic, putîndu-se planta la distanţe mici (5 m 
în cazul cînd se obţin pomi cu coroană şi de 3,5 X 1,5 m 
în cazul cînd se formează garduri pomicole). 

Pomii altoiţi pe gutui intră pe rod de timpuriu, rodesc 
abundent şi dau fructe de calitate. Portaltoii se pot obţine 
uşor înmulţindu-se pe cale vegetativă, prin marcotaj. 
Prezintă însă dezavantajul că pentru unele soiuri de păr 
(Favorita lui Clapp, Wiliamns, Untoasă Bosc, Untoasă 
Clairgeau etc.) are afinitate redusă. în schimb, are o mare 
afinitate pentru soiurile Untoasă Hardy şi Cure, soiuri 
care se pot folosi ca intermediar pentru altoirea tuturor 
soiurilor de păr pe gutui. 

Şi în cazul gutuiului au fost selecţionate mai multe 
tipuri, denumite tipurile E.M. Dintre acestea se folosesc 
tipurile E.M.—A, B şi C. 

Gutuiul. Este o specie pomicolă care, în ţara noastră, 
are o pondere mică comparativ cu celelalte specii, repre¬ 
zentând maximum 2»/o din totalul pomilor cultivaţi. Este 
pretenţios faţă de căldură, motiv pentru care se cultivă 
in zonele în care temperaturile nu scad iarna sub —25°C. 
Solurile cele mai indicate sînt cele mijlocii, fertile şi su¬ 
ficient de umede. 

Gutuiul se cultivă altoit pe gutuiul din flora spon¬ 
tană, obţinut prin marcotaj. 

Prunul (Prunus domestica). Este o specie pomicolă 
cultivată în proporţie de peste 56«/o din suprafaţa ocupată 
cu pomi în ţara noastră. Răspîndit în regiunea dealurilor 
cu înălţimi cuprinse între 250 şi 600 m altitudine în cul¬ 
tura principală şi chiar în regiuni mai joase, dar pe su¬ 
prafeţe mici. 

Altoirea prunului se face pe portaltoi obţinuţi din 
seminţe. Dintre portaltoii cei mai folosiţi se numără mi- 
robolanul, prunul franc şi chiar zarzărul. 

Mirobolanul sau corcoduşul (Prunus mirobolona). Este 
cunoscut ca pom fructifer, răspîndit mai mult în Oltenia 
şi Muntenia. 

Ca portaltoi este puţin pretenţios şi se adaptează bine, 
în special la solurile mijlocii. Prezintă afinitate mare pen¬ 
tru prun, obţin îndu-se pomi care pînă la intrarea pe rod 

au o dezvoltare viguroasă. După intrarea pe rod creşte¬ 
rea devine mai moderată. 

Dintre toate tipurile de corcoduş, mai indicate pentru 
a se înmulţi ca portaltoi din sîmburi sînt cele cu fructele 
galbene. Este portaltoiul cel mai folosit pentru altoirea 
prunului în toate zonele, mai puţin zonele de stepă. 

Prunul franc. Este obţinut din sîmburii unor soiuri 
nobile sau seminobile româneşti, cum sînt Roşior de vară. 
Grasă românească, Vînăt românesc etc. 

In general este un portaltoi mai puţin folosit, dar care 
poate deveni un portaltoi principal al prunului, în special 
în zona dealurilor cu umiditate mai mare şi asigurată. 

Caisul (Armeniaca vulgaris var. communis). Este o spe¬ 
cie pomicolă mai puţin răspîndită în ţara noastră, tota- 
lizînd abia circa 3,5% din totalul pomilor cultivaţi, deşi 
fructele sale sînt foarte apreciate. Este pretenţios faţă de 
căldură, fapt pentru care se găseşte răspîndit mai mult 
în zona de cîmpie. 

Portaltoii folosiţi pentru cais sînt zarzărul, corcoduşul 
şi prunul franc. 

Zarzărul (Prunus armeniaca var. persicoides). Este 
foarte mult răspîndit în toate regiunile ţării şi este consi¬ 
derat pom fructifer. Pentru faptul că face parte din ace¬ 
eaşi specie cu soiurile de cais, prezintă o mare afinitate la 
.altoirea caisului. 

Pomii obţinuţi sînt viguroşi, cu sistem radicular foarte 
dezvoltat, chiar în soluri sărace şi bogate în calcar. Este 
un portaltoi rezistent la secetă, cu longevitate mare şi se 
înmulţeşte uşor din sîmburi, puieţii crescînd foarte repede 
în pepinieră. Este portaltoiul cel mai recomandat pentru 
.altoirea caisului, în toate regiunile ţării, cu condiţia să nu 
fie plantat în soluri cu exces de umiditate. 

Corcoduşul. Este indicat ca portaltoi pentru cais în te¬ 
renurile grele şi umede. Are longevitate mai redusă, de 
10—15 ani. 

Prunul franc. Nu este suficient încercat ca portaltoi 
pentru cais, totuşi poate deveni un portaltoi de bază de¬ 
oarece exemplare de cais altoite pe soiuri locale de prun 
au atins vîrste apreciabile în unele zone ale ţării. 

Piersicul (Persica vulgaris). Este o specie pomicolă care 
’.a căpătat o răspîndire mai mare abia în ultimul timp, dat 

fiind calităţile gustative ale fructelor sale, motiv pentru 
care este mult solicitat atît pentru consumul intern cit şi 
la export. Este pretenţios faţă de căldură, motiv pentru 
care se cultivă mai mult în regiunile din vest şi sud, fără 
a depăşi însă zona podgoriilor (200—400 m). 

Pentru altoirea piersicului se folosesc ca portaltoi 
piersicul franc, corcoduşul şi migdalul amar. 

Piersicul franc. Este un portaltoi obţinut din sîmburii 
unor soiuri ca Elberta, Champion şi altele. 

Pomii obţinuţi pe acest portaltoi au o creştere bună, 
sînt uniformi, intră timpuriu pe rod şi au longevitate 
mare. Reuşeşte bine pe solurile mijlocii şi uşoare, care sînt 
bine încălzite şi nu prezintă exces de apă sau de calciu. 

Prezintă afinitate mare la altoirea pentru toate soiu¬ 
rile de piersic. 

Corcoduşul. Este un portaltoi pentru altoirea şi cultura 
piersicului pe terenuri mai grele şi mai umede. Pomii ob¬ 
ţinuţi pe acest portaltoi au vigoare mare şi produc mult, 
au însă durată de viaţă mai scurtă. 

Migdalul amar (Amygdalus communis). Este portalto- 
iul pentru piersic, care se va cultiva pe soluri cu conţinut 
mai mare de calciu şi mai uscate. Pomii obţinuţi au talie 
mică şi longevitate mare. 

Cireşul şi vişinul. Sînt specii pomicole care, în ţara 
noastră, nu depăşesc 4% din totalul pomilor existenţi. 
Cultura lor a luat amploare mai mare în ultimul timp, 
furnizînd materie primă pentru industria alimentară. Pe 
teritoriul ţării sînt răspîndite din zona de cîmpie şi pînă 
în zona dealurilor la 700 m altitudine. 

Portaltoii folosiţi pentru altoirea cireşului şi vişinului 
sînt cireşul sălbatec, mahalebul şi vişinul comun. 

Cireşul sălbatec. (Prunus avium var. silvestris). Se gă¬ 
seşte răspîndit în regiunea dealurilor, ca exemplare vigu¬ 
roase, înalte şi cu sistem radicular puternic. Este un port¬ 
altoi care merge bine pe solurile calde şi cu textură mij¬ 
locie sau uşoară. 

Prezintă afinitate mare la altoire, iar pomii obţinuţi au 
talie înaltă, longevitate mare şi produc mult. 

Este cel mai indicat portaltoi pentru cireş şi mai puţin 
indicat pentru vişin. 

Mahalebul (Prunite, mahaleb). Denumit şi vişin tur¬ 
cesc, creşte mai mult spontan. Este de talie mijlocie, cu 
o coroană deasă şi globuloasă. Ca portaltoi pentru cireş 
şi vişin merge în terenuri mijlocii ca textură, sărace în 
elemente nutritive şi mai bogate în calciu. Mahalebul 
este mai puţin indicat pentru altoirea cireşului şi mai 
mult pentru cea a vişinului. 

Vişinul comun (Prunus vulgaris). Este un portaltoi 
pentru altoirea vişinului, în special pentru obţinerea for¬ 
melor pitice. 

Este foarte rezistent la secetă şi ger, însă are dezavan¬ 
tajul că drajonează destul de mult. 

Nucul. Este o specie pomicolă care se cultivă, obţinut 
în general din seminţe, fapt pentru care prezintă foarte 
multe tipuri. Pentru obţinerea unor fructe omogene şi in¬ 
trarea mai de timpuriu pe rod este necesar să se cultive 
nucul înmulţit prin altoire. 

Ca portaltoi potrivit pentru nuc este indicat nucul 
comun. 

Tot în cadrul pomilor fructiferi, se înmulţesc prin al¬ 
toire speciile ornamentale de măr (cele cu frunze şi fructe 
roşii) de păr (cu frunze pufoase sau fructe mici şi roşii) 
de cireş, vişin şi corcoduş (cu frunze mici, flori bătute şi 
fructe roşii sau forme de coroană pletoasă sau globuloasă) 
care au un mare efect ornamental în parcurile, grădinile 
sau pe aleele unde aceste specii sînt plantate. 


1.2.3. SPECII DE ARBUŞTI ŞI ARBORI 
ORNAMENTALI 


Intre numeroasele specii de arbuşti şi arbori ornamen¬ 
tali, există unele la care înmulţirea prin altoire este mai 
avantajoasă decît înmulţirea prin seminţe, butaşi sau 
marcote. 

înmulţirea acestor specii prin altoire, se poate face cu 
rezultate bune folosind, pentru fiecare, ca portaltoi, specii 
spontane tipice, sau specii înrudite şi cu afinitate între 
ele. 

In continuare sînt prezentate principalele specii de 
arbuşti şi arbori ornamentali, care se înmulţesc avantajos 
prin altoire. 

Trandafirii (Roza specii). Sînt arbuşti ornamentali, 
foarte mult apreciaţi datorită calităţilor lor superioare, a 
numărului foarte mare de soiuri şi multiplelor întrebuin¬ 
ţări. Unele specii şi soiuri prezintă importanţă şi pentru 
industria alimentară, cosmetică şi în medicină. 

Mare interes prezintă folosirea trandafirilor în scopuri 
decorative, prin amenajările floricole sub formă de roza- 
rii (grădini de trandafiri), alei, bolţi, sau chiar izolaţi în 
parcuri, spaţii verzi sau grădinile de pe lîngă locuinţe. 

In ceea ce priveşte înmulţirea trandafirilor, aceasta se 
poate face pe cale vegetativă, prin butaşi, drajoni şi prin 
altoire. înmulţirea vegetativă este posibilă la un număr 
restrîns de specii şi soiuri. 

Cea mai folosită metodă de înmulţire pentru majorita¬ 
tea soiurilor de trandafiri este altoirea, făcută prin 
aproape toate metodele cunoscute. 

Portaltoiul cel mai potrivit pentru altoirea speciilor şi 
soiurilor nobile de trandafiri este măceşul comun (Roşa 
canina), care creşte sălbatec, sub formă de arbust ce nu 
depăşeşte 2—3 m înălţime şi care are un sistem radicular 
foarte ramificat. Măceşul folosit ca portaltoi pentru tran¬ 
dafiri se obţine fie prin despărţirea tufelor aflate prin 
lunci, crînguri sau păduri, fie din seminţele de măceş. 

Liliacul (Syringa vulgaris). Creşte spontan sau cultivat 
sub formă arbustoidă de 3—5 m înălţime, în zonele calde 
din ţara noastră. 

Liliacul prezintă varietăţi cu flori albe, sau cu flori 
albastre liliachii de diferite nuanţe, iar soiurile cultivate 
au florile simple sau învoite. 

Se altoieşte pe portaltoi obţinuţi prin marcotaj sau din 
seminţe. Se mai poate altoi pe lemnul cîinesc (Ligustrum 
vulgare). 

Salcimul pitic (Caragana arborescens). Este o specie or¬ 
namentală, răspîndită mult în ţara noastră. Este cultivat 
pentru amenajarea spaţiilor verzi, în amestec cu alte spe¬ 
cii sub formă de boschete sau izolat. Are flori galbene 
aurii care înfloresc în luna mai şi care sînt melifere. 

Prin altoire se înmulţeşte varietatea pendula, folosind 1 
ca portaltoi puieţii de Caragana arborescens. 

Ţigărarul (Catalpa). Arbore de circa 15 m înălţime, co¬ 
roană largă, frunze mari, flori mari albe cu interiorul pur¬ 
puriu şi galben. înfloreşte în iunie-iulie. Este cultivată 
pentru aspectul ornamental dat de mozaicul frunzelor, 
frumuseţea florilor, precum şi a fructelor sale interesante 
care dau un aspect foarte frumos arborelui în timpul 
iernii. 

Se altoieşte pe portaltoi obţinuţi din sămînţă. 

Nucul cenuşiu (Juglans cinerea). Arbore ornamental 
ale cărui frunze, spre toamnă devin galbene ornamentind 
frumos parcurile sau aleile unde se află plantat. 

O serie de varietăţi ale acestei specii se înmulţesc prin- 
altoire, folosind ca portaltoi puieţi de nuc comun. 

Dudul alb şi negru (Morus alba şi nigra). Arbore ce 
poate ajunge pînă la 10—15 m înălţime. Se cultivă pen¬ 
tru interesul pe care îl prezintă din punct de vedere orna¬ 
mental şi sericicol. Dudul alb are varietăţi cu coroana 
piramidală, pletoasă sau pitică, iar dudul negru are vari¬ 
etăţi cu coroana globoidală. Toate formele ornamentale 
de dud se înmulţesc numai prin altoire, folosind portaltoi, 
de dud comun obţinuţi din seminţe. 

Ulmul (Ulmus specie). Arbore ce poate ajunge pînă 
la 30 m înălţime. Se cultivă ca specie forestieră şi ca spe¬ 
cie ornamentală. Speciile ornamentale sînt cele cu co¬ 
roana globoidală, piramidală şi pletoasă. 

Toate speciile de ulm ornamental se înmulţesc numai 
prin altoire, folosind puieţi de ulm de cîmp obţinuţi din 
sămînţă. 

Carpenul (Carpinus betulus). Arbore ce poate ajunge 
pînă la 20 m înălţime. Din punct de vedere ornamental in¬ 
teresează varietatea de carpen cu frunze roşii şi cele cu 
coroana piramidală şi pletoasă. Se foloseşte la formarea; 
masivelor, a zidurilor verzi şi a gardurilor vii. 

Varietăţile ornamentale se înmulţesc prin altoire, folo- 
sindu-se puieţi de carpen comun obţinuţi din seminţe. 

Mesteacănul (Betula verrucosa). Arbore ce poate ajunge 
pînă la 20 m înălţime, cu tulpină zveltă şi coajă albă. Pre- 
1 zintă varietăţi cu coroana piramidală sau pletoasă, precum 

şi cu rumuri pletoase şi frunze colorate roşu-închis. Este 
o specie foarte mult apreciată, fiind deosebit de ornamen¬ 
tală datorită trunchiului şi coroanei. Varietăţile ornamen¬ 
tale se înmulţesc prin altoire, folosindu-se puieţii obţinuţi 
din sămînţă. 

Bujorul mare (Paeonia suffruticosa). Este un arbust ce 
poate ajunge pînă la 1 m înălţime. Este cultivat pentru 
aspectul ornamental pe care îl oferă atunci cînd este în¬ 
florit. In cultura ornamentală se întîlnesc specii cu flori 
mari şi colorate în alb, roz, roşu, galben-auriu sau stacojiu. 

Se înmulţeşte obişnuit prin altoire, folosindu-se ca 
portaltoi fragmente de rădăcini proprii, sau se altoieşte 
pe bujorul chinezesc (Paeonia albiflora). 

Magnoliile (Magnolia specie). Sînt arbori sau arbuşti 
foarte ornamentali. Prezintă mai multe specii, fiecare din¬ 
tre acestea remarcîndu-se prin florile lor mari, abundente, 
divers colorate, iar unele chiar mirositoare. 

Se înmulţesc prin seminţe, butaşi, marcotaj şi altoire. 
Pentru a avea siguranţa obţinerii speciei dorite, se alto¬ 
ieşte, folosind portaltoi obţinuţi din seminţe, înrădăcinaţi 
în ghivece. 

Arborele de lalea (Liriodendron tulipifera). Arbore ce 
poate ajunge la 30 m înălţime. Are flori solitare sub formă 
de lalea, colorate în galben verzui şi cu o pată roşie în 
mijloc. înflorirea are loc în lunile mai-iunie. Printre va¬ 
rietăţile pe care le are, un aspect ornamental deosebit îl 
prezintă cele cu coroana piramidală şi cu talie scundă. 

înmulţirea se poate face prin seminţe, marcotaj şi al¬ 
toire. 

Formele ornamentale se înmulţesc prin altoire, folo¬ 
sindu-se ca portaltoi puieţi din sămînţă plantaţi în ghi¬ 
vece. 

Tuia (Thuya ocidentalis). Arbore şi uneori arbust care 
poate ajunge pînă la 20 m înălţime. Are mai multe va¬ 
rietăţi ornamentale, cu coroana globuloasă, piramidală 
compactă sau columnară. Este o specie de mare valoare 
ornamentală, folosită în parcuri şi grădini sub formă de 
arbuşti izolaţi, ori în grupuri mici, ieşind bine în evidenţă 
cu formele sale şi coloritul divers nuanţat. De asemenea. 

se poate folosi sub formă de garduri vii, suportînd foarte 
bine tunderea. 

Formele ornamentale se înmulţesc prin altoire, folo- 
sindu-se ca portaltoi puieţi obţinuţi din seminţe, înrădă¬ 
cinaţi în ghivece. 

în afară de speciile de arbori şi arbuşti ornamentali 
descrişi mai sus, mai sînt şi altele, care se înmulţesc prin 
altoire. Acestea, fie că sînt mai puţin întîlnite în parcu¬ 
rile, grădinile sau pe aleile plantate, fie că sînt specii mai 
rare şi mai pretenţioase la condiţiile de sol şi climă din 
ţara noastră. 


1.2.4. SPECII DE FLORI 

Şi în floricultură, foarte multe specii de plante se în¬ 
mulţesc mai avantajos şi mai uşor prin altoire, decît prin 
seminţe, butaşi sau marcotaj. 

în cadrul speciilor floricole se pot folosi la altoire atît 
părţile aeriene (tulpini, lăstari, muguri) cît şi părţile sub¬ 
terane (rădăcini, tuberculi etc.). 

Dintre speciile floricole care se înmulţesc prin altoire 
se amintesc cîteva mai importante şi anume : 

Azaleele (Azalea sau Rhododendron). Specii de arbuşti 
care înfloresc primăvara devreme. Azaleele ce se cultivă 
obişnuit, constituie un subgen al genului Rhododendron, 
sînt hibrizi între speciile şi varietăţile de Rhododendron 
şi Azaleea, cu frunze caduce şi flori viu şi diferit colorate 
(roz, cărămiziu, roşu aprins, violet sau albe). 

înmulţirea se poate face prin butaşi şi prin altoire. 
Altoirea se face folosind portaltoi în vîrstă de doi ani 
obţinuţi din butaşi înrădăcinaţi de Azaleea concinnua sau 
folosind ca portaltoi tulpini înrădăcinate de bujor de munte 
(Rhododendron). 

Camellia. Arbuşti cu frunze lucioase, puternic dinţate 
şi verzi închis. Florile de forma florilor învoalte de tran¬ 
dafir viu şi diferit colorate (albe, roşii, roz etc.). 

înmulţirea se poate face prin seminţe, butaşi şi altoire. 
Altoirea se face folosind portaltoi din seminţe sau butaşi 
înrădăcinaţi. 

Dalia sau Gherghina (Dahlia). Este o floare frumoasă, 
perenă, cultivată mult în parcuri şi grădini. înflorirea este 
abundentă şi îndelungată, iar florile au mare diversitate 
■de culori. 

Soiurile valoroase de dalie se înmulţesc prin altoire, 
folosind ca portaltoi rădăcini tuberizate sau chiar tulpini 
tinere, iar ca altoi, lăstari de la plantele care au fost puse 
la forţat. Plantele altoite se plantează în ghivece mari, 
sau pe parapete înmulţător, unde se ţin pînă se produce 
-calusarea şi emiterea de rădăcini. 

Gladiolele (Gladiolus X gandavensis). Flori foarte mult 
apreciate pentru frumuseţea, coloritul şi rezistenţa la păs¬ 
trare a florilor. 

Gladiolele sînt plante perene, cultivate ca semirustice 
•şi cuprind soiuri şi specii spontane şi cultivate sau nobile. 

înmulţirea se face prin separarea tuberobulbilor, sau 
•chiar prin divizarea tuberobulbilor. 

Soiurile foarte valoroase şi care formează tuberobulbi 
puţini se înmulţesc prin altoire, folosindu-se ca portaltoi 
tuberobulbii de la soiuri sau specii care formează mai 
mulţi, iar ca altoi un mugure dormind scos cu o mică por¬ 
ţiune de disc, de la soiurile valoroase. 

Dintre speciile floricole se mai înmulţesc prin altoire : 
Fuchsia (Cercelaru), crizantemele, tufănica, muşcatele, bu¬ 
jorul lemnos, cactuşii etc. 


1.3. TEHNOLOGIA PRODUCERII 
PORTALTOILOR 


Din descrierea speciilor botanice care se înmulţesc prin 
altoire se constată că sînt necesari, pentru fiecare situaţie 
în parte, portaltoi obţinuţi din seminţe, sau pe cale vege¬ 
tativă, sub formă de butaşi sau marcote. 

Obţinerea diferită a portaltoilor presupune tehnologii 
diferite de obţinere, fiecare dintre acestea încadrată în- 
tr-un număr de operaţiuni necesare şi obligatorii. 

1.3.1. OBŢINEREA PORTALTOILOR DIN SEMINŢE 


Pentru obţinerea portaltoilor din seminţe se execută o 
serie de operaţiuni şi anume : 

— recoltarea seminţelor din fructe ; 

— stratificarea seminţelor ; 

— semănatul; 

— îngrijirea semănăturilor de portaltoi ; 

— scoaterea puieţilor, clasarea şi păstrarea lor. 

1.3.1.1. RECOLTAREA SEMINŢELOR DIN FRUCTE 

înainte de a se trece la recoltarea fructelor pentru ob¬ 
ţinerea seminţelor, se face alegerea potrivită a semince- 
rilor după cum aceştia sînt pomi sălbatici sau cultivaţi, 
arbori, arbuşti sau flori. Exemplarele de seminceri se sta¬ 
bilesc după ce au fost observate şi verificate din punct de 
vedere al sănătăţii, vigorii, dezvoltării, timpului de matu¬ 
rare a fructelor etc. Aceştia trebuie să fie sănătoşi, vigu- 
roşi, bine dezvoltaţi şi să-şi matureze fructele cit mai 
tîrziu, pentru ca seminţele să fie ajunse la maturitate şi 
cu procent mare de germinare. 

Fructele de pe exemplarele de seminceri se recoltează 
cînd acestea sînt bine coapte. Ca epocă de recoltare se 
indică datele din tabelul 1.1. 


Tabelai 1.1 


Date privind epoca optimă de recoltare a fructelor 
pentru obţinerea seminţelor 


Nr. 

crt. 

Specia de la care se 
recoltează fructe 

Epoca de recoltare 
a fructelor 

, 

Mărul sălbatec 

15 sept.— 30 septembrie 


Mărul franc 

15 sept.—30 septembrie 

;j 

Părul sălbatec 

15 sept. —30 septembrie 

4 

Părul franc 

15 sept. —30 septembrie 

5 

Gutuiul 

15 oct. —25 octombrie 

fi 

Mirobolanul (corcoduş) 

15 iulie —31 august 

7 

Prunul franc 

1 sept. —30 septembrie 

8 

Zarzărul 

15 iulie -31 august 

' 9 

Piersicul franc 

10 sept. —3 septembrie 

Tabelai 1.1 (continuare) 


12 

13 

14 

15 
1G 

17 

18 

19 

20 
21 
22 

23 

24 

25 


Migdalul 

Cireşul sălbatec 

Mahalebul 

Vişinul comun 

Nucul 

Dudul 

Măceşul 

Liliacul 

Sălciului 

rimu ? 3 

Mesteacănul 

Tuia 

Arborele de lalea 

Magnoliile 

Azaleele 


10 sept. — 1 octombrie 
15 iunie —31 iulie 
15 iulie—31 august 
15 iulie—31 august 
10 sept. —1 octombrie 
15 iunie —15 iulie 
septembrie — octombrie 
septembrie —octombrie 
octombrie — ianuarie 
sept embrie — o ct o m bri e 
mai iunie 
iulie—august 
octombrie—ianuarie 
iulie—august 
iunie —iulie 


Fructele viermănoase, diforme, sau cu alte defecţiuni 
se înlătură. 

în continuare, pentru extracţia seminţelor este necesar 
ca, în funcţie de felul fructelor, să se procedeze diferit. 

Astfel, scoaterea seminţelor din fructele de sîmburoase 
(cireş, vişin, prun, corcoduş, zarzăr etc.) se poate face fre- 
cînd fructele cu mîna sau cu o perie tare pe o sită cu 
ochiurile mai mici decît seminţele. Pulpa sau carnea fruc¬ 
telor trece prin sită şi este prinsă într-un vas. Sîmburii 
rezultaţi se freacă în mînă cu nisip pentru a se îndepărta 
toată pulpa, se spală bine cu apă şi se pun la uscat, la loc 
umbrit şi bine aerisit. 

Scoaterea seminţelor din fructele de sămînţoase (măr, 
păr etc.) se face, după ce fructele au fost lăsate 7—8 zile 
în grămezi pentru ca pulpa să se înmoaie, printr-o coacere 
deplină, fără să intre în fermentaţie. Apoi, fructele se 
sdrobesc cu un sdrobitor astfel îneît să nu se spargă se¬ 
minţele, după care se freacă cu mîna într-un vas cu apă. 

Seminţele cad la fund, iar pulpa care pluteşte se înlătură. 
Se spală cu apă de cîteva ori şi se pun la uscat în strat 
subţire, la loc umbrit şi bine aerisit. 

La unele specii, cum sînt cele de arbori şi arbuşti orna¬ 
mentali (ulm, mesteacăn, conifere, flori etc.), fructele se 
pun în prealabil la uscat timp de 5—10 zile, în straturi 
subţiri, după care urmează extracţia seminţelor prin deza- 
ripare, frecare, separare etc. 

Fructele de trandafir sălbatec (măceşele) se recoltează 
cînd au început să se coloreze în galben roz. 

Extracţia seminţelor se face prin zdrobirea fructelor, 
fără să se spargă seminţele, după care se separă de pulpă 
{carnea) fructelor, sau se seamănă împreună cu pulpa 
zdrobită. 

După ce seminţele au fost extrase şi s-au uscat, se con¬ 
diţionează şi se pun în săculeţi de pînză, vase de sticlă, 
de lemn sau de metal etichetate. 

Păstrarea se face în camere la temperatura de 0—5°C, 
ferite de şoareci şi bine aerisite. Umiditatea mediului am¬ 
biant în timpul păstrării nu trebuie să fie mai mare de 
6—10o/o pentru seminţele de arbori şi arbuşti şi de 
15—16% pentru cele de pomi. 

In ceea ce priveşte durata de păstrare a seminţelor, 
aceasta este în funcţie de facultatea germinativă a semin¬ 
ţelor şi de necesitatea de a se stratifica sau nu înainte de 
semănat. 

Facultatea germinativă a seminţelor scade pe măsură 
oe timpul de păstrare se lungeşte. Unele seminţe de arbori 
şi arbuşti au deja o facultate germinativă scăzută, motiv 
pentru care nu se pot păstra, în condiţii obişnuite, un timp 
prea îndelungat. In schimb, altele îşi păstrează facultatea 
germinativă mai mulţi ani. 

Este bine ca seminţele să nu fie lăsate să se învechească 
pentru că îşi pierd facultatea germinativă. Pentru orien¬ 
tare, în tabelul 1.2. sînt date unele specii de pomi, arbori 
şi arbuşti şi durata de păstrare a facultăţii germinative a 
seminţelor. 

Tabelul 1.2 


I)alc privind păstrarea farullăjii f/orminalive Ia se¬ 
minţele (ilorva specii de pomi şi arbori 


Nr. 

Denumirea speciilor 

Durata 

j 

Mărul pădureţ 

1 —2 ani 


Mărul franc 

1-2 ani 

3 

Părul pădureţ 

1-2 ani 


Părul franc 

1-2 ani 

5 

Mirobolanţii 

1 —2 ani 

G 

Prunul franc 

1-2 ani 

7 

Zarzărul 

1-2 ani 

8 

Piersicul franc 

1 2 ani 

9 

Cireşul sălbatic 

1-2 ani 


Mahalcbul 

1-2 ani 

11 

Vişinul comun 

1-2 arii 

12 

Nucul 

1-2 ani 

13 

Măceşul 

1-2 ani 

14 

Citalpn 


15 

Liliacul 


1G 

Pinul 

4-5 ani 

17 

Molidul 

4-5 ani 

18 

Tuia 

4-5 ani 

19 

Tisa 

6 luni 

20 

Saicîmul 

3-4 ani 


1.3.1.2. STRATIFICAREA SEMINŢELOR 

Seminţele diferitelor specii de pomi, arbori şi arbuşti,, 
după ce sînt scoase din fructe, nu pot să încolţească, chiar 
dacă sînt puse în condiţii favorabile de umiditate, căldură 
şi aeraţie, întrucît n-au ajuns la maturitatea completă. 
Este necesar deci ca acestea să parcurgă o perioadă de 
postmaturaţie, care se desăvîrşeşte în condiţii deosebite de 
cele din timpul păstrării. In practică, perioada de postma¬ 
turaţie se realizează prin stratificarea seminţelor. Rezultă 
că stratificarea seminţelor nu mai poate fi considerată pe¬ 
rioadă de păstrare a seminţelor, ci o perioadă din viaţa 
activă a noilor organisme vegetale. 

In timpul stratificării seminţele sînt puse în condiţii 
de umiditate potrivită, temperatură relativ scăzută şi aera- 

iţie bună, specifice fiecărei specii. Durata stratificării va¬ 
riază de la o specie la alta, în funcţie de specificul biologic 
•al fiecăreia, după cum se poate observa în tabelul 1.3. 


Tabelul 1.3 

Date privind slmtificarra seminţelor la diferite specii 


"Nr. 

““ 

Însumi (arca 
dc toamnă 

înmulţirea 
de primăvara 

Tempe¬ 

ratura 

In timpul 
strat i M- 

"C 

Perioada 

In care sc 

dc 

zile 

Perioada 

stratifică 

Nr. 

de 

j 

Mir pădureţ 



1XII —1 III 

90 

5— 8 

2 

Păr pădureţ 

— 

— 

1X1I-1II1 

90 

5 10 

3 

Gutui 



1I-1III 

60 

0-10 


Prun franc 

1IK-15X 

45 

1XI-1IU 

120 

0-10 

5 

Corcoduş 

1IX-15X 

15 

1XI-1III 

120 

0-10 

■6 

Zarzăr 

1IX-15X 


îxi-ini 

120 

0-10 


Piersic franc 

1IX-15X 

15 

1X1—1 III 

120 

0-10 

8 

Migdal 

— 

— 

11—1 III 

120 

— 

9 

Cireş sălbatec 

1IX-15X 

45 

1XI-1III 

120 

0-10 

’IO 

Mohaleb 

1IX-15X 

45 

1XI-1III 

120 

0-10 

11 

Vişin comun 

1IX-15X 


1XI —1 III 

120 

0-10 

12 

Nuc 



1 XII —1III 

90 


13 

Măceş 

“ 


1XI-1III 

120 

3- 5 


Pentru stratificarea seminţelor se procură : nisip curat 
■de rîu, sau turbă mărunţită, lădiţe din seînduri late de 
30 cm, lungi de 60 cm şi înalte de 20 cm, sau se sapă şan¬ 
ţuri direct în pămînt, adînci de 50 cm, late de 1 m şi lungi 
•după nevoie. 

Stratificarea propriu-zisă se poate face în lădiţe sau 
direct în şanţuri, după cum avem cantităţi mai mici sau 
.mai mari de seminţe. Nisipul curat de rîu sau turba mărun¬ 
ţită se umezesc bine îneît strînse în mină să rămînă sub 


formă de bulgăr. Apoi, fie în lădiţj 
aşează pe fund un strat de nisip 
sime. Se pun seminţele pînă 
nisip sau turbă, apoi un 


fie direct în şanţ, se 
de 7—8 cm gro- 
;ede stratul de 
sau turbă de 

2— 3 cm grosime şi aşa mai departe pînă se realizează o» 
grosime a stratului de nisip sau turbă şi seminţe de 25 cm 
pentru sămînţoase, respectiv 30—40 cm pentru sîmbu- 
roase. 

In practică se obişnuieşte ca seminţele să se stratifice 
în Lădiţe, iar sîmburii în şanţuri. 

Lădiţele astfel pregătite se îngroapă în pămînt, la loc 
ferit de şoareci, iar peste acestea se improvizează un aco¬ 
periş pentru ca apa din ploi să nu intre la ele. La şanţurile 
în care s-au stratificat sîmburii se pun scînduri în lungul 
lor, iar peste acestea se face un bilon de pămînt, pentru a 
nu intra apa din ploi. 

Dacă seminţele se ţin la stratificat pînă spre primăvară, 
începînd din a doua jumătate a lunii februarie se contro¬ 
lează seminţele la intervale de 3—4 zile, pentru ca nu 
cumva să pornească colţul. Practic, în momentul scoaterii 
de la stratificare, seminţele pot avea colţul apărut în pro¬ 
porţie de 5—10%, iar sîmburii să fie crăpaţi în procent de 
10—19o/ 0 . Colţul seminţelor nu trebuie să fie mai mare de 

3— 5 mm, altfel se renunţă la semănatul lor pentru că ori 
se rup la semănat, ori dau puieţi cu rădăcini şi tulpini 
strîmbe, care nu se plantează şi nu se pot altoi. 

1.3.1.3. SEMĂNATUL 

Seminţele scoase de la stratificat urmează să fie semă¬ 
nate cît mai repede pentru a nu se usca. Pentru semănat, 
se pregăteşte terenul cît mai bine, prin desfundare la 
35 cm adîncime, mărunţire şi nivelare. 

După cum s-a văzut la stratificarea seminţelor, semă¬ 
natul se poate face toamna sau primăvara. 

Semănatul se face toamna, în general, în zonele în care 
există umiditate suficientă, iernile nu sînt prea geroase, 
iar solul este bine structurat şi acoperit cu zăpadă în 
cursul iernii. Dacă toamnele sînt secetoase, solurile ne¬ 
structurate şi iernile prea geroase semănatul se face pri¬ 
măvara. 

Prin semănatul de toamnă se evită pericolul încolţirii 
seminţelor în timpul stratificării şi se realizează contactul 

între sol şi seminţe, în schimb există pericolul ca semin¬ 
ţele să degere, să fie atacate de şoareci, sau pămîntul să 
prindă crustă, îngreunînd răsărirea. 

Dacă semănatul se face primăvara, există posibilitatea 
ca solul să fie bine mărunţit, ca urmare a îngheţului şi 
dezgheţului, asigurînd un semănat de calitate. Adesea 
însă, primăvara, bat vînturi uscînd repede pămîntul, făcînd 
astfel ca răsărirea să fie neuniformă. 

Pentru aceste considerente, este bine ca semănatul să se 
facă toamna sau primăvara, cînd se întîlnesc condiţii fa¬ 
vorabile unei bune însămînţări şi răsăriri. 

Semănatul se poate face cu maşina sau cu mina, după 
cum avem cantităţi mai mari sau mai mici de seminţe şi 
după cum este necesar să se producă puieţi pentru supra¬ 
feţe mari de pepinieră, pentru suprafeţe mici sau în sco¬ 
puri personale. Semănatul cu maşina este recomandat 
toamna. Primăvara, seminţele stratificate avînd colţul 
apărut, ar exista pierderi mari la semănat cu maşina, 
motiv pentru care se seamănă manual. 

Pe terenul pregătit şi amenajat în parcele, se deschid 
şenţuleţe care au adîncimea în funcţie de mărimea semin¬ 
ţelor. Seminţele se distribuie cu mîna pe fundul şenţule- 
ţelor, împreună cu nisipul în care au fost stratificate, în 
aşa fel încît să cadă la 1,5—3 cm una de alta. Nucile se 
seamănă la 7—8 cm una de alta. După semănat seminţele 
sînt acoperite cu pămînt. 

Distanţa dintre rînduri trebuie să fie de 20—25 cm la 
mirobolan şi mahaleb şi de 30—35 cm la restul speciilor. 

Adîncimea de semănat este în general de 3—5 cm pen¬ 
tru speciile pomicole, mai puţin nucul care se seamănă la 
7—8 cm. Pentru unele specii de arbori ornamentali adîn¬ 
cimea de semănat a seminţelor este mai mică, şi anume : 

0,2—0,5 cm pentru ulm, mesteacăn, plop, salcie ; 

0,5—2 cm la molid, pin, Caragana arborescens ; 

2—4 cm la brad, carpen, tei etc. 

Semănăturile de toamnă se acoperă cu un strat de 
frunze care apără seminţele de ger, iar pămîntul de bătă- 
torire şi de formarea crustei. înainte de răsărire stratul 
de frunze se înlătură. 

1.3.1.4. ÎNGRIJIREA SEMĂNĂTURILOR 
DE PUIEŢI PORTALTOI 

După executarea semănatului, este necesar să se supra¬ 
vegheze şi să se controleze parcelele semănate, pentru a 
nu surveni anumite nereguli. Semănăturile pot fi atacate 
de şoareci sau de păsări, de aceea se iau măsuri de înlă¬ 
turarea acestor inamici din preajma semănăturilor prin 
punerea de momeli otrăvite sau sperietori. 

Dacă primăvara, pînă la răsărire, există perioade de 
secetă este necesar să se facă udatul, iar după udat să se 
acopere semănăturile cu un strat subţire de bălegar fer¬ 
mentat, pentru a feri solul de uscăciune, bătătorire sau 
formarea crustei. 

După ce puieţii au răsărit, se execută plivitul de buru¬ 
ieni printre rînduri cu mina. Pe măsură ce puieţii au mai 
crescut se prăşesc printre rînduri, cu săpăliga, spărgind 
crusta şi afînînd solul. 

O lucrare importantă este răritul puieţilor, care se 
face în două etape : prima cînd sînt încă foarte mici şi au 
1—2 frunze, lăsîndu-se la 2—3 cm unul de altul, iar a 
doua după 15—20 zile, cînd se răresc şi se lasă la distan¬ 
ţele normale. 

In timpul perioadei de vegetaţie, dacă este nevoie se 
udă, deschizînd rigole de 12—15 cm printre rîndurile de 
puieţi. După ce pămîntul s-a svîntat se astupă rigolele din¬ 
tre rînduri şi se mobilizează solul cu săpăliga pentru a nu 
se usca. 

1.3.1.5. SCOATEREA PUIEŢILOR. CLASAREA 
ŞI PASTRAREA LOR 

De primăvara şi pînă toamna puieţii diferitelor specii 
se dezvoltă bine, încît odată cu căderea frunzelor pot fi 
scoşi şi pregătiţi pentru a fi altoiţi. 

Scoaterea puieţilor se poate face cu cazmaua sau cu 
plugul. 

în general, scoaterea cu plugul nu este satisfăcătoare, 
producînd rănirea puieţilor. 

La scoaterea cu cazmaua, se execută mai întîi un şanţ 
lat de 20—25 cm în lungul rîndului de puieţi şi la o depăr¬ 
tare de 10—12 cm de rînd. Apoi se înfige cazmaua pe par¬ 
tea cealălaltă a rîndului la 8—12 cm de rînd şi cît mai 
adînc şi se ridică puieţii cu pămînt cu tot. In urma lucră¬ 
torului care face desprinderea, merge un al doilea lucrător 
care prinde puieţii de vîrf, îi scoate din pămînt şi îi aşează 
în grămzei pe direcţia rîndului. 

In acelaşi timp cu scoaterea lor, se face strîngerea în 
grămezi mai mari şi se clasează. Clasarea puieţilor se face 
după criteriile STAS-ului 1 290/1950 care cere ca puieţii 
să îndeplinească anumite condiţii : 

— autenticitate şi puritate 100% 

— vigoare (bine dezvoltaţi, viguroşi); 

— vîrsta 1 an (mărul, părul, gutuiul, nucul pot avea 
şi 2 ani); 

— rădăcina sănătoasă, cu ţesuturile fragede şi fără vă¬ 
tămări ; 

— tulpina sănătoasă, dreaptă, cu lemnul copt şi de 
culoare caracteristică speciei. 

După numărul şi lungimea rădăcinilor schelet şi după. 
lungimea şi grosimea tulpinei la colet, puieţii se împart 
în timpul clasării în 3 calităţi (I, II, III). Puieţii de cali¬ 
tatea I-a trebuie să aibă lungimea rădăcinii de 25—30 cm, 
numărul rădăcinilor secundare de cel puţin 2—3, lungimea 
tulpinei 15—20 cm, iar grosimea la colet, pe specii urmă¬ 
toarea : 


— mâr . 

— păr . . . . 

— corcoduş . . 

— zarzăr . . 

— piersic . 

— cireş . 

— vişin . . 

— mahaleb . 

— nuc minim 

— măceş . . 


7—12 mm ; 
7—12 mm ; 
5— 8 mm ; 
5— 8 mm ; 
5— 8 mm ; 
4— 5 mm ; 
4— 5 mm ; 

4— 5 mm ; 
7— 8 mm ; 

5— 7 mm. 


Pentru determinarea grosimii la colet a pueţilor se pot 
folosi şublere sau unele calibratoare făcute din scîndură 
(fig- 1.1). 

Fig. 1.1. Calibratoare pentru sortarea puieţilor : 

a şi b (după Z. A. Metlitki) ; c (după I. Mircea). 


După clasarea puieţilor şi înlăturarea celor necores¬ 
punzători, puieţii aleşi pot urma două căi. Să se planteze 
toamna, sau să se stratifice şi să se planteze primăvara. In 
cazul plantării de toamnă (15.X.—1.XI.), puieţii se faso¬ 
nează, se mocirlesc şi se plantează în cîmpul de altoire. 

Fasonarea puieţilor constă în scurtarea rădăcinii prin¬ 
cipale la 15—25 cm sub colet, incit la locul scurtării gro¬ 
simea să fie de minimum 3 mm. Rădăcinile secundare se 
scurtează la 1—2 cm dacă puieţii se plantează cu planta¬ 
torul, sau la 3—5 cm cînd se plantează cu cazmaua. Tul¬ 
pina puieţilor se scurtează la 15—20 cm deasupra coletului 
sau se poate lăsa întreagă. 

Mocirlirea puieţilor fasonaţi se face introducîndu-i cu 
rădăcina pînă la colet într-un amestec moale de apă, pă- 
mînt galben şi balegă de bovine, încît să adere suficient 
de bine şi de mult de aceştia. Mocirlirea fereşte puieţii de 
uscăciune pînă se plantează, realizează un contact intim 

între puieţi şi sol şi contribuie la cicatrizarea rănilor pro¬ 
duse cu ocazia fasonării. 

Plantarea puieţilor mocirliţi se face în parcelele şi tar¬ 
lalele destinate cîmpurilor de altoire. Distanţa între rîn- 
durile de puieţi în lungul parcelelor este de 80—100 cm, 
iar distanţa pe rînd, între puieţi, este de 30—40 cm. Aceste 
distanţe se pot stabili cu ajutorul a două sîrme. Una din 
sîrme se întinde pe lăţimea parcelei şi are fixate pe ea 
nişte semne la distanţa de 80—100 cm. Cea de-a doua 
sîrmă se întinde în lungul parcelei şi are fixate pe ea 
semne la distanţa de 30—40 cm. 

Plantarea începe de la o margine a parcelei, după ce 
a doua sîrmă a fost întinsă şi se poate face fie cu planta¬ 
torul fie cu cazmaua, plasînd puieţii în dreptul semnelor 
de pe sîrmă (30—40 cm). 

Cu plantatorul se face o gaură verticală, în dreptul 
unui semn de pe sîrmă. Printr-o mişcare repede se scoate 
plantatorul şi se introduce puietul în aşa fel încît coletul 
să ajungă cu 1—2 cm sub nivelul solului. Se înfige apoi 
plantatorul lateral puietului la 12—15 cm şi înclinat pînă 
sub baza puietului, apoi se împinge plantatorul spre po¬ 
ziţia verticală apăsînd solul pe puiet. In urma plantării 
puietul trebuie să fie bine fixat în sol încît dacă se apucă 
de vîrf să reziste la smulgere şi să nu prezinte gol de aer 
la rădăcină (fig. 1.2). 

După plantarea puieţilor în lungul unei sîrme, se mută 
sîrmă pentru al doilea rînd şi aşa mai departe. 

Fig. 1.2. Plantarea puieţilor cu plantatorul: 

a — plantarea corectă ; b — plantarea defectuoasă, cu pungă de 

La plantarea cu cazmaua, se înfige cazmaua în dreptul 
•semnelor de pe sîrmă, fără să atingă sîrma şi se face un 
şanţ prin apăsarea cazmalei în direcţia opusă sîrmei. Apoi 
se introduce puietul în dosul cazmalei, se scoate cazmaua 
şi se apasă pămîntul cu piciorul pe lingă puiet. 

Puieţii plantaţi toamna se muşuroiesc, făcînd în lungul 
rîndului un bilon de 10—12 cm înălţime. Primăvara biloa- 
xiele se desfac şi pămîntul se calcă bine pe lîngă puieţi. 

1.3.1.6. STRATIFICAREA PUIEŢILOR 

Stratificarea pachetelor de puieţi se face în şanţuri, 
afară, în bordee, ori beciuri, folosindu-se pămînt sau nisip 
umed. Se aşează un rînd de pachete în poziţie verticală, 
apoi se aruncă pămînt reavăn sau nisip umed pînă se aco¬ 
peră bine rădăcinile şi o parte din tulpină. Se are grijă ca 
pămîntul sau nisipul să umple toate golurile dintre rădă¬ 
cini, pentru a evita mucegăirea. Se continuă în acest mod 
pînă se termină de stratificat toţi puieţii. 

Dacă stratificarea s-a făcut în şanţuri afară, se are 
grijă ca locul de executare al şanţurilor să fie mai ridicat, 
pentru a nu se strînge apa şi a inunda puieţii. Stratifi¬ 
carea puieţilor se face după un plan stabilit, cunoscîndu-se 
ordinea speciilor şi etichetîndu-se fiecare în parte. 

In momentul plantării de primăvară, puieţii se scot de 
ia stratificare, se mocirlesc şi se plantează ca şi cei de 
toamnă. 

Din experienţa căpătată pînă acum, cea mai bună plan¬ 
tare a puieţilor este cea de toamnă, asigurînd cel mai mare 
procent de prinderi. 

1.3.2. OBŢINEREA PORTALTOILOR PE CALE 
VEGETATIVA 

Spre deosebire de obţinerea portaltoilor din seminţe, 
cea pe cale vegetativă prezintă importanţă mai mare numai 
pentru anumite specii care se altoiesc. Aceasta pentru că 
este singurul mijloc de obţinere al portaltoilor pentru unele 
specii (cazul viţelor care se altoiesc) şi în al doilea rînd 

pentru că se obţin într-un coeficient mic de înmulţire, 
fiind nevoie de material iniţial (plante mamă) în cantităţi 
mari. 

Pe cale vegetativă, portaltoii diferitelor specii se pot 
obţine prin butăşire şi marcotaj. 

Butăşirea. Este operaţiunea prin care porţiuni de rădă¬ 
cini, tulpini sau ramuri, provenite de la diferite specii, 
emit rădăcini atunci cînd sînt introduse în sol şi în condiţii 
optime de umiditate şi temperatură. 

Pentru obţinerea portaltoilor se folosesc în general bu¬ 
taşi proveniţi din ramuri anuale lignificate, de o anumită 
lungime. 

înmulţirea prin altoire, folosind portaltoi sub formă de 
butaşi neînrădăcinaţi sau înrădăcinaţi, interesează în pri¬ 
mul rînd speciile de viţe nobile, fiind singurul fel de port¬ 
altoi folosit, iar în al doilea rînd interesează cîteva specii 
pomicole, de arbori şi arbuşti ornamentali, dar în măsură 
mai mică. 

Butaşii portaltoi, folosiţi pentru altoirea viţelor nobile, 
sînt porţiuni de coardă de viţă de origine americană sau 
europeo-americană, în vîrstă de un an sau doi ani, lungi 
de 40 + 2 cm. Coardele de viţe de origine americană sau 
europeo-americană sînt obţinute în cadrul plantaţiilor de 
portaltoi special înfiinţate. 

In cadrul acestor plantaţii butucii de viţă sînt plantaţi 
la distanţe egale între rînduri şi pe rînd de 1,50/1,50 m 
pînă la 2,00/2,00 m. Mijloacele de susţinere sînt în formă 
de piramidă, compuse dintr-un stîlp la mijloc şi un număr 
de 6 sau 8 sîrme, care pleacă din vîrful stîlpului la cei 6 
sau 8 butuci din jur, unde se ancorează cu ajutorul ţăru¬ 
şilor (fig. 1.3). 

La fiecare butuc, primăvara, la pornirea vegetaţiei, se 
lasă un număr de lăstari în funcţie de vigoare (5—16 lăs¬ 
tari). în cursul vegetaţiei se execută lucrări ca plivitul, 
legatul lăstarilor, copilitul, cîrnitul etc. 

Plivitul. Constă în extirparea lăstarilor de prisos pe 
fiecare butuc, după ce s-a rezervat numărul de lăstari co¬ 
respunzător vigorii butucilor. Se face prima dată cînd lăs¬ 
tarii au înălţimea de 15—20 cm. Cu această ocazie se face 
şi primul legat al lăstarilor. Se repetă plivitul cînd lăstarii 
au ajuns la înălţimea de 50—60 cm. Cu această ocazie se 

:i — Ce, de ce şi cum altoim — cd. 78 33 




Fig. 1.3. Piramide pentru susţinerea viţelor portaltoi: 

A — stilpul piramidei ; B — Sirmele de care se leagă lăstarii r 
C — Ţăruşii pentru ancorarea sirmelor (după D. D. Oprea). 


rezervă pe fiecare butuc numărul definitiv de lăstari vi—I 
guroşi şi cu creştere bună, restul se extirpă, apoi se face 
al doilea legat. 

Legatul lăstarilor de sirmele piramidelor se face de fie¬ 
care dată după o creştere a lăstarilor de 40—50 cm, aşe- 
zînd lăstarii cit mai drepţi pe sîrme. 

Copilitul. Constă în îndepărtarea lăstarilor (copililor) 
care dau la subţioara frunzelor, pe lăstarii principali. Ei 
se înlătură pentru a creşte numai lăstarul principal, care 
trebuie să ajungă la o anumită lungime şi grosime. 

Copilitul se execută cînd copilii sînt mici, ierbacei şi 
se pot rupe uşor cu unghia, sub primul nod al lor. în 
timpul vegetaţiei, copilitul se repetă de 10—12 ori. în ace¬ 
laşi timp cu copilitul se înlătură eîrceii şi se leagă lăstarii. 
Pentru legat se foloseşte rafie, tei topit sau fibre de cînepă. 

Cîrnitul. Constă în retezarea vîrfurilor lăstarilor, cînd 
aceştia au ajuns în vîrful piramidei. Scopul cîrnitului este 
acela de a favoriza maturarea lemnului lăstarilor pe o lun¬ 
gime cît mai mare. 

Recoltarea coardelor portaltoi de pe piramide se face 
toamna la 10—15 zile după căderea frunzelor, în zonele 


34 


în care există pericolul degerării peste iarnă, sau se poate 
face primăvara în preajma altoitului (martie). Cînd recol¬ 
tarea se face toamna, este obligatorie fasonarea coardelor 
în mărime de 3 lungimi, 2 lungimi sau o lungime de bu¬ 
taşi STAS (40 ± 2 cm), legarea în pachete, etichetarea şi 
stratificarea lor peste iarnă. Recoltatul de primăvară nu 
mai necesită aceste operaţii. 

La recoltare se taie coardele fiecărui butuc la 5—7 cm 
de la bază. Se desfac legăturile, se taie cîrceii care au mai 
rămas şi apoi se trag în jos de pe fiecare sîrmă. 

Coardele astfel recoltate se strîng în grămezi mai mari 
şi se transportă la locul de fasonare. Butucii, după tăierea 
coardelor, se muşuroiese cu sapa, iar terenul dintre butuci 
se ară cu plugul. 

Fasonarea coardelor în mărime de 3 lungimi, 2 lungimi 
şi o lungime se face, întinzînd coardele pe mese lungi şi 
folosind măsuri etalon se taie cu foarfecă. Mai întîi se 
realizează din coardele existente mărimea de 3 lungimi, 
iar din ceea ce rămîne se realizează mărimile de 2 lun¬ 
gimi şi o lungime. Coardele astfel fasonate se strîng în 
pachete de cîte 100 bucăţi, se leagă cu sîrmă galvanizată 
sau cu răchită, se etichetează şi apoi se stratifică în silo¬ 
zuri, bordeie sau beciuri cu nisip umed, unde se păstrează 
pînă în momentul altoitului. Coardele recoltate primăvara 
se fasonează direct în mărime de o lungime butaşi STAS 
şi apoi se pregătesc pentru altoire (fig. 1.4 şi 1.5). 

în situaţia în care coardele portaltoi se produc în altă 
parte de locul unde se vor face altoirile, acestea se livrează 
către unităţile beneficiare de către pepinierele producă¬ 
toare. Livrarea coardelor portaltoi, se poate face imediat 
după recoltare, sau se face în preajma începerii altoitului. 

Cînd livrarea se face imediat după recoltare, coardele 
se fasonează în mărimea de 3 lungimi, 2 lungimi sau o 
lungime de butaş STAS, se leagă în pachete de 100 bucăţi 
şi se etichetează. Livrarea se face în vagoane închise, căp¬ 
tuşite cu paie sau stuf, fie vărsate sau în baloturi învelite 
cu stuf şi paie. Expedierea coardelor nu se face în lunile 
cînd există pericolul de degerare (decembrie, ianuarie, fe¬ 
bruarie). Imediat ce coardele au sosit la destinaţie, sînt 
primite de beneficiar şi se procedează la stratificarea lor 
pînă în momentul altoitului. 

Fig. 1.4. Pachete de coarde portal toi : 

A — De trei lungimi ; B — De două lungimi ; C — De 
o lungime (după D. D. Oprea). 


Dacă coardele se livrează în preajma altoitului, după 
recoltare şi fasonare, se stratifică de către unităţile produ¬ 
cătoare, iar în momentul livrării se iau aceleaşi măsuri de 
ambalare şi transport. 

Fig. 1.5. Secţiune transversală prin silozul în care sînt stra¬ 
tificate caoardele por tal toi : 

A — Strat de păratnt ; B — strat de nisip ; C — Pachete de 

coarde ; <D — Talpa silozului ; E — invelişul silozului ; F — Şanţu¬ 
rile laterale (după D. D. Oprea). 

Pentru speciile pomicole, de arbori şi arbuşti ornamen¬ 
tali, butăşirea se foloseşte pe scară mai restrînsă pentru 
a produce portaltoi. 

în scopul obţinerii portaltoilor pentru măr şi păr, din 
tipurile de dusen, paradis şi gutui se pot recolta ramuri 
lignificate de un an din care să se facă butaşi lungi de 
25 cm şi groşi de 7—10 mm. Butaşii de aceste dimensiuni 
se recoltează în aşa fel încît tăietura de la virf să fie fă¬ 
cută la 5—6 mm deasupra unui mugure, iar cea de la bază 
la 2—3 mm sub un mugure. Perioada recoltării butaşilor 
este toamna sau iarna în zilele mai calde. Pînă la plantare, 
butaşii se păstrează în pachete de 50—100 bucăţi, etiche¬ 
taţi şi stratificaţi în nisip umed. 

Plantarea lor se poate face toamna sau primăvara, la 
distanţa de 50—60 cm între rînduri şi 5—10 cm pe rînd. 
In acest scop se execută cu cazmaua şanţuri, late cit o 
cazma şi adînci de 20—25 cm. Butaşii se plantează pe unul 
din pereţii şanţului în aşa fel încît să rămînă la suprafaţa 
solului 1—2 muguri. Se trage pămîntul şi se calcă pînă la 
umplerea şanţului. în timpul vegetaţiei se irigă, se pră¬ 
şesc şi se combat dăunătorii. Scoaterea butaşilor şi sor¬ 
tarea lor se face toamna sau chiar după 2 ani, după cum 
au înrădăcinat şi corespund pentru altoire. 

«t priveşte speciile de arbori şi arbuşti ornamentali, 
obţinerea portaltoilor din butaşi interesează un număr 
redus de specii. Butaşii pentru aceste specii pot fi verzi, 
semilignificaţi sau lignificaţi, după specie şi epoca de re¬ 
coltare. 

Portaltoii din butaşi verzi se pot obţine pentru Mag¬ 
nolia şi Tisa, recoltaţi şi puşi la înrădăcinat în iulie, în 
lăzi cu nisip în seră sau răsadniţe. 

Din butaşi lignificaţi şi semilignificaţi se pot obţine 
portaltoi pentru Juneperus, din august şi pînă în noiem¬ 
brie, în răsadniţe reci, sau în decembrie în sere, butaşii 1 
fiind cu călcîi. De asemenea, pentru Thuya se obţin în au¬ 
gust la răsadniţe reci, sau iarna în sere, butaşii cu călcîi de 
5—8 cm lungime. Pentru varietăţile ornamentale de salcie' 
şi plop se pot obţine portaltoi din butaşi atît în stare verde,] 
cît şi lignificată sau semilignificată. 

Pentru speciile floricole se pot obţine portaltoi din bu¬ 
taşi la : azalee, din ramurile date la bază în august—sep¬ 
tembrie şi puşi la înrădăcinare la 20°C, timp de 5—6 săp- 
tămîni ; la Camelia, în august—septembrie la răsadniţe, | 
sau în ianuarie—februarie în sere. 

Din butaşi verzi se obţin la : muşcată, în iulie-sep- 
tembrie ; la Crisanteme cu flori mari, primăvara, cînd lăs-' 
tării au 8—10 cm lungime ; la cactuşi, primăvara sau vara, 
prin desprinderea lăstarilor de pe tulpina principală şi 
plantarea în nisip umed etc. 

Marcotajul. Constă în proprietatea ce o au ramurile la 
unele specii de pomi, arbori şi arbuşti ornamentali sau| 
flori de a emite rădăcini, atunci cînd sînt acoperite cu 
pămînt, fără ca ele să fie despărţite de planta mamă. 

In funcţie de talia speciei, lungimea ramurilor şi elas¬ 
ticitatea lor, marcotajul poate fi : prin muşuroire, arcuire 
sau şerpuire (fig. 1.6 ; 1.7 şi 1.8). 

Pentru a putea obţine marcote înrădăcinate care să fie 
folosite ca portaltoi, este necesar ca speciile ce se pretează 
la marcotaj să constituie plantaţii speciale (marcotiere). 
Plantaţiile pentru marcote se înfiinţează prin plantarea de 
marcote sau butaşi înrădăcinaţi în teren desfundat şi fertil 
la distanţele de 1,5—1,8 m între rînduri şi 0,4—0,5 m pe 
rînd. Acestea se lasă timp de 2—3 ani să crească şi să se 
consolideze. După 2—3 ani plantele se taie la suprafaţa 

Fig. 1.8. Marcotajul prin şerpuire. 


solului, pentru a ramifica şi emite lăstari. Lăstarii daţi din 
mugurii de pe tulpină vor fi mai numeroşi sau mai puţin 
numeroşi, mai lungi sau mai scurţi, corespunzător speciei 
ce formează marcotiera. în funcţie de numărul, lungimea 
şi elasticitatea lăstarilor se poate aplica un anumit fel de 
marcotaj. 

La marcotajul prin muşuroire, lăstarii daţi din butucul 
marcotierei se muşuroiesc cînd ating lungimea de 20 cm. 
După încă 2—3 săptămîni muşuroiul făcut iniţial se înalţă 
in aşa fel încît lăstarii să aibă baza acoperită pe 20—25 cm. 
Tot cursul anului se prăşesc de buruieni, se combat dău- 



nătorii şi se irigă la nevoie. Pe porţiunea îngropată toate 
ramurile emit rădăcini. 

Toamna, la încetarea vegetaţiei, se desfac muşuroaiele 
şi se taie fiecare marcotă de la punctul de inserţie, după 
care butucii se muşuroiesc. 

Acest fel de marcotaj se foloseşte curent la producerea 
por tal toilor de : Dusen, Paradis, Gutui, Juneperus, 
Tisa etc., care emit lăstari mai mulţi şi mai scurţi. 

In cazul cînd marcotiera emite lăstari mai puţini, mai 
lungi şi mai elastici se aplică marcotajul prin arcuire sau 
cel şerpuitor. Aşa este cazul la : Alun, Lonicera, Magnolia, I 
Liriodrendon, Thuya etc. La marcotajul prin arcuire, din 
fiecare lăstar se obţine o marcotă, iar la cel şerpuitor, din-' 
tr-o singură ramură se obţin mai multe marcote. Recolta¬ 
rea marcotelor şi în aceste cazuri se face tot toamna, după 
care plantele mamă se taie în vederea emiterii de noi lăs¬ 
tari şi se protejează contra gerurilor de peste iarnă prin 
muşuroire. 


1.3.3. CONDIŢIILE PE CARE TREBUIE 

SA LE ÎNDEPLINEASCĂ UN BUN PORTALTOI 

Din cele arătate, cu privire la rolul portaltoiului în în¬ 
mulţirea prin altoire şi cu privire la obţinerea portaltoilor 
din seminţe sau pe cale vegetativă, se poate constata căi 
portaltoiul are importanţă capitală în obţinerea speciilor 
de pomi nobili, viţe altoite, arbori şi arbuşti ornamentali 
sau flori, iar pentru a fi obţinuţi sînt necesare tehnologii 
şi operaţii numeroase şi migăloase. 

Aceste considerente conduc la concluzia că odată ob¬ 
ţinut un portaltoi trebuie să îndeplinească unele condiţii 
pentru a putea fi considerat bun. 

Dintre condiţiile esenţiale pe care trebuie să le înde¬ 
plinească un portaltoi se amintesc următoarele : 

— Să prezinte o afinitate bună pentru toate speciile 
şi soiurile care se vor altoi pe el. Altfel spus, să reacţio¬ 
neze pozitiv la altoire şi în convieţuirea ulterioară, dovadă 
că partenerii se potrivesc şi că între ei există un fel de 
preferinţă ; 

— Să prezinte o rezistenţă mare la secetă şi la gerurile 
din timpul anului. In funcţie de rezistenţa la secetă şi ge¬ 
ruri, se pot stabili limitele pînă la care să se planteze 
anumiţi portaltoi pentru ca reuşita să fie maximă ; 

— Să se adapteze uşor faţă de solul regiunii în care 
este plantat, suportînd schimbările ce au loc din punct de 
vedere al conţinutului de calcar, aciditate, grad de coezi¬ 
une etc. ; 

— Să aibă o creştere uniformă şi regulată în timpul 
vegetaţiei. In felul acesta se obţin pomi uniformi, bine 
proporţionaţi şi echilibraţi, atît la schelet cit şi în ceea 
ce priveşte productivitatea ; 

— Să prezinte rezistenţă mare la atacul paraziţilor 
animali şi vegetali. Aceste însuşiri se vor transmite şi 
altoiului şi astfel avem garanţia că pagubele produse de 
aceste atacuri sînt cît mai mici; 

— Să determine intrarea pe rod cît mai devreme, să 
rodească bine şi de calitate ; 

— Să aibă o longevitate mare, asigurînd speciei altoite 
o viaţă cît mai lungă ; 

— înmulţirea prin seminţe sau pe cale vegetativă să 
fie cît mai uşoară, cu procent mare de germinare a semin¬ 
ţelor sau de înrădăcinare ; 

— Să corespundă la operaţiile din timpul altoirii. Pe 
măsură ce aceste condiţii vor fi îndeplinite, va fi asigurată 
obţinerea materialului săditor de calitate în pepiniere şi 
plantarea la locul definitiv a unor specii altoite corespun¬ 
zătoare scopurilor urmărite. 



CAPITOLUL 

2 DE CE SE ALTOIEŞTE 


Privită din punct de vedere al sectoarelor de activitate' 
biologică în care se poate aplica altoirea, s-ar răspunde în 
mod necorespunzător dacă s-ar spune că altoirea se face 
numai pentru a înmulţi pe cale vegetativă anumite specii 
de viţe, pomi, arbori şi arbuşti ornamentali sau flori. 

Pe lingă scopul de a fi folosită ca metodă de înmulţire 
pe cale vegetativă a multor specii botanice, altoirea se 
practică sau se poate practica şi în alte scopuri care, ală¬ 
turi de cel de mai sus, capătă o importanţă deosebită pla- 
sînd altoirea în situaţia de metodă unică de atingere a 
acestora. 

Diversitatea şi importanţa scopurilor pentru care se 
poate aplica altoirea sînt prezentate în cele ce urmează. 


2.1. ALTOIREA CU SCOP DE ÎNMULŢIRE 


înmulţirea plantelor este apreciată după uşurinţa cu 
care se face, cantitatea de material săditor ce se obţine de 
la ele şi în special după valoarea descendenţilor rezultaţi. I 
Altoirea ca metodă de înmulţire pe cale vegetativă, fo¬ 
losită la speciile de pomi, arbori şi arbuşti ornamentali ori 
la flori, prezintă o importanţă deosebită, întrucît serveşte 
la înmulţirea speciilor, varietăţilor şi soiurilor cele mai 
valoroase, pentru care nu există altă metodă mai indicată. 

După cum este cunoscut, din seminţele provenite de 
la fructele diferitelor specii şi soiuri valoroase rezultă 

urmaşi care, fie că produc fructe de calitate inferioară, în 
comparaţie cu cele ale părinţilor, fie au alte forme ale co¬ 
roanei, sau alt colorit al frunzelor şi florilor. Din aceste 
motive s-a ajuns la înmulţirea speciilor şi soiurilor valo¬ 
roase prin altoire, întrucît exemplarele rezultate transmit 
întocmai caracterele dorite. Aşa se explică cum a fost po¬ 
sibil să fie menţinute speciile cele mai valoroase de pomi, 
arbori şi arbuşti ornamentali, care au fost descoperite şi 
create din cele mai vechi timpuri. 

Sub acest aspect, altoirea constituie o metodă sigură 
şi unică de înmulţire a celor mai valoroase specii sau 
soiuri. 


2.2. ALTOIREA CU SCOP DE APĂRARE 

Cu acest scop, altoirea se practică în viticultură, fiind 
folosită la înmulţirea viţelor europene, producătoare de 
struguri nobili. 

Se cunoaşte din trecutul viticulturii că soiurile de viţă 
nobilă au putut să fie înmulţite şi cultivate pe rădăcini 
proprii, prin butaşi nealtoiţi, pînă în jurul anilor 
1882—1884, cînd a apărut filoxera. 

Odată cu apariţia filoxerei, pe lîngă faptul că supra¬ 
feţele ocupate de vii au fost distruse, dar înmulţirea şi 
cultivarea viţei de vie pe rădăcini proprii, prin butaşi 
nealtoiţi, nu s-a mai putut face decît pe suprafeţe res- 
strinse, cum erau suprafeţele nefiloxerate sau suprafeţele 
de nisipuri. 

In general, aceste suprafeţe sînt mult mai restrînse 
decît suprafeţele distruse de filoxeră şi cele pe care tre¬ 
buie să se cultive viţa de vie. Refacerea viilor distruse de 
filoxeră şi extinderea suprafeţelor cultivate cu vie a fost 
posibilă doar prin altoire. Pentru aceasta s-a folosit şi se 
folosesc şi astăzi ca portaltoi viţe rezistente la filoxeră de 
provenienţă americană sau hibrizi europeo-americani, pe 
care se altoiesc soiurile de viţe nobile (europene), care 
sînt sensibile la filoxeră. 

In urma altoirii, viţele portaltoi rezistente la atacul 
filoxerei formează partea subterană a butucului, iar cele 

europene, sensibile la filoxeră, formează partea aeriană 
care produce struguri. Astfel viţele sînt salvate de la dis¬ 
trugerea de către filoxeră, iar altoirea, care pînă la apa¬ 
riţia filoxerei se practica doar cu scopul de a substitui 
unele soiuri necorespunzătoare, se practică cu scopul 
principal de apărare. 


2.3 ALTOIREA CU SCOP DE REFACERE 
A COROANEI 


Adesea se întîmplă ca ramuri schelet din coroana po¬ 
milor sau arborilor de mare valoare pomicolă sau orna¬ 
mentală să se rupă sub greutatea producţiei sau să fie 
distruse de vînturi, zăpezi etc. Pentru a nu apare o lipsă 
în coroană, cu dezechilibru în scheletul pomului şi o asi¬ 
metrie în forma coroanei, ramura distrusă se poate în¬ 
locui prin altoire. In acest sens, la ramura ruptă sau dis¬ 
trusă, se realizează un cap de altoire şi se plasează un 
altoi din aceeaşi specie sau soi, cu ramura ruptă, care se 
va dezvolta pe aceeaşi direcţie umplînd golul creat. 


2.4 ALTOIREA CU SCOP DE REGENERARE 
A SCHELETELOR ÎMBÂTRÎNITE 


Odată cu înaintarea în vîrstă, scheletul pomilor şi ar¬ 
borilor valoroşi se descompletează, se răreşte şi îmbătri- 
neşte. Aceasta datorită tăierilor repetate, rupturilor de 
ramuri şi degarnisirilor ce au loc de la bază spre vîrful 
lor. Ca urmare, scade mult producţia, dispare forma orna¬ 
mentală a coroanei, iar exemplarele în cauză sînt amenin¬ 
ţate cu dispariţia. 

Pentru a înlătura acest neajuns şi a reface scheletele 
distruse şi îmbătrînite, se procedează la supraaltoirea ra¬ 
murilor, producînd o totală regenerare a acestora. 

2.5. ALTOIREA CU SCOP DE SCHIMBARE 
A NATURII PLANTAŢIILOR 
SAU A SORTIMENTELOR 
ÎNTR-0 PLANTAŢIE 

în unele situaţii, ea urmare a structurii de organizare 
interioară a unităţilor agricole, apar schimbări privind 
profilul şi specializarea unora dintre ele, ca urmare a re¬ 
partizării forţelor şi mijloacelor de producţie pe teritoriul 
ţării. Prin aceasta, apare necesitatea schimbării naturii 
produselor şi a sortimentelor, în direcţia solicitării aces¬ 
tora de către industrie, populaţie etc. 

De exemplu, o unitate agricolă are înfiinţată o planta¬ 
ţie şi produce coarde portaltoi pentru viţe, sau are înfiin¬ 
ţată o plantaţie de marcotiere, în care produce marcote 
ca portaltoi, pe care să le livreze unor unităţi care produc 
material săditor altoit viticol sau pomicol. 

în situaţia cînd aceste produse nu mai sînt solicitate 
deoarece unităţile solicitante şi-au schimbat şi ele profi¬ 
lul, iar în zonă au apărut pieţe de desfacere, industrii pre¬ 
lucrătoare sau centre muncitoreşti, se poate schimba na¬ 
tura acestor plantaţii. Astfel, din plantaţii producătoare 
de portaltoi, prin altoire se pot transforma în plantaţii 
producătoare de struguri şi fructe. 

în ceea ce priveşte schimbarea sortimentului dintr-o 
plantaţie, această situaţie se poate întîlni destul de des. La 
înfiinţarea iniţială a plantaţiei a fost plantat un soi, care 
ulterior s-a dovedit necorespunzător din punct de vedere 
al calităţii, producţiei, rezistentei la boli etc. 

Prin supraaltoire a unui alt soi mai corespunzător se 
schimbă sortimentul, evitînd astfel defrişarea şi lucrările 
numeroase de reînfiinţare a unei noi plantaţii. 


2.6. ALTOIREA CU SCOP DE DIRIJARE 
A TALIEI ŞI VIGORII 

Datorită influenţei ce are loc între portaltoi şi altoi, 
prin altoire se pot obţine pomi sau arbori frumoşi, cu 
trunchi drept şi de diferite tipuri. 

Dacă se folosesc la aceeaşi specie portaltoi diferiţi se 
pot obţine pomi şi arbori pitici, sau cu vigoare mare. 

Cînd portaltoiul are vigoare slabă (tipul EM IX) şi al¬ 
toiul la fel vigoare slabă (soiul Wagner), rezultă pomi pi¬ 
tici şi cu vigoare foarte slabă. 

Dacă portaltoiul are vigoare slabă şi altoiul are vi¬ 
goare mare (soiul Delicios roşu), rezultă pomi cu o vigoare ■ 
mai mare din cauza altoiului care imprimă o dezvoltare | 
mai mare a sistemului radicular. 


în situaţia cînd portaltoiul are vigoare mare (EM XI), 
iar altoiul vigoare slabă, rezultă pomi cu partea aeriană 
de mărime mijlocie. 

Prin altoire, în general, pomii intră pe rod mai de¬ 
vreme (2—4 ani) de la plantare. 


2.7. ALTOIREA CU SCOP DE SALVARE 
A POMILOR, ARBORILOR 
ŞI ARBUŞTILOR ORNAMENTALI 
ROŞI DE ANIMALE 


Pomii fructiferi din plantaţiile tinere, arborii şi ar¬ 
buştii ornamentali din parcuri, constituiţi în grupuri, bos¬ 
chete sau alei, precum şi cei din lungul şoselelor, adesea 
sînt roşi de iepuri, mai ales în timpul iernii şi atunci cînd 
nu s-au luat măsuri de apărare. Roaderea scoarţei de pe 
trunchiurile acestora poate provoca uscarea lor, dacă ro- 
zăturile ocupă suprafeţe mari, sau sînt de jur împrejurul 
trunchiului. 

Pentru a salva speciile şi soiurile valoroase şi rare pe 
de o parte şi a nu se crea goluri în plantaţii, alei, gru¬ 
puri etc., pe de altă parte, care deşi replantate menţin ne- 
uniformitatea produsă, se procedează la altoirea exempla¬ 
relor roase, prin metoda în punte. Astfel, se realizează 
legătura între partea de sub rozătură şi cea de deasupra 
rozăturii şi exemplarele respective sînt salvate. 

2.8. ALTOIREA CU SCOP DE COMBATERE 
A UNOR BOLI CRIPTOGAMICE 


In legumicultură, cultura unor specii şi soiuri de plante 
nu este posibilă, sau este foarte mult limitată din cauza 
atacului produs de unele boli criptogamice. 

Aşa de exemplu, culturile de plante din familia Cu- 
curbitaceae ca : pepenii, castraveţii, dovleceii etc. sînt dis¬ 
truse parţial sau total din cauza atacului de fuzarioză, pro¬ 
dusă de ciuperca Fusarium oxysporum, forma melonis la 
pepene galben, cucumerium la castraveţi, niveum la pe¬ 
pene verde şi cucurbitae la dovleac. 

Această ciupercă atacă plantele în stadiul foarte tînăr, 
instalîndu-se pe coletul acestora, care capătă un aspect 
strangulat, se brunifică, plantele se culcă la pămînt şi se 
usucă. 

Combaterea acestei boli şi reuşita culturilor mai sus 
amintite este posibilă prin crearea de linii rezistente şi 
prin altoirea speciilor şi soiurilor sensibile pe specii şi 
soiuri rezistente. 

Deşi altoirea ca metodă de combatere a fuzariozei a 
fost criticată, totuşi altoirea populaţiilor sau liniilor de 
pepene galben Cantalup Charentais pe liniile sau popu¬ 
laţiile de pepene Benincasa este practicat pe scară mare 
în unele ferme legumicole din partea de vest a Franţei. 

Altoirea pepenelui galben pentru combaterea fuzario¬ 
zei se practică atît în centre speciale de altoit, cum sînt 
cele de la Nantes, Rennes şi Olonnes, cît şi de unii produ¬ 
cători care îşi produc singuri răsadurile. 

Altoirea se efectuează la plantele în stadiul tînăr, cînd 
au prima frunză dezvoltată şi porneşte cea de-a doua. 
Metrda de altoire este cea prin apropiere a axelor hipo- 
cotile a tinerilor plantule şi legarea lor cu o bandă de 
plastic 

Această metodă se poate aplica şi la altoirea castrave¬ 
ţilor sau altor cu curbi taceae. 



CAPITOLUL 

3 OPERAŢII ŞI CONDIŢII 
NECESARE ÎN VEDEREA 
ALTOIRII 


Buna desfăşurare a operaţiei de altoire şi reuşita ei, 
presupun executarea în prealabil a unor operaţiuni şi 
îndeplinirea unor condiţii absolut necesare. 


3.1. ALEGEREA ŞI MARCAREA 
PLANTELOR MAMA 
CARE VOR FURNIZA ALTOAIE 


Altoaiele necesare pentru altoirea puieţilor, din spe¬ 
ciile pomicole de arbori şi arbuşti ornamentali sau de flori 
şi coardele altoi pentru viţe, se recoltează de pe aşa-zisele 
plante mame. Pentru a se evita orice greşeală privind au¬ 
tenticitatea şi puritatea lor, se impune identificarea, mar¬ 
carea sau însemnarea acestora, în aşa fel încît să nu se 
poată confunda. 

Identificarea plantelor mame presupune executarea 
unor operaţiuni şi observarea comportării în timp a aces¬ 
tora. 

Mai întîi se face stabilirea precisă a varietăţii care ne 
interesează. Aceasta se face cînd exemplarele au fructe, 
flori, sau sînt cu coroana dezvoltată deplin. Acestea con¬ 
stituie criterii sigure pentru identificarea varietăţii, în 
funcţie de scopul urmărit. 

Pentru o şi mai mare siguranţă este bine ca identifi¬ 
carea varietăţilor să fie confirmată şi de specialiştii în 
materie. 




După identificarea precisă a varietăţii se procedează la 
stabilirea plantelor mame în cadrul varietăţii, ţinînd seama 
de o serie de aspecte, şi anume : 

— dacă au o vîrstă mijlocie şi sînt în plină producţie ; 

— dacă rodesc abundent şi de calitate ; 

— dacă sînt rezistente la secetă, ger, paraziţi etc. ; 

— dacă rodirea este regulată de la un an la altul. 

Odată observate şi stabilite plantele mame după aceste 

aspecte şi moduri de comportare se procedează la marca¬ 
rea sau etichetarea lor. Pentru o cît mai mare siguranţă, 
se obişnuieşte să se facă într-un registru schiţa plantaţiei 
stabilindu-se direcţia rîndurilor, rîndurile şi numărul din 
rînd al exemplarelor. 

Pentru exemplarele izolate se indică locul şi distanţa 
acestora de anumite puncte fixe ca : fîntîni, borne de 
hotar, clădiri etc. 

Plantele mame identificate şi marcate servesc apoi în 
fiecare an pentru recoltarea altoilor. Este însă necesar să 
li se asigure o îngrijire deosebită şi permanentă ca : în- 
grăşare, lucrarea solului, combaterea bolilor etc., pentru 
a produce an de an cît mai multe ramuri altoi. 

Dacă se constată că exemplarele de plante mame intră 
în declin, se procedează la tăieri de reducere a ramurilor 
de la exterior şi din vîrful coroanei, pentru ca să emită 
noi ramuri. Reducerea se va face eşalonat în 2—3 ani, nu 
într-un singur an, pentru ca lăstarii noi care dau să nu 
fie prea viguroşi şi nepotriviţi ca altoi. Este bine ca lun¬ 
gimea la creşterile anuale să aibă 30—80 cm. 

Pentru altoirea viţelor, coardele altoi se pot asigura 
din plantaţii mame, selecţionate şi înfiinţate cu material 
autentic şi pur, rezultat în urma selecţiei timp de 3—5 ani, 
iar în lipsa acestora, coardele se pot obţine din plantaţii 
de vii cu soiuri autentice şi recunoscute. 

Dacă este vorba de înmulţirea unor soiuri de mare va¬ 
loare, coardele altoi se pot recolta şi din plantaţii de vii 
cu amestec de soiuri. Indiferent de plantaţia mamă din 
care provin coardele altoi, este important de reţinut că di¬ 
feritele soiuri în cadrul acestora se identifică şi se însem¬ 
nează separat, atît pe teren cît şi în schema din registrul 
plantaţiei, chiar dacă este vorba de exemplare izolate. 


4 - Ce, 

zilele extrem de geroase nu se recoltează. Ramurile tăiate- 
cu foarfecă se aşează în pachete de 25 sau 50 bucăţi, se 
leagă, se etichetează şi se pun la păstrare. 

Păstrarea ramurilor altoi se face în şanţuri de circa 
50 cm adîncime, stratificate în poziţie culcată, cu nisip 
umed. După umplerea şanţului se poate face în lungul lui 
un bilon de pămînt. în acest fel se pot păstra pînă în mo¬ 
mentul altoirii. 

Lăstarii lignificaţi, pentru altoirile din timpul verii sau 
toamnei, se taie cu foarfecă din coroana pomilor, arborilor 
sau arbuştilor şi li se îndepărtează frunzele prin tăierea 
codiţelor la circa 1—1,5 cm deasupra locului de prindere 
a acestora de lăstar. Aceasta se face pentru a reduce trans¬ 
piraţia şi a evita ofilirea lăstarilor altoi. 

Pe măsură ce se recoltează şi se îndepărtează frunzele, 
lăstarii altoi se pun în vase, cu baza în apă pe o înălţime 
de 5—6 cm. 

Pentru trandafiri, ramurile altoi se vor recolta dintre 
cele care au înflorit şi la care petalele s-au scuturat, iar 
mugurii sînţjdezvoltaţi şi copţi. 

După recoltare se fac pachete, se etichetează şi se am¬ 
balează în vederea transportului spre locul de altoire. 

Ambalarea ramurilor recoltate din toamnă sau a lăsta¬ 
rilor altoi se face în cîrpe umede sau muşchi spălaţi şi 
storşi, iar pe deasupra se învelesc cu hîrtie pergament sau* 
ziare umede, pentru a evita uscarea cîrpelor şi ofilirea lăs¬ 
tarilor. 

Transportul dintr-un loc în altul se face cît mai rapid. 
Cel mai bine este ca transportul să fie făcut de om per¬ 
sonal. Coletele prin poştă adesea întîrzie, ceea ce este ne¬ 
potrivit pentru materialul respectiv. 

în cazul în care ramurile altoi sau lăstarii altoi sînt 
puţini, servind la altoiri în scopuri personale şi puţine la 
număr, se pot transporta de la locul păstrării sau recol¬ 
tării la cel al altoirii, fiind înfipţi cu baza în cartofi sau- 
sfecle, care, datorită conţinutului mare de apă pe care îl 
au, menţin lăstarii în stare normală de umiditate. 

Coardele altoi se recoltează din plantaţiile mame recu¬ 
noscute, imediat după căderea frunzelor. Recoltarea tre¬ 
buie făcută cu mare grijă pentru a nu se amesteca soiu¬ 
rile. în acest sens se ia pe rînd fiecare soi, se taie butucii. 

asigurîndu-se coardele de rod pentru anul viitor, iar coar¬ 
dele de un an ce au căzut la tăiere se scot la margine, 
într-un singur loc. După ce au fost strînse coardele de la 
un soi, se iau la mină bucată cu bucată, li se înlătură 
primii doi muguri de la bază, care sînt mai puţin dezvol¬ 
taţi, vîrfurile care nu s-au copt suficient, cîrceii şi even¬ 
tualele cioturi de copiii. Apoi, se sortează pe grosimi, se 
fac pachete de cîte 100 bucăţi, se leagă cu sîrmă sau cu 
răchită şi se etichetează. După aceea se trece la alt soi şi 
aşa mai departe pînă se termină de recoltat toate soiurile 
ce interesează. Urmează ca pachetele de coarde altoi să fie 
trecute la stratificare pentru păstrare, sau să fie livrate 
către unităţile care altoiesc. Stratificarea, păstrarea sau 
ambalarea şi transportul lor de la locul unde s-au recoltat 
la locul de altoire se va face ca şi pentru coardele portaltoi. 

La toate categoriile de ramuri altoi se are grijă ca atît 
în timpul păstrării cit şi al transportului, ambalajul sau 
materialele în care se păstrează să nu se usuce, iar ramu¬ 
rile, coardele sau lăstarii să nu piardă apă şi să se ofi¬ 
lească. 


3.3. ALEGEREA MUGURILOR ALTOI, 
BUNI DE ALTOIT 


înainte de începerea operaţiei de altoire, pentru spe¬ 
ciile de pomi, arbori, arbuşti ornamentali sau flori se face 
verificarea ramurilor şi lăstarilor altoi pentru a constata 
dacă nu cumva au suferit de uscăciune, sau poate că au 
pornit mugurii în vegetaţie. 

Cu această ocazie se înlătură ramurile care s-au zbîrcit, 
dovadă că au pierdut apă, precum şi cele care au mugurii 
intraţi în vegetaţie. 

De pe restul ramurilor sau lăstarilor altoi, care se pre¬ 
zintă în stare bună de umiditate, se face alegerea celor 
mai buni muguri care vor fi folosiţi ca altoaie. 

Dintre mugurii situaţi pe o ramură sau pe un lăstar, 
cei mai corespunzători şi bine formaţi în timpul perioadei 
de creştere, sînt cei de pe porţiunea de mijloc. Cei de la 

bază sînt fie într-o stare latentă, sau sînt floriferi, iar cei 
de la vîrf pot fi floriferi, ori incomplet dezvoltaţi, motiv 
pentru care se înlătură cu foarfecă. 


3.4. PREGĂTIREA COARDELOR PORTALTOI 
ŞI ALTOI PENTRU ALTOIREA VIŢELOR 


Cu o săptămînă înainte de a începe altoirea, coardele 
portaltoi şi altoi trebuiesc scoase de la locul unde au fost 
stratificate pentru păstrare şi se transportă la sala unde 
se va face altoirea, pentru a fi pregătite. 

Se desface silozul în care au fost stratificate, separînd 
pămîntul şi nisipul care au servit la acoperire şi stratifi¬ 
care, iar pachetele de coarde se scutură de nisip şi se 
transportă în sală. 

Urmează controlul coardelor din punct de vedere al să¬ 
nătăţii, al viabilităţii şi al umidităţii fiziologice. Pentru 
aceasta se iau prin sondaj coarde din pachetele de portaltoi 
şi se secţionează cu briceagul oblic pe mijlocul internodu- 
rilor şi longitudinal pe sub scoarţă, înlăturînd scoarţa şi 
liberul, pînă la lemn. Dacă lemnul şi liberul sînt de cu¬ 
loare verde închis, însemnează că sînt sănătoase şi viabile. 

In ceea ce priveşte umiditatea coardelor, după ce s-a 
făcut o secţiune oblică prin coardă, se apasă cu lama bri¬ 
ceagului pe măduvă. In cazul cînd musteşte seva coardele 
nu au pierdut apa. 

După acest control, pachetele de coarde în poziţie ver¬ 
ticală se introduc în bazine de ciment, putini sau căzi, aşa 
fel încît apa să treacă de vîrful coardelor. Este bine ca 
apa să aibă temperatura camerei şi să se schimbe după 
36—38 ore. Coardele portaltoi se ţin în apă în funcţie de 
densitatea lemnului diferitelor soiuri şi de starea de umi¬ 
ditate pe care au avut-o timp de 1—6 zile. în acest timp 
se controlează prin secţiuni făcute cu briceagul pentru a 
stabili momentul în care se realizează umiditatea fizio¬ 
logică optimă. Cînd pe secţiunile făcute apar picături de 
lichid, înmuierea portaltoiului este terminată şi coardele 
se scot din apă. 

Fig. 3.1. Fasonarea portaltoiului în vederea altoitului : I 

A — Măsură etalon : B — Portaltol de trei lungimi ; C — por¬ 
tal toi de două lungimi : D — Portaltoi de o lungime ; E — îm¬ 
prospătarea tăieturii la bază ; F, G — Butaşi de lungimea I 
standard cu mugurii extirpaţi (după D. D. Oprea). 

Urmează tăierea coardelor în butaşi de lungime STAS 
folosind măsuri etalon. Se începe de la baza coardelor, se 
taie cu foarfecă la minimum 0,5 cm sub nod, iar la vîrfuf 
măsurii etalon se taie sub nodul cel mai apropiat, în aşa 
fel încît butaşul să nu fie mai mic de 38 cm. După ce toţi 
butaşii au fost tăiaţi de o lungime, se face extirparea mu¬ 
gurilor cu briceagul sau cu cosorul şi se înlătură even¬ 
tualele resturi de copiii şi de cîrcei (fig. 3.1.). 

In continuare se face sortarea butaşilor pe grosimi, 
oprindu-se pentru altoit grosimile de 6—12 mm, după care 
se pot aduce la masă pentru a începe altoirea. 

Cît priveşte coardele altoi, acestea se scot de la păstrare 
şi se trec pentru a pregăti din ele altoii necesari. La coar-J 
dele altoi interesează îndeosebi mugurii şi apoi lemnul. 
De aceea, după scoaterea de la păstrare se controlează sta¬ 
rea de sănătate şi viabilitate a mugurilor şi apoi şi a lem¬ 
nului. 

în acest scop se iau prin sondaj 
coarde din pachete şi se execută 
secţiuni longitudinale cu briceagul 
prin toţi mugurii de pe coarde. 
Mugurii care sînt sănătoşi şi via¬ 
bili prezintă o culoare verde, în 
timp ce mugurii care au murit sînt 
de culoare neagră sau brună. Cu 
această ocazie se stabileşte şi pro¬ 
centul de muguri morţi şi în func¬ 
ţie de acesta se poate stabili cît se 
va altoi în plus pentru a obţine 
cantitatea de viţe altoite planifi¬ 
cată. 


•ft* 


Starea de sănătate şi de umidi¬ 
tate a lemnului se determină, ca 
şi la coardele portaltoi, prin sec¬ 
ţiuni transversale şi longitudinale 
prin internoduri. 

După verificarea stării de să¬ 
nătate a coardelor, se ia fiecare 
coardă în mînă şi se taie cu foar- F ‘g- 3.2. Fasonarea alto- 

feca în bucăţi de un mugure. Tă- A _ Coa ^ U1 a J tol . B _ 

ierea începe de la baza coardelor, Ia u a g u" ; c r î MugUrifbum 
tăind cu foarfecă deasupra fiecărui pentru al g , ‘ t re *£ UDâ D D 
mugure la 1—1,5 cm (fig. 3.2). 

Altoii rezultaţi se introduc în căzi cu apă, pe soiuri, 
pentru înmuiere şi spălare, timp de 6—24 ore, apoi se 
sortează pe grosimi şi se pot aduce pentru a începe altoirea. 



3.5. PREGĂTIREA PUIEŢILOR ÎN VEDEREA 
ALTOIRII 


Pregătirea puieţilor din cîmpul de altoire se face cu 
2—3 săptămîni mai înainte de începerea altoirii şi constă 
din executarea unor operaţii absolut necesare, cum sînt : 

— îndepărtarea ramurilor groase care au crescut în 
apropierea coletului. Aceste ramuri se scot cu cosorul la 
inel, rezultînd răni cit mai netede ; 

— ciupirea vîrfurilor la puieţii care prezintă o creştere 
mai slabă, cu scopul de a favoriza îngroşarea acestora la 
bază, unde se va aplica altoiul; 

— udarea solului din cîmpul de puieţi în caz de secetă, 
cu scopul de a intensifica afluxul de sevă şi a favoriza ; 
deslipirea scoarţei pentru introducerea altoilor ; 

— se termină lucrările de prăşit şi stropirile contra / 
dăunătorilor animali şi vegetali; 

— cu două zile înainte de începerea altoitului se des¬ 
fac muşuroaiele din jurul puieţilor, pînă la colet, se înlă¬ 
tură toate ramurile care există pe o porţiune de 10—15 cm I 
şi se curăţă tulpina pe această porţiune de nisip şi pămînt, 
cu o cîrpă umedă. 

Desfacerea muşuroaielor din jurul puieţilor nu trebuie 
să se facă mai devreme de 2 zile înainte de începerea altoi-1 
rilor, deoarece scoarţa îşi pierde frăgezimea şi se întăreşte, 
îngreuind dezlipirea. 


3.6. CONDIŢII NECESARE 

PENTRU REUŞITA ALTOIRII 

Pentru o cît mai mare reuşită a altoirii, la toate spe¬ 
ciile ce se altoiesc trebuie îndeplinite o serie de condiţii 
de ordin biologic şi tehnic. 


3.6.1. CONDIŢII BIOLOGICE 

Cele mai importante sînt : 

— existenţa unei afinităţi între altoi şi portaltoi ; 

— zonele cambiale de la altoi şi portaltoi să fie puse 
în contact cît mai strîns şi pe o cît mai mare suprafaţă. 
Aceasta constituie elementul cel mai de seamă pentru toate 
sistemele de altoire ; 

— altoiul să fie tînăr şi neofilit. El poate fi ori un 
lăstar sau o ramură în vîrstă de un an, cu mugurii vege- 

tativi sau floriferi bine dezvoltaţi şi copţi. Vîrsta portal- 
toiului poate să fie ca şi a altoiului, sau mai mare, fără 
să influenţeze prinderea la altoire ; 

— alegerea momentului optim pentru aplicarea altoi¬ 
rii, în raport cu faza de vegetaţie sau de repaus a speciilor 
care se altoiesc. Se cunoaşte că altoirile se fac în faza cînd 
circulaţia sevei în portaltoi este mai mare, fapt ce favori¬ 
zează prinderea şi sudarea partenerilor. Cînd altoirile se 
execută în faza de repaus, este bine ca atît altoiul cît şi 
portaltoiul să aibă pe cît posibil acelaşi moment de intrare 
în vegetaţie. 

Dacă altoirile se execută mai tîrziu primăvara, după ce 
portaltoiul a pornit şi este în plină vegetaţie, altoiul tre¬ 
buie să fie în completă stare de repaus. Acest lucru poate 
fi realizat prin recoltarea şi păstrarea altoilor în condiţii 
de temperaturi mai scăzute 1—2°C în frigorifere sau în 
gheţării. 


3.6.2. CONDIŢII TEHNICE 


Dintre condiţiile tehnice se amintesc următoarele : 

— secţiunile pe care altoiul şi portaltoiul vin în con¬ 
tact, să se execute repede, dacă este posibil dintr-o sin¬ 
gură tragere cu briceagul, să fie perfect plane şi să aibă 
dimensiunile corespunzătoare metodei de altoire ; 

—• tăieturile să fie proaspete, iar altoiul cu portaltoiul 
să se suprapună imediat ce tăieturile au fost făcute ; 

— secţiunile şi tăieturile făcute să fie ferite de praf, 
umezeală sau de atingerea cu mîna. Altoii căzuţi din gre¬ 
şeală din mină, sau cei care au fost prinşi cu mîna pe 
secţiunea făcută nu vor mai fi folosiţi ; 

— briceagul sau uneltele cu care se fac tăieturile tre¬ 
buie să fie bine ascuţite şi în perfectă stare de curăţenie ; 

— legatul la locul de altoire să se facă imediat după 
ce altoiul s-a îmbinat cu portaltoiul. Legătura să se facă 
strîns, spiră lingă spiră, pentru a evita pătrunderea aeru¬ 
lui sau a apei între părţile tăiate, care ar compromite 
.altoirea. 

CAPITOLUL 

4 CUM ŞI CÎND SE ALTOIEŞTE 


în acest capitol se vor descrie cele mai folosite metode 
de altoire, modul cum se execută fiecare dintre acestea şi 
perioada optimă cînd se execută. 


4.1. CLASIFICAREA SISTEMELOR 
DE ALTOIRE PRACTICATE 

Pînă în prezent, se cunosc peste 200 de feluri de sisteme 
de altoire. Dintre acestea, o deosebită importanţă prac¬ 
tică prezintă sistemele cele mai folosite şi care pot satis¬ 
face toate cerinţele, în raport cu anotimpul, vîrsta portal- 
toilor, specia ce se altoieşte etc. 

In general, un sistem de altoire trebuie să fie simplu 
şi uşor de aplicat, încît, respectîndu-se condiţiile biologice 
şi tehnice enunţate mai sus, să existe garanţia şi reuşita 
prinderii. 

După felul operaţiunilor tehnice care se execută şi felul 
altoilor, sistemele de altoire se pot clasifica astfel : 

— altoirea prin apropiere ; 

— altoirea cu ramură detaşată sub scoarţă ; 

— altoirea cu ramură detaşată în lemn ; 

— altoirea cu muguri detaşaţi. 

4.2. MODUL DE EXECUŢIE ŞI PERIOADA 
CEA MAI POTRIVITA A ALTOIRILOR 

4.2.1. ALTOIREA PRIN APROPIERE 

La altoirea prin apropiere, altoii pot fi plante sepa¬ 
rate, ramuri ale unui alt pom sau ale aceluiaşi pom şi pot 
rămâne prinşi de planta mamă până se realizează prin¬ 
derea. Pentru a putea aplica altoirea prin apropiere este 
necesar ca cei doi parteneri (altoiul şi portaltoiul) să fie 
aşezaţi cit mai aproape unul de altul pentru a se putea 
apropia între ei. 

In practică, altoind prin apropiere, se pot rezolva o 
serie de cazuri întâlnite la pomii fructiferi, arborii şi ar¬ 
buştii ornamentali, sau chiar la specii de plante legumi¬ 
cole. 

Cînd din coroana de formă regulată şi echilibrată a 
unor pomi sau arbori lipsesc unele ramuri se poate face 
înlocuirea acestora altoind prin apropiere ramuri care 
sînt situate mai jos şi care sînt de prisos. 

Dacă există unele exemplare de pomi şi arbori din spe¬ 
cii rare şi valoroase a căror rădăcină este îmbătrînită şi 
care nu mai poate face faţă părţii aeriene, se plantează 
în jurul acestora şi cit mai aproape, un număr de 2—3 
puieţi tineri, care apoi se altoiesc prin apropiere de tul¬ 
pina exemplarelor interesate, în felul acesta contribuind 
la refacerea şi menţinerea acestora pe rădăcinile noi. 

în cazul unor specii de plante legumicole, cum sînt 
pepenele galben (cantalup), pepenele verde, dovleacul co¬ 
mestibil, castraveţii etc., culturile sînt compromise încă 
din stadiul de plantule tinere din cauza atacului de fuza- 
rioză. Organizând înmulţirea acestor specii prin altoirea 
soiurilor valoroase şi sensibile la fuzarioză pe soiuri re¬ 
zistente se salvează şi reuşeşte cultura acestora. Altoirea 
se face prin apropiere în stadiul de plantule tinere, obţi¬ 
nute prin semănarea în ghivece a seminţelor ce vor da 
plante altoi şi plante portaltoi. 

Altoirea prin apropiere se poate aplica la speciile or¬ 
namentale de stejar, carpen, mesteacăn, sau specii cu afi- 


59 



nitate mai slabă începând din martie pînă în septembrie, j| 
adică în tot timpul cît circulă seva prin plante. Mai bune I 
rezultate se obţin atunci cînd se face altoirea în primele I 
luni de vegetaţie. 

In cadrul acestei grupe de altoire se folosesc unele 1 
sisteme mai principale şi anume : 

— altoirea prin apropiere laterală simplă ; 

— altoirea prin apropiere laterală sub scoarţă ; 

— altoirea prin apropiere laterală cu limbi. 

4.2.1.1. ALTOIREA PRIN APROPIERE 
LATERALA SIMPLA 


La acest fel de altoire, altoiul poate fi un pom, sau oj 
ramură aparţinând unui pom separat de portaltoi. 

Operaţia de altoire se execută în felul următor : se( 
taie scoarţa atît la altoi cît şi la portaltoi pe porţiuni de 
formă eliptică sau dreptunghiulară, lungi de 1—2 cm şi 
late de 3—6 mm, în funcţie de grosimea partenerilor. Se 
apropie altoiul de portaltoi şi se lipesc cele două tăieturii 
în aşa fel ca zonele lor generatoare să coincidă. Apoi, sej 
leagă strîns pe toată lungimea de contact a partenerilor! 
şi se unge cu mastic sau ceară de altoit (fig. 4.1.). 

In ceea ce priveşte altoiul, acesta se poate lăsa cu vîr-l 
ful întreg, sau, dacă este prea lung, se poate scurta la | 

2—3 muguri. Grosimea optimă a portaltoiului poate să 
fie cuprinsă între 0,6—3 cm. 

Perioada de altoire prin acest sistem este în martie, 
aprilie şi mai. După ce s-a făcut calusarea între cei doi 
parteneri, se taie altoiul sub zona altoirii, iar portaltoiul 
deasupra acesteia. 

4.2.1.2. ALTOIREA PRIN APROPIERE 
LATERALA SUB SCOARŢĂ 

Acest sistem de altoire se aplică pentru a înlocui ra¬ 
murile lipsă din coroana aceluiaşi pom, sau pentru a sub¬ 
stitui, în unele situaţii, rădăcina unor portaltoi care nu 
mai poate face faţă părţii aeriene, ducînd la tînjirea 
acesteia. 

Cînd se urmăreşte înlocuirea unei ramuri în coroană, 
altoiul, care este ramură a aceluiaşi pom, se taie oblic în 
partea dinspre portaltoi, iar pe partea opusă tăieturii să 
urmărim să aibă un mugure sau o rămurică. 

Pe tulpina portaltoiului, puţin mai jos decît capătul 
altoiului, se execută o tăietură în scoarţă de forma unui 
„T“ inversat (X). Apoi, cu spatula briceagului de altoit 
se dezlipeşte scoarţa pe marginile tăieturii şi se introduce 
vîrful oblic al altoiului de jos în sus sub scoarţa portal¬ 
toiului. Se leagă strîns pe toată lungimea tăieturii, avînd 
grijă să nu se strivească mugurele sau rămurică altoiului 
şi se unge cu mastic. 

Uneori se pune problema de a substitui rădăcina unui 
pom, cum este cazul perilor altoiţi pe gutui, care la o anu¬ 
mită vîrstă încep să tînjească datorită rădăcinii. în această 
situaţie, în jurul pomului care interesează se plantează 
cît mai aproape 2—3 puieţi de păr sălbatic. După ce aceş¬ 
tia se înrădăcinează bine, se altoiesc sub scoarţă prin 
acelaşi procedeu. De data aceasta pomul salvat constituie 
altoiul, iar puieţii salvatori portaltoiul (fig. 4.2.). 

Acest sistem de altoire prin apropiere se aplică cu re¬ 
zultate bune în lunile aprilie şi mai. 

Fig. 4.2. Altoirea prin apro- Fig. 4.3. Altoirea prin apropi- 

piere laterală sub scoarţă. ere laterală, cu limbi. 

4.2.1.3. ALTOIREA PRIN APROPIERE 
LATERALA CU LIMBI 

Acest sistem de altoire prin apropiere se execută la 
fel cu cel prin apropiere laterală simplă, cu deosebirea că 
atît la altoi cit şi la portaltoi, după ce s-au făcut tăieturile 
de formă eliptică sau dreptunghiulară, se face la fiecare 
şi cîte o limbă de îmbinare. 

La portaltoi limba se execută de sus în jos, pornind 
cu o treime mai jos de marginea de sus a tăieturii elip¬ 
tice, iar la altoi limba se face de jos în sus, pornind cu o 
treime mai sus de baza tăieturii eliptice. 

îmbinarea se face introducînd limba portaltoiului pe 
sub cea a altoiului şi suprapunînd perfect cele două tă¬ 
ieturi. Apoi se leagă strins şi se unge cu mastic. Rolul 
limbilor de îmbinare este acela de a fixa mai solid alto¬ 
iul cu portaltoiul, iar zonele cambiale să se suprapună pe 
o lungime cît mai mare (fig. 4.3). 

Perioada optimă de altoire prin apropiere cu limbi 
este în lunile martie—aprilie. 




In toate cazurile de altoire prin apropiere, despărţirea 
altoiului de planta mamă şi înlăturarea părţii aeriene a 
portaltoiului se face după ce s-a realizat sudura între par¬ 
teneri, care poate avea loc după 1—2—3 ani. Mai întîi 
se taie vîrful portaltoiului, iar după un timp se separă şi 
altoiul de ramura sau planta mamă. Nu se taie ambii par¬ 
teneri în acelaşi timp pentru a nu se produce un deze¬ 
chilibru prea mare în funcţiile pomului obţinut. 


4.2.2. ALTOIREA CU RAMURI DETAŞATE 
SUB SCOARŢA 

La altoirea cu ramuri detaşate, portaltoiul poate să fie 
o plantă întreagă complet înrădăcinată, o porţiune de ra¬ 
mură (butaş) sau o porţiune de rădăcină. Altoiul este o 
ramură de 4—15 cm lungime, care are pe ea cel puţin 
un mugure şi care a fost mai înainte detaşată de planta 
mamă. 

Altoirea cu ramuri detaşate sub scoarţa portaltoiului 1 
se face în situaţii ca : realtoirea pomilor în vîrstă, schim¬ 
barea sortimentului de soiuri în livezi, completarea golu¬ 
rilor din coroana pomilor tineri etc. Pentru reuşita altoi¬ 
rii cu ramuri detaşate sub scoarţă, grosimea portaltoilor 
poate să fie de 1—6 cm, seva să circule activ, scoarţa să 
se dezlipească uşor, iar mugurii altoiului să fie în stare 
de repaus. 

Ca metode de altoire cu ramuri detaşate sub scoarţă 
se practică următoarele : 

— altoirea sub scoarţă simplă ; 

— altoirea sub scoarţă perfecţionată ; 

— altoirea sub scoarţă cu scaun ; 

— altoirea laterală sub scoarţă ; 

— altoirea în punte. 

4.2.2.1. ALTOIREA SUB SCOARŢA SIMPLA 

La acest fel de altoire, portaltoiul poate fi tulpina 
principală a unui pom, arbore sau arbust, o ramură sche¬ 
let din coroana unui pom, arbore sau arbust bătrîn sau 
axul tulpinei la un pom, arbore sau arbust tînăr ce pre- 

zintă un gol în coroană. La locul de 
plasare a altoiului, portaltoiul să aibă 
grosimea de 2—8 cm şi să fie neted 
pe o lungime de 5—6 cm. 

Portaltoiul se retează cu ferăs¬ 
trăul la înălţimea şi locul dorit, iar 
capul rezultat prin tăiere se netezeşte 
cu cosorul. 

Cu briceagul se face o tăietură 
longitudinală în scoarţa portaltoiului 
pe o lungime de 4—5 cm, iar cu spa- 
tula briceagului se dezlipeşte scoarţa 
de o parte şi de alta. 

Altoiul este o porţiune de ramură 
cu mai mulţi muguri. Pregătirea lui 
se face executînd la baza lui, opus 
unui mugure, cu briceagul, o tăietură 
oblică, dreaptă, netedă şi lungă de 
4—5 cm, iar la partea superioară se 
scurtează deasupra a 2 sau 3 muguri. 

Se introduce altoiul sub scoarţa portaltoiului, pînă la 
partea de sus a secţiunii şi apoi se leagă şi se unge cu 
mastic (fig. 4.4). 

Perioada optimă de altoire este în lunile aprilie, mai 
sau august. Dacă altoirea se face în august dezvoltarea 
mugurilor are loc în primăvara următoare. 

4.2.2.2. ALTOIREA SUB SCOARŢA 
PERFECŢIONATĂ 

Faţă de altoirea sub scoarţă simplă, prezintă avantajul 
de a realiza o sudură mai bună şi mai trainică. 

Altoirea sub scoarţă perfecţionată se execută în două 
variante. Atît pentru una cît şi pentru cealălaltă dintre 
variante, pregătirea capului la portaltoi, executarea tăie¬ 
turii longitudinale în scoarţă şi executarea tăieturii oblice 
de 4—5 cm la altoi se execută la fel ca la altoirea pre- 
cedentăi 



Fig. 4.4. Altoirea sub 
scoarţă simplă; 

Mai departe, în funcţie de varianta care se aplică, se 
deosebesc şi operaţiile de pregătire a altoiului şi portal- 
toiului. 

La varianta 1, după ce s-a pregătit capul de altoire pe 
portaltoi şi s-a executat tăietura longitudinală în scoarţă 
pe 4—5 cm lungime, se dezlipeşte numai una din părţi, 
iar cealălaltă se lasă lipită. 

Faţă de metoda de altoire descrisă anterior, altoiul 
suferă unele modificări. Astfel, pe marginea tăieturii 
oblice, din partea în care nu s-a deslipit scoarţa portal- 
toiului, se execută o uşoară tăietură longitudinală, tot atît 
de lungă ca cea oblică şi care formează un unghi drept 
cu prima. 

De cealălaltă parte se înlătură cu briceagul o porţiune 
de scoarţă îngustă, pe toată lungimea marginii, în aşa fel 
incit să se descopere zona cambială, dar să nu se atingă 
lemnul. 

Se introduce altoiul aşa fel încît marginea scoarţei 
de la portaltoi, care nu s-a dezlipit, să se unească cu mar¬ 
ginea tăieturii înguste de la altoi, iar sccarţa dezlipită de 
la portaltoi să acopere zona cambială, descoperită de pe 
spatele altoiului. Se leagă strîns şi se unge cu mastic. 

La varianta 2, portaltoiul se pregăteşte la fel ca şi la 
altoirea sub scoarţă simplă, inclusiv dezlipirea scoarţei de 
ambele părţi. 

Altoiul se pregăteşte la început ca la altoirea sub 
scoarţă simplă sub formă de pană simplă. Mai departe se 
înlătură cu briceagul de pe partea opusă tăieturii oblice 
(spatele altoiului), în lungul marginilor, cîte o porţiune 
îngustă de scoarţă, descoperindu-se zona cambială, pe 
aceeaşi lungime ca şi a tăieturii oblice. 

Se introduce altoiul sub scoarţa portaltoiului în aşa 
fel încît cele două părţi ale scoarţei dezlipite să acopere 
porţiunile de zonă cambială descoperite. Se leagă strîns 
şi se unge cu mastic (fig. 4.5). Perioada optimă de altoire 
o prezintă lunile aprilie, mai sau august. 

La ambele variante ale acestei metode de altoire se 
constată că, prin modificările făcute la portaltoi şi la altoi, 
se măreşte mult suprafaţa pe care are loc sudura, cres- 
cînd rezistenţa la desbinare a altoiului. 

4.2.2.3. ALTOIREA SUB SCOARŢA CU SCAUN 

La acest fel de altoire portaltoiul se pregăteşte la fel 
ca şi la altoirea sub scoarţă simplă. 

Altoiul se pregăteşte la început sub formă de pană, 
ca la altoirea sub scoarţă simplă, apoi la partea superi¬ 
oară a tăieturii oblice se face o mică treaptă sau scaun, 
după care secţiunea oblică a altoiului se rectifică între 
vîrful ei şi adîncimea scaunului, în aşa fel incit să fie 
netedă şi perfect dreaptă. 

Se introduce altoiul sub scoarţa portaltoiului, pînă ce 
se sprijină în scaunul făcut. Se leagă strîns şi se unge cu 
mastic (fig. 4.6). Şi acest fel de altoire se face tot în lu¬ 
nile aprilie, mai sau august. 

Fasonarea altoiului sub formă de pană cu scaun se 
face atunci cînd acesta este destul de gros şi este necesar 
să se altoiască cu un portaltoi ce are diametru relativ mic 
şi scoarţă subţire. 

4.2.2.4. ALTOIREA SUB SCOARŢA LATERALA 

Acest fel de altoire se aplică în situaţia cînd este ne¬ 
cesar a se înlocui ramurile lipsă din coroanele pomilor şi 
arborilor tineri, sau pentru proiectarea coroanei în anu¬ 
mite situaţii. 

Pe portaltoi, la nivelul şi pe partea unde trebuie pla¬ 
sat altoiul care va înlocui o ramură, se execută o tăietură 
a scoarţei, în formă de T, iar cu spatula briceagului se dez¬ 
lipeşte scoarţa de ambele părţi. 

Altoiul se pregăteşte sub formă de .pană, printr-o tăie¬ 
tură oblică, lungă de 4—5 cm, executată la bază, iar la 
partea superioară a acesteia se sc.urtează la 2—3 muguri. 

Se introduce altoiul sub scoarţa dezlipită a portaltoiu- 
lui, se leagă strîns şi se unge cu mastic (fig. 4.7). 

Altoirea sub scoarţă laterală se poate executa din luna 
mai pînă în septembrie. 

4.2.2.5. ALTOIREA SUB SCOARŢA IN PUNTE 

In anumite situaţii, scoarţa pomilor sau arborilor este 
distrusă de iepuri, sau alte rozătoare, fie pe porţiuni limi¬ 
tate, fie în jurul trunchiului. Aceste rozături pot duce la 
uscarea acestora şi la pierderea unor specii şi soiuri va¬ 
loroase. 

Pentru a preîntîmpina aceste pierderi, se procedează 
la altoirea exemplarelor distruse prin metoda de altoire 
sub scoarţă în punte. 

Dacă rozătura este pe o anumită întindere din circum¬ 
ferinţa trunchiului, se curăţă pe margini cu briceagul şi se 
acoperă în întregime cu mastic. Dacă rozătura este în ju¬ 
rul trunchiului, se taie scoarţa circular, atît sus cit şi jos 
la extremităţile zonei deteriorate iar resturile de scoarţă 
se înlătură cu .briceagul şi întreaga rană se unge cu 
mastic. 

Se fac pe portaltoi atît deasupra eît şi dedesubtul rănii, 
tăieturi ale scoarţei în formă de T. Sub rană tăietura se 
face în formă de T normal, iar deasupra rănii tăietura se 
face sub formă de T inversat (J_). Cu spatula briceagului, 
se deslipeşte scoarţa portaltoiului de ambele părţi. 

Fig. 4.8. Altoirea sub scoarţă în punte. 

Altoiul se pregăteşte din ramuri tinere sub formă de 
pană simplă, prin tăieturi oblice la ambele capete. El este 
mai lung decît distanţa dintre tăieturile în formă de T cu. 
2—o, cm. 

Se introduc altoaiele sub scoarţa dezlipită, în poziţie 
arcuită (punte), în aşa fel încît tăieturile oblice ale altoa- 
ielor să facă contact, cu portaltoiul pe toată lungimea. Se 
leagă strîns la ambele capete şi se unge cu mastic (fig. 4.8). 

în funcţie de mărimea rănii, se pot pune unul sau mai 
multe altoaie, dispuse proporţional faţă de circumferinţa 
trunchiului. Metoda de altoire în punte se poate aplica în 
martie şi aprilie, cînd începe să circule seva. 


4.2.3. ALTOIREA CU RAMURI DETAŞATE 
IN LEMN 

Şi în cazul altoirilor cu ramuri detaşate în lemn, port- 
altoii pot să fie plante întregi înrădăcinate, porţiuni de 
ramui'i ,(butaşi) sau porţiuni de rădăcini. 

Al toii sînt porţiuni de ramuri, lungi de 3—15 cm, cu 
unul sau mai mulţi muguri şi detaşaţi de planta mamă. 

Altoirea c-u ramuri detaşate în lemn se aplică pentru 
rezolvarea unor situaţii existente în practică, cum sînt : 

realtoirea puieţilor din pepinieră la care nu s-au prins al- 
toaiele din toamnă, realtoirea pomilor şi arborilor în vîr- 
stă, la care coroana s-a degradat, schimbarea sortimente¬ 
lor în plantaţii, altoirea la masă şi forţarea, pentru a 
planta în pepinieră puieţi ideja altoiţi şi cu sudura la punc¬ 
tul de altoire făcută, altoirea la masă şi forţarea la viţele 
nobile pentru a le feri de atacul de filoxeră etc. 

Epoca de altoire cu ramuri detaşate în lemn ţine de la 
sfîrşitul lunii februarie, pînă în aprilie, după ce au trecut 
gerurile şi se declanşează circulaţia sevei. 

Ca metode de altoire cu ramuri detaşate in lemn, mai 
frecvent se practică următoarele : 

,— altoirea în despicătură ; 

—- altoirea în triangulaţie ; 

— altoirea laterală în lemn ; 

—■ altoirea în copulaţie simplă ; 

— altoirea în copulaţie perfecţionată. 

'4.2.3.1. ALTOIREA ÎN DESPICATURA 

Acest fel de altoire se practică atunci cînd se pune 
problema realtoirii în coroană, a pomilor şi arborilor în 
vîrstă, sau cînd se urmăreşte schimbarea sortimentului 
într-o plantaţie. 

Pentru a putea aplica altoirea în despicătură, trebuie 
ca diametrul ramurei sau trunchiului unde se aplică, sau 
a capetelor de altoire, să nu fie mai mare de 6 cm. 

Pregătirea portaltoiului se face în momentul altoirii, 
sau cu o zi două mai devreme, dacă sînt de altoit un nu¬ 
măr mare de exemplare. Se alege pe portaltoi o zonă fără 
noduri şi cu scoarţa netedă. Se retează ramura sau trun¬ 
chiul portaltoi cu ferestrăul, iar suprafaţa tăieturii se ne¬ 
tezeşte cu cosorul. Apoi, cu un cuţit special, numit despi- 
cător, sau, dacă acesta lipseşte, chiar cu cosorul, se exe¬ 
cută pe mijlocul capului de altoire o despicătură lungă 
de 4—5 cm. 

Altoiul, care este o porţiune de ramură, cu mai mulţi 
muguri, se pregăteşte sub formă de pană dublă, asemănă¬ 
toare unei lame.de cuţit avînd muchia care va veni în 
afară mai groasă, iar cea care va veni spre interior mai 
subţire. 

Cele două tăieturi c-are formează pana ie execută cifl 
briceagul dintr-o singură tăietură. Ele pleacă de o part* 
şi alta a unui mugure, cu puţin mai sus decît acesta şi sei] 
întîinesc la 4—5 cm mai jos. Pe lingă mugurele de und« 
pleacă cele două tăieturi laterale, se mai lasă pe altoi inc» 
doi muguri şi apoi ,se retează cu foarfecă. 


După ce portaltoiul şi altoiul s-au pregătit, aşa cuml 
s-a arătat, se introduce ciocul despicătorului sau cel de la 
lama cosorului, se lărgeşte despicătura şi se introduce 
altoiul cu muchia mai groasă spre exterior şi în aşa fel 
plasat ca zonele cambiale ,de la portaltoi şi de la altoi isă 
se suprapună. Pentru faptul că scoarţa portaltoiului este 
mai groasă decît a altoiului, altoiul se introduce mai către 
•exterior, pentru a avea garanţia suprapunerii zonelor 
cambiale. 

După ce altoiul a fost fixat, se scoate ciocul despicăto¬ 
rului, se leagă strîns cu rafie sau tei şi se unge cu mastie 
capul de altoire şi capul ramurei altoi. Se are grijă ca 
masticul să nu pătrundă în crăpătură (fig. 4.9). 

Atunci cînd portaltoiul est^ 



Fig. 4.9. Altoirea în despi- 


gros se pot pune doi altoi, de dl 
parte şi alta a despicăturii, pen-l 
tru mai multă siguranţă. 

Altoirea în despicătură sel 
aplică în lunile martie-aprilieJ 
Faţă de metodele de altoire ciţl 
ramuri detaşate sub scoarţă! 
această metodă prezintă maifl 
multe avantaje, şi anume : 

— fixarea solidă a altoiului! 
pe portaltoi, înlăturîndu-se po-Jl 
sibilităţile de a fi smuls de vîn-| 
turi ; 

— realizarea unei prinderii 
bune, pentru că între zonele! 
cambiale ale partenerilor se sta-JI 
bileşte un contact mare ; 

— se execută mai uşor decîtj 
alte metode ; 

— dă posibilitatea executării înainte de pornirea ve- 
I getaţiei. 

Are inconvenientul că prin executarea ei se produce o 
rană mare pe portaltoi, care se vindecă greu şi în care pot 
pătrunde putregaiurile, dacă nu se unge bine cu mastic. 

4.2.3.2. ALTOIREA ÎN TRIANGULAŢIE 

Acest fel de altoire se foloseşte pentru realtoirea în 
primăvară a puieţilor, la care altoiul aplicat din toamnă 
nu s-a prins, la altoirea unor specii de arbori şi arbuşti 
ornamentali şi chiar flori. Ea se execută incepînd din luna 
martie pînă în aprilie—mai şi atunci cînd portaltoiul are 
o grosime mai mare de 2—3 cm. 

Altoirea în triangulaţie se mai poate folosi şi pentru 
supraaltoirea pomilor în vîrstă cu condiţia ca diametrul 
ramurilor în care se aplică altoiul să nu fie prea gros. 

Portaltoiul se .pregăteşte prin retezarea acestuia cu fe- 
restrăul, foarfecă sau cosorul, după cum este mai gros sau 
mai subţire, la locul unde se va aplica altoiul. La pomii 
în vîrstă, ramurile portaltoi se vor reteza la nivelul unde 
au diametrul de maximum 4 cm. După retezarea portal- 
toiului, suprafaţa capului de altoire rezultată se netezeşte 
cu cosorul bine ascuţit. Se prinde apoi portaltoiul cu mîna 
stingă, iar cu briceagul în mîna dreaptă se execută pe 
acesta două incizii în formă de V, lungi de 3—5 cm, în 
aşa fel încît să se decupeze o prismă triunghiulară. Un¬ 
ghiul sub care se întîlnesc cele două secţiuni să fie 
sub 90°. 

Altoiul se fasonează sub formă de pană triunghiulară, 
lungă de 3—5 cm. Cele două tăieturi care formează pana 
triunghiulară pornesc de o parte şi de alta a unui mugure 
şi mai de sus decît acesta, îmbinîndu^se la bază după 
3—5 cm, ascuţit triunghiular. 

Altoiul se consideră bine fasonat atunci ciad se potri¬ 
veşte perfect în scobitura făcută pe portaltoi şi cînd zonele 
cambiale de la altoi ,şi portaltoi se suprapun. 

Pe lîngă mugurele încadrat de cele două tăieturi se 
mai lasă pe altoi 2 muguri şi apoi se retează cu foarfecă. 

Se îmbină altoiul cui 
portaltoiul, se leagă strîns 
şi se unge cu mastic capul 
de altoire şi capul altoiu^ 
lui (fig. 4.10). 

Altoirea în triangulaţie 
prezintă o serie de avan¬ 
taje şi anume : 

— altoiul se fixeazăj 
solid pe portaltoi, prin. 
contactul strîns între lem-1 
nul şi scoarţa partenerilor ;] 

— prinderea la altoire 
este foarte bună, iar rana* 
care rămîne după altoirei 
este mică şi se vindecă re-| 
pede şi bine. 


Fig. 4.10. Altoirea în triangula- Singurul dezavantaj pe' 

ţie. care îl prezintă aceastăj 

metodă este acela că cerei 
o mare îndemînare din partea altoitorului pentru a fi exe-j 
cutată. Din acest motiv ea este practicată îndeosebi de pro-i 
fesioniştii din pepiniere şi pomicultură şi mai puţin de, 


către amatori. 

Din descrierea modu¬ 
lui de executare al acestei 
altoiri se poate constata că 
greutatea constă de fapt 
în executarea tăieturilor şi 
decuparea prismei triun¬ 
ghiulare pe portaltoi. Al¬ 
toiul pregătindu-se destul 
de uşor, de către oricine. 

Pentru practicarea a- 
cestei metode pe o scară 
destul de largă şi de către 
amatorii de altoiri, autorul 
recomandă confecţionarea 
unui cuţit de forma celui 
din (fig. 4.11). 



72 


Acest cuţit a fost confecţionat şi încercat de autor, 
cu el putîndu-se decupa prisma triunghiulară, dintr-o 
singură trăsătură. Ceva şi mai mult, cu acest cuţit se 
poate modifica lungimea şi adîncimea tăieturii în funcţie 
de grosimea capului de altoire şi a ramurei altoi, iar vi¬ 
teza de pregătire a portaltoiului este mult mai mare. 

4.2.3.3. ALTOIREA LATERALA IN LEMN 


Altoirea laterală în lemn se foloseşte pentru înlocuirea 
ramurilor care lipsesc din coroana pomilor şi arborilor 
tineri, sau pentru proiectarea coroanei în anumite situaţii. 
Se execută în lunile martie—aprilie. 

Pe portaltoi se execută cu briceagul o tăietură laterală, 
de sus în jos, atît în scoarţă cît şi în lemn, în aşa fel ca 
o latură a tăieturii să fie mai lungă decît cealălaltă. 

Altoiul care este o porţiune de ramură cu 2—3 mu¬ 
guri, se pregăteşte sub formă de pană cu două feţe şi 
muchii inegale. Muchia care rămîne în afară este mai 
lungă şi mai lată, iar cea oare intră în tăietură este mai 
scurtă şi mai ascuţită. Aceasta pentru a putea pătrunde 
cît mai aproape de 
fundul tăieturii făcute 
pe portaltoi. 

Se introduce altoiul 
în tăietura de pe port¬ 
altoi în aşa fel ca mu¬ 
chia mai lată şi mai 
lungă să fie spre exte¬ 
rior, corespunzînd cu 
tăietura mai lungă de 
de portaltoi. Se potri¬ 
veşte ca zonele cambiale 
de la altoi şi portaltoi 
să se suprapună, cel pu¬ 
ţin pe una din muchii 
şi laturi, se leagă strîns 
şi se unge cu mastic 



(Kg. 4.12). 


Fig. 4.12. Altoirea laterală în lemn. 

4.2,3A. ALTOIREA 
ÎN COPULAŢIE SIMPLA 

Altoirea în copulaţie simplă 
se foloseşte pentru realtoirea în 
primăvară a puieţilor diferitelor 
specii, la care altoiul aplicat din 
toamnă nu s-a prins, la înmul¬ 
ţirea prin altoire a unor speei 
de arbori ornamentali ori fior 
şi la altoirea viţelor în verdd 
necesare pentru plantarea golu¬ 
rilor din viile roditoare ce au o 
vîrstă de 8—10 ani. Această al 
toire se execută în lunile mar- 
tie-aprilie la speciile pomicoli 
şi de arbori şi în lunile mai-iu- 
nie pentru viţele altoite ir 
verde. La acest fel de altoiri 
este necesar ca atît altoiul cît ş 
portaltoiul să aibă aceeaşi gro-l 
sime, de maximum 10—15 mm 
Pentru speciile pomicole ş, 
Fig. 4.13. Altoirea în copu- de arbori, portaltoiul se scur- 
laţie simplă. tează de la locul unde trebuit 

pus altoiul, cu foarfecă sau cu 
cosorul. Apoi, cu briceagul, se execută pe portaltoi o tăie¬ 
tură oblică, lungă de 2—3 ori diametrul acestuia. Tăietura 
trebuie să fie executată dintr-o singură trăsătură a bri¬ 
ceagului, netedă şi perfect plană. 

Altoiul este o porţiune de ramură de aceeaşi grosimi 
cu portaltoiul şi care are 2—4 muguri. 

Se prinde altoiul cu mîna stingă şi cu mugurii în sui 
şi pornind din partea opusă unui mugure se execută ci 
briceagul spre bază aceeaşi tăietură oblică, lungă de 2—' 
ori diametrul ramurei altoi, dintr-o singură trăsătură ne> 
tedă şi plană. 

Se suprapune secţiunea altoiului peste cea a portal 
toiului, se leagă strîns şi se unge cu mastic (fig. 4.13) 

Altoirea In copulaţie simplă, executată pentru obţine¬ 
rea viţelor altoite în verde, necesare la plantarea în golu¬ 
rile existente din plantaţiile de vii nobile, foloseşte atit 
altoi cit şi portaltoi, în stare de lăstari verzi. Obţinerea 
viţelor altoite în verde decurge în felul următor. 

Primăvara, cu ocazia tăierilor de rodire a viţelor no¬ 
bile, în locurile cu goluri, dacă a vegetat în anul trecut 
numai portaltoiul întrucît altoiul a dispărut, se execută 
tăieri pe butucii acestora în cepi de 1—2 cm, sau chiar 
ras, şi se muşuroiesc. Dacă în golurile respective nu mai 
există nici portaltoiul, atunci se execută gropi şi se plan¬ 
tează viţe portaltoi înrădăcinate, care vor forma lăstari, 
buni de altoit în verde în anul II de la plantare. 

Din butucii de portaltoi existenţi în goluri şi care au 
fost tăiaţi în cepi sau ras şi muşuroiţi vor porni primăvara; 
lăstari. La plivit se vor opri pe fiecare butuc un număr 
de 2—5 lăstari, uniform de viguroşi, care se vor lega ia 
poziţie verticală de arac sau de prima sîrmă a spalierului.. 
Restul de lăstari se înlătură. 

Momentul începerii altoirii este atunci cînd în struc¬ 
tura lăstarilor portaltoi şi altoi s-a definitivat periciclul, 
cambiul este în plină acţiune, iar liberul dur încă n-a 
apărut. 

Pentru a putea începe altoirea se pregătesc lăstarii 
portaltoi şi se recoltează lăstarii altoi.' 

Dintre lăstarii portaltoi existenţi pe butucii din goluri 
se îndepărtează cei prea subţiri şi care nu sînt buni de 
altoit. Se opresc numai cei care au grosimea de peste 
6 mm şi la care se îndepărtează frunzele, mugurii, cîrceii 
şi ivîrfurile, scurtîndu-i de 50-—70 cm de la locul de inser¬ 
ţie, sau mai jos, după cum se vor 'altoi mai sus sau 
mai jos. 

Altoii se recoltează dintre lăstarii roditori de pe butucii 
vecini cu golurile. In general, tse recoltează lăstari situaţi, 
la extremitatea coardelor de rod, prin tăierea lor după 
3—4 frunze, deasupra ultimului strugure. La aceştia se 
îndepărtează vîrfurile prea crude, cîrceii şi frunzele, lă- 
sîndu-se o porţiune de peţiol. După recoltare şi pregătire 
se introduc cu baza în găleţi cu apă. 

Altoirea în verde începe prin alegerea din găleată a 
unui lăstar altoi, de aceeaşi grosime cu a lăstarilor port- 



altoi. Apoi, se ia pe rînd fiecare lăstar portaltoi şi ,pe ulti¬ 
mul internod, de aceeaşi parte cu un fost mugure, se 
execută cu briceagul o tăietură oblică, a cărei lungimea 
este de două ori diametrul lăstarului. 

De pe lăstarul altoi se taie o porţiune ce cuprinde urf 
nod 'cu mugurele şi porţiunea de .peţiol, 2—3 cm de inter-l 
nod deasupra mugurelui şi tot internodul sub mugure/ 
Pe această porţiune de lăstar altoi se execută cu bricea-*£ 
gul, Incepînd de aceeaşi parte cu mugurele .şi la 3—4 cm' 
mai jos, o tăietură oblică identică cu cea de la portaltoi; 
Se suprapune secţiunea altoiului peste cea a portaltoiului 
şi se leagă bine cu .rafie sau cu aţă de bumbac (fig. 4.14); 

Se procedează la fel cu toţi lăstarii după un butuci 
după care se leagă vertical de arc sau de sîrma spalieru¬ 
lui şi se muşuroiesc mai bine la bază. 

La altoirea în verde se poate ajunge la un procent de 
prindere de peste 95%. Trebuie .să se lucreze repede şi 
curat, ştergînd :în permanenţă lama briceagului, pentru a 
nu se oxida. 

Prin îndemînare şi experienţă se poate ajunge la altoi¬ 
rea unui număr de 300—400 lăstari pe zi. Altoirea iii 



Fig. 4.14. îmbinarea altoiului 
cu portaltoiul şi legarea punc¬ 
tului de altoire, la altoirea 
viţelor în verde : 
a — Altoiul : b — Portaltoiul (du¬ 
pă D. D. Oprea). 



s-au slăbit legăturile (dup,] 
D. D. Oprea). 

verde nu se practică pe timp de ploaie şi nici în perioa¬ 
dele fierbinţi ale zilei (orele 11—16). Cînd altoirea este 
bine făcută, după circa 30 minute de la executare, pe sec¬ 
ţiunea din capul altoiului apar picături de sevă, dovadă 
că deja s-a restabilit circulaţia sevei între portal toi şi 
altoi. 

După circa o săptămînă de la altoirea în verde se face 
un prim control, cu ocazia căruia se realtoiesc lăstarii la 
care nu s-au prins altoaiele. în perioada următoare se 
controlează viţele, se slăbesc legăturile şi se refac mai 
larg, pentru a nu produce strangularea la punctul de al¬ 
toire (fig. 4.15). 

Lăstarii altoi, care se dezvoltă şi pot ajunge la peste 
1 m lungime, se leagă de arac sau de sîrmele spalierului 
şi se stropesc cu zeamă bordeleză contra atacului de mană. 

Muşuroiul de la baza lăstarilor se menţine pînă în 
toamnă, cînd se execută operaţia de prăbuşire a viţelor, 
pentru a aduce punctul de altoire la nivelul solului. 

Lucrarea de prăbuşire, pentru aducerea punctului de 
altoire la nivelul solului, se execută toamna după căderea 
frunzelor. Cu această ocazie se desface muşuroiul din ju¬ 
rul viţelor altoite, uşor şi cu grijă să nu se taie rădăcinile 
care au dat la baza lor. Se opreşte dintre toate viţele al¬ 
toite numai una, care se va prăbuşi, iar celelalte se taie 
de la locul de inserţie pe butuc, obţinîndu-se astfel mai 
multe viţe altoite şi înrădăcinate care se pot planta sepa¬ 
rat în goluri sau în alte locuri. 

în jurul viţei altoite şi rămasă pe butuc se sapă o 
.groapă largă de 70—80 cm şi cu admcimea de pînă la 
nivelul rădăcinilor de la baza butucului portaltoi, fără ca 
aces f ea să fie deranjate. 

Pe lîngă viţa astfel dezgropată, în fundul gropii se 
bate un arac care iese afară circa 1 m. Se fasonează viţa 
scuriînd cordiţa altoi la 3—5 muguri, iar de pe portaltoi 
se înlătură toate cioturile. Dacă sub nivelul salului porta-1- 
toiul prezintă etaje de rădăcini intermediare, afară de 
cele de la bază, acestea nu se taie, ci se limitează ca lun¬ 
gime la periferia gropii. 

Urmează aşezarea cu grijă a viţei, fie în poziţie cul¬ 
cată fie încolăcită, în aşa fel ca punctul de altoire să fie 
placat la nivelul solului, lîngă arac, de unde viţa se leagă. 


77 



Fig. 4.16. Fazele succesive in operaţia prăbuşitului : 

A — Viţele altoite in verde ; B — Viţă pregătită pentru prăbuşire ; 

E — Viţă după prăbuşire (după D. D. Oprea). 

Se introduce treptat pămînt în groapă şi se tasează cu 
grijă să nu se rupă viţa. 

Cînd groapa s-a umplut, se face un muşuroi peste cor- 
diţa altoi de 15—20 cm (fig. 4.16). 

Primăvara, odată cu începerea vegetaţiei, mugurii de 
pe cordiţa altoi vor porni şi vor da naştere la coarde ce 
aparţin soiului existent şi la butucii vecini. Astfel se face 
să dispară golurile existente în plantaţiile roditoare. 

4.2.3.5. ALTOIREA IN COPULAŢIE 
PERFECŢIONATĂ 

Altoirea în copulaţie perfecţionată se foloseşte pentru 
aceleaşi scopuri ca şi altoirea în copulaţie simplă. în plus, 
se mai foloseşte pentru altoirea la masă, urmată de for¬ 
ţare a viţelor, în scopul obţinerii viţelor altoite, necesare 

la înfiinţarea plantaţiilor de vii nobile pe terenurile in¬ 
fectate de filoxeră. 

Altoirea în copulaţie perfecţionată este asemănătoare 
cu cea în copulaţie simplă, în ceea ce priveşte epoca de 
executare, alegerea altoiului şi ,portaltoiului de aceeaşi 
grosime, pregătirea portaltoiului şi altoiului, corespunză¬ 
tor fiecărei specii care se altoieşte şi în ceea ce priveşte 
executarea tăieturilor oblice pe ambii parteneri. 

Mai departe, în scopul realizării unei îmbinări cît mai 
solide, se execută cu briceagul, atît la altoi cît şi la port- 
altoi, cîte o pană de îmbinare. în acest scop, se aşează 
lama briceagului pe secţiunea oblică în treimea superioară, 
puţin deasupra măduvei şi după aceea în acelaşi timp 
prin tragere de la stingă spre dreapta şi prin apăsare de 
sus în jos, pînă aproape de baza secţiunii oblice se reali¬ 
zează penele de îmbinare. 

Penele de îmbinare se execută în aşa fel încît ele să 
nu fie .paralele nici cu suprafaţa secţiunilor oblice şi nici 
cu direcţia verticală a vaselor conducătoare. Direcţia pe¬ 
nelor de îmbinare trebuie să fie bisectoarea unghiului pe 
care îl formează suprafaţa secţiunii oblice cu direcţia ver¬ 
ticală a vaselor conducătoare. Cînd lama briceagului a 
ajuns la baza penei de îmbinare, înainte de a fi scoasă se 
înclină puţin spre altoitor pentru a deschide penele şi a 
uşura îmbinarea. 

Se îmbină apoi altoiul cu portaltoiul, prin apăsare, 
pînă cînd cele două secţiuni se suprapun perfect, după 
care se leagă strîns cu rafie sau aţă de bumbac şi se unge 
cu mastic (fig. 4.17). 

In ceea ce priveşte altoirea în copulaţie perfecţionată 
la masă, urmată de forţare, a viţelor aceasta se execută, 
începînd din a doua jumătate a lunii martie şi pînă la 
jumătatea lui aprilie. 

Altoirea la masă a viţelor, se execută în săli de altoire 
special amenajate, în care altoitorii stau pe bănci, avînd 
în faţa lor mese pe care se pune materialul de altoit. 

Butaşii altoi şi portaltoi, pregătiţi şi sortaţi pe gro¬ 
simi, după cum s-a arătat sînt aduşi la masa altoitorilor. 

Portaltoii se pun pe masă în partea stingă a altoito¬ 
rilor, iar altoii în faţa lor. După aceasta se poate începe 
operaţia de altoit. 

Fig. 4.17. Altoirea în copu- Fig. 4.18. Condiţiile pe care tre- 
laţie perfecţionată. buie să le îndeplinească secţiu¬ 

nea la portaltoi : 

A — înclinarea secţiunii ; B — Ra¬ 
portul între lungimea (L) şi lăţimea 
(l) a secţiunii : C — Planicitatea sec¬ 
ţiunii : a — bine ; b — greşit (după 
D. D. Oprea). 

Altoitorul ia un butaş portaltoi în mina stingă şi cu 
briceagul în mina dreaptă, face la capătul de sus pe par¬ 
tea mugurelul o secţiune oblică, înclinată la 45 de grade 
faţă de axul butaşului, adică cu o lungime de o dată şi 
jumătate diametrul butaşului. Secţiunea trebuie execu¬ 
tată dintr-o singură tăietură a briceagului, netedă şi per¬ 
fect plană. Nu sînt bune şi nu se admit secţiuni cu supra¬ 
faţa concavă sau convexă, întrucît acestea nu realizează 
un contact intim şi o îmbinare bună. Dacă nu se reuşeşte 
de prima dată se repetă tăietura. O mare importanţă în 
reuşita executării secţiunii oblice o au îndemînarea şi sta¬ 
rea de ascuţire a briceagului (fig. 4.18). 

După executarea secţiunii oblice corespunzătoare, al¬ 
toitorul schimbă poziţia portaltoiului, aşezîndu-1 cu vîr- 

ful în sus şi sprijinit cu degetul arătător pe spatele sec¬ 
ţiunii. 

Aşează apoi lama briceagului pe secţiunea executată 
puţin mai sus de măduvă şi prin apăsare şi tragere în 
acelaşi timp, realizează pana de îmbinare. Adîncimea tă¬ 
ieturii pentru realizarea penei de îmbinare, direcţia aces¬ 
teia şi deschiderea penei de îmbinare se fac în mod ase¬ 
mănător celor descrise la altoirea în copulaţie perfecţio¬ 
nată a puieţilor de pomi şi arbori (fig. 4.19). 

După aceste operaţii, altoitorul pune portaltoiul pe 
masă în aşa fel încît secţiunea să fie ferită de atingerea 
cu masa sau alte viţe şi ia din grămada de altoi un butaş. 
Acestuia îi face de aceeaşi parte cu mugurele o secţiune- 
oblică, apoi îi schimbă poziţia şi face şi pana de îmbinare,, 
ca la portaltoi (fig. 4.20). 

în continuare, altoitorul pune briceagul pe masă, ia 
în mina stîngă butaşul portaltoi şi în dreapta altoiul. 
Aşează secţiunea altoiului peste cea a portaltoiului, eu 
grijă, ca cele două pene de îmbinare să intre una pe sub 

llta şi, prin apăsarea secţiunilor una peste alta, pînă se 
uprapun perfect, face îmbinarea altoiului cu portaltoiul 
(fig. 4.21). 

Dacă îmbinarea s-a făcut bine, privind la locul îm¬ 
binării, între altoi şi portaltoi nu trebuie să se vadă din¬ 
ii r-o parte în alta, iar dacă se ţine portaltoiul de bază şi 
he scutură, altoiul nu trebuie să cadă. 

Un altoitor poate să realizeze între 700 şi 2 000 de 
iiltoiri pe zi după cum este de experimentat şi de aprovi¬ 
zionat cu materiale necesare. Fiecare altoitor are o lădiţă, 
construită din scîndură, cu trei pereţi laterali şi un fund 
lung de 35—40 cm, în care se pun butaşii altoiţi cu număr 
(50 bucăţi). 

Cînd lădiţa s-a umplut, se face recepţia butaşilor al¬ 
toiţi şi apoi se trec spre stratificare în vederea forţării. 

Cu ocazia recepţiei butaşilor altoiţi se constată dacă 
s-a respectat lungimea STAS a butaşilor, dacă mugurii 
şi cioturile de la portaltoi au fost bine şi total extirpaţi, 
dacă mugurele altoi este viabil şi dacă secţiunile şi îm¬ 
binarea sînt corect făcute. Butaşii necorespunzători sînt 
înapoiaţi altoitorului respectiv, cu obligaţia de a da alţii 
bine altoiţi. Odată cu calitateta altoilor se înregistrează şi 
numărul de bucăţi realizat de către fiecare. Urmează apoi 
stratificarea butaşilor altoiţi. 

Pentru stratificarea butaşilor altciţi sînt necesare lăzi 
din scîndură de brad, care au lungimea de 100 cm, lăţi¬ 
mea de 50 cm, iar înălţimea de 60 cm cu un fund şi trei 
pereţi laterali. Unul din pereţii înguşti, cel de al patru¬ 
lea, este mobil, putîndu-se introduce şi scoate prin gli¬ 
sare între două şipci. 

Ca material de stratificat se foloseşte, în general, ru¬ 
meguş de esenţe moi (brad, plop, salcie), sau muşchi de 
piatră. Pentru oprirea dezvoltării mucegaiurilor se folo¬ 
seşte praf de sulf sau de cărbune. 

Mai sînt necesare, pentru executarea operaţiei de stra¬ 
tificare, ciururi pentru cernut rumeguşul, trocuri de scîn¬ 
dură pentru umectat rumeguşul, coşuri pentru cărat ru¬ 
meguş, lopeţi etc. Rumeguşul, înainte de a fi folosit, se 
cerne prin ciur, pentru a fi separat de aşchii, noduri şi 
alte părţi mai mari de lemn. După aceea, se pune în 
trocuri şi se umectează cu apă încît dacă este strîns în 

faţă de cantitatea de rumeguş. 

Se iau lăzile de stratificat, care în prealabil au fost 
dezinfectate cu soluţie de sulfat de cupru în concentraţie 
de 4—5% Şi se aşează în poziţie înclinată, rezemate de 
un zid sau parapet, cu peretele mobil în partea de sus 

începe stratificarea, prin aşezarea pe fundul lăzii j 
unui strat de 8—10 cm de rumeguş umectat, iar pe pere¬ 
ţii laterali cîte un striat de 4—5 cm. Se pun apoi 1—2 rîn- 
duri de butaşi altoiţi, cu punctul de altoire la acelaşi ni¬ 
vel şi cu capetele altoaielor la 4—5 cm mai jos de mar- 
.ginea pereţilor lăzii. 

Aşezarea regulată a viţelor cu punctul de altoire Uţ 
acelaşi nivel se face cu ajutorul unei piese din scândură 
care se fixează de marginea lăzii cu ajutorul unor pene 
de lemn şi oare se poate muta în sus pe măsură ce gro-' 
simea stratului de butaşi creşte. Peste rîndurile de butaşi 
se pune un strat de rumeguş de 2—3 cm pînă sub punc-| 
tul de altoire, apoi iarăşi 1—2 rînduri de butaşi şi aşa 1 
mai departe, pînă se ajunge la partea de sus a lăzii 
(fig. 4.22). 

Peste ultimele rînduri de butaşi se pune un strat, de 
rumeguş gros de 4—5 cm, după oare se introduce pere¬ 
tele cel mobil. După închiderea lăzii, aceasta se aşează 
în poziţie orizontală, butaşii luînd o poziţie verticală cu 
altoaiele în sus. După aceea se ia rumeguş proaspăt şi 
curat, se umectează foarte puţin (jilav) şi se introduce 
prin aruncare printre altoaie pînă se acopere bine punc¬ 
tul de altoire şi alloaiele, pînă la nivelul de sus al aces¬ 
tora. . . » | ' ■ • i i ţS 

Spaţiul rămas de deasupra altoilor şi. pînă la marginea 
de sus a lăzii se umple cu rumeguş umectat da şi cel pen¬ 
tru stratificat şi in care s-a adăugat .praf de sulf. 

Pentru o evidenţă clară a altoirilor, pe fiecare ladă se 
lipeşte o etichetă, pe care se scrie numărul lăzii, altoiul 
şi portattoiul, precum şi: numărul de butaşi altoiţi şi stra¬ 
tificaţi. în ladă. i 

Evidenţa altoirilor pe soiuri, număr de butaşi, de 
lăzi etc., se ţine intr-un registru, special întocmit odată 
cu declanşarea perioadei de altoire. 

Intr-o ladă de stratificat încap în general 1 000 butaşi 
altoiţi şi sânt necesare circa 35—38 kg de rumeguş uscat. 

Lăzile cu butaşii altoiţi şi stratificaţi se lasă cîţeva ore 
ca să se scurgă surplusul de apă, după care se pot intro-t 
duce la forţat. 

Forţarea butaşilor altoiţi constituie un proces desfă¬ 
şurat pe o anumită, perioadă de timp, în cursul căruia, 
fiind creiate anumite condiţii de temperatură şi umidi¬ 
tate, se favorizează circulaţia intensă a sevei, formarea 
rădăcinilor şi realizarea sudurii dintre altoi şi portaltoi. 

Modul cum se desfăşoară procesul de forţare, locul 
unde se poate face şi durata forţării sînt amănunţit re¬ 
date în manualele şi lucrările de viticultură, care se ocupă 
pe larg de producerea materialului sădi tor altoit. ţ 

4.2.4. ALTOIREA CU MUGURI DETAŞAŢI 

La acest fel de altoire, portaltoii sînt plante întregi 
înrădăcinate (puieţi de un an plantaţi în cîmpul de altoire, 
sau pomi tineri plantaţi în anumite locuri) şi în plină ve¬ 
getaţie. 

Altoii sînt constituiţi din cîte un mugure ce au de jur 
împrejur o porţiune de scoarţă şi chiar o mică şi subţire 
aşchie de lemn (scut). 

In practica altoirilor, acest fel de altoire poartă denu* 
mirea de altoire în ochi, sau oculaţie. Din punct de vedere 
al timpului cînd se execută, altoirea în oculaţie este de 
două feluri : 

1) altoire în ochi (mugure) crescînd ; 

2) altoire în ochi (mugure) dormind. 

Dintre metodele descrise, altoirea în ochi (mugure) este 
foarte mult folosită în pepiniere, fiind metoda care înde¬ 
plineşte cel mai bine condiţiile tehnice cerute de o altoire. 

Altoirea în ochi, sau mugure, prezintă următoarele 
avantaje : 

— asigură un contact bun şi pe suprafaţă mare întru 
zonele cambiale ale altoiului şi ale portaltoiului ; 

— sudura dintre altoi şi portaltoi se face foarte bine,! 
Incit după un an de creştere altoiul este bine prins de 
portaltoi şi nu mai poate fi rupt de vînt; 

— rana produsă pe portaltoi este mică şi se vindecai 
foarte repede ; 

— operaţia de altoire propriu-zisă se execută foarte 
repede ; 

— nu foloseşte mastic sau ceară de altoit pentru uns | 
rana ; 

— nu mai necesită operaţii de păstrare a ramurilor 
altoi, acestea recoltîndu-se în momentul altoiului, sau cu 
puţin timp mai înainte ; 

■— se face mare economie de altoi, fiecare mugure re- 
prezentînd un altoi. 

Dezavantajul acestei metode este acela că se poate 
aplica numai pe ramuri tinere şi atunci cînd scoarţa se 
poate dezlipi. Dacă scoarţa este suberificată, iar portaltoiul , 
este prea gros, altoirea în ochi sau mugure nu dă rezultate. 

Altoirea în ochi (mugure) crescînd se execută primă¬ 
vara, după începutul perioadei de vegetaţie, obişnuit în 
lunile aprilie, mai, iunie. La altoirea în ochi crescînd, după ] 
ce prinderea s-a desăvîrşit, altoiul începe să vegeteze, pu¬ 
ţind ajunge, pînă în toamnă, să aibe oarecare lungime şi 
grosime. In acelaşi timp se vindecă total rana produsă la 
altoire. 

Altoirea în ochi (mugure) dormind, se execută în a 
doua jumătate a verii, în lunile august şi septembrie, cînd 
vegetaţia nu mai este atît de viguroasă. La altoirea în 
ochi dormind, portaltoii prezintă o circulaţie a sevei în 
aşa fel încît scoarţa să se dezlipească, iar altoii să pri¬ 
mească sevă numai pentru realizarea sudurii dintre altoi 
si portaltoi fără să mai pornească în vegetaţie. 

Altoii, după realizarea sudurii, rămîn în stare dor- 
mindă peste iarnă, pornind viguros în vegetaţie primăvara. 

Altoirea în ochi dormind este frecvent folosită în pepi¬ 
niere, pentru altoirea puieţilor din cîmpul de altoire. 

Din punct de vedere al locului pe tulpina portaltoiu- 
Jui, altoirea în ochi se execută pe colet, mai sus pe tulpina 
portaltoiului, sau la înălţimea de formare a coroanei. 

In general, altoirea în ochi crescînd se execută mai 
sus pe tulpina portaltoiului, sau la înălţimea de formare 
a coroanei, în timp ce altoirea în ochi dormind se exe¬ 
cută pe coletul puieţilor sau cu 8—10 cm mai sus. 

4.2.4.1. ALTOIREA IN OCHI CRESClND ; 

ALTOIREA IN OCHI DORMIND 

Atît altoirea în ochi crescînd cît şi altoirea în ochi dor¬ 
mind sînt asemănătoare ca mod de execuţie şi cuprind o 
serie de operaţiuni care se execută într-o anumită ordine. 
Respectarea ordinei operaţiunilor este impusă de faptul 
că părţile rănite ale plantei trebuie să stea cît mai puţin 
în contact cu aerul pentru a nu se oxida şi înegri, în- 
greunînd prinderea. 

Altoirea începe cu pregătirea portaltoiului. Altoitorul 
merge în lungul rîndului. Ajuns deasupra unui puiet se 
apleacă şi, cu o cîrpă puţin umedă, şterge tulpina puie¬ 
tului în zona coletului, de praf şi resturi de pămînt, ră¬ 
mase de la desfacerea muşuroaielor. Apoi, cu briceagul 
oculator execută în scoarţa portaltoiului două secţiuni : 
una longitudinală lungă de 3—3,5 cm şi alta transversală 
la partea superioară a celei longitudinale, lungă de 
6—8 mm, rezultînd astfel o tăietură în formă de „T“. Sec¬ 
ţiunile acestei tăieturi trebuie făcute în aşa fel încît lama 
briceagului să taie numai scoarţa portaltoiului, fără să 


87 



Fig. 4.23. Executarea tăieturii pe portaltoi : 
a — Obişnuit ; p — Curbat. 


pătrundă şi în lemn. Secţiunea transversală se poate face 
drept sau puţin curbat printr-o mişcare de rotire a bri— | 
ceagului în jurul tulpinii (fig. 4.23). 

După ce tăietura în formă de „T“ a fost făcută, nu set 
trece la dezlipirea scoarţei cu spatula briceagului, ci se ( 
trece la scoaterea mugurelui altoi de pe o ramură sau 
lăstar. 

Se procedează astfel întrucît scoaterea altoiului du¬ 
rează mai mult. Aceasta fie din cauză că trebuie găsit un ] 
mugure potrivit grosimii portaltoiului, mugurele scos s-ar 
putea să prezinte unele defecţiuni, sau de multe ori să 
nu reuşească scoaterea dintr-o singură dată, mai ales 
la altoitorii începători. 

Toate aceste întârzieri ar face să se producă oxidarea 
scoarţei portaltoiului, dacă s-ar dezlipi imediat după exe¬ 
cutarea tăieturii în formă de „T“. 

Pentru scoaterea mugurelui altoi de pe o ramură sau 
lăstar se procedează astfel : 

Se ia ramura altoi în mîna stingă cu baza în jos şi mu¬ 
gurii în sus. Cu degetul arătător se. sprijină ramura altoi 
sub mugurele ce urmează a se scoate, iar cu degetul mare, 
podul palmei şi celelalte degete se fixează bine ramura 
altoi. 

în mîna dreaptă se ia briceagul oculator, se prinde cu 
cele patru degete lungi şi podul palmei. 

Se apropie mîna dreaptă de ramura altoi, se pune de¬ 
getul mare pe aceasta, dedesubtul mugurelui care trebuie 

Fig. 4.24. Poziţia în care 
se prinde ramura altoi 
şi modul în care se 
aşează briceagul pentru 
scoaterea mugurelui al¬ 
toi. 


Fig. 4.25. 

Tăierea 
mugurelui 
altoi de 
pe ramură: 

b — Bine, 

.scos iar lama briceagului se aşează perpendicular pe ra¬ 
mura altoi, la 1,5 cm deasupra mugurelui (fig. 4.24). 

Se apasă lama briceagului şi se pătrunde scoarţa ra- 
murei altoi. Apoi, printr-o mişcare de răsucire spre ori¬ 
zontală şi alunecare a lamei de la bază spre vîrful ei se 
continuă tăierea scoarţei şi a unei foarte subţiri aşchiile 
lemn, trecînd pe sub mugure în jos 1,5 cm, după care' 
lama se dirijează să taie spre în afară realizînd o tăietură 
pierdută (fig. 4.25). 

In momentul cînd lama briceagului este pe punctul de 
a ieşi afară, iar mugurele altoi cu porţiune^ de scoarţă şi 
Jemn să fie decupat, degetul mare al mîinii drepte se 
aşează pe altpi^i-l prinde între deget şi lama briceagului 
(fig. 4.26).' \ \ 

După ce altoiul a fost decupat, altoitorul pune ramura 
altoi în vasul cu apă unde are şi restul de ramuri şi stj 
ocupă în continuare de altoi. Prinde cu mina stingă alto¬ 
iul de codiţa frunzei oprită de la fasonarea şi pregătire! 
ramurilor altoi, schimbă briceagul cu spatula spre înainte 
se apleacă şi dezlipeşte scoarţa de la portaltoi în ambele 
părţi ale tăieturii în formă de „T“. Introduce apoi altoiul 
sub scoarţa dezlipită cu mugurele în sus şi apăsînd uşor 
cu spatula briceagului la locul de inserţie a peţiolului îl 
apasă pînă ce porţiunea de scoarţă de deasupra mugurelul 
a ajuns sub nivelul secţiunii transversale de la portaltoi 
(fig- 4.27). 

După ce altoiul a fost introdus sub scoarţă, altoitorul 
presează cu degetele arătătoare marginile scoarţei dezli¬ 
pite peste altoi în aşa fel încît acesta să se aşeze perfect 
simetric faţă de marginile secţiunii longitudinale şi să 
vină în contact perfect cu portalloiul (fig. 4.28). 

Imediat după ce altoirea a fost terminată se leagă eu 
rafie, tei topit, fibre de cînepă sau aţă de bumbac ori lină] 

Grupate în mod ilustrat ordinea operaţiunilor în care 
•-e execută altoirea în oculuţie. acestea se prezintă ca în 
<fig. 4.29). 

Pentru executarea legăturii, există mai multe metcde, 
după cum s-au obişnuit cei care o execută. Ceea ce este 
important de reţinut este faptul că legarea se execută 
•'tind în partea opusă altoiului aşa cum se observă în 
■ fig. 4.30). 

Cu executarea legăturii se porneşte în general, aşezînd 


prima spiră a firului de ra 
a scoarţei portaltoiului. 
Mergînd în jos se încon¬ 
joară portaltoiul cu ambele 
părţi ale firului, bobinînd 
strins pînă se ajunge dea¬ 
supra mugurelui cu cele 
două capete încrucişate, 
în continuare, se încruci¬ 
şează pe după portaltoi şi 
se continuă bobinarea sub 
mugure pînă ce ocupă în¬ 
treaga rană, după care se 
leagă cu nod, folosind am¬ 
bele capete. 

Se mai foloseşte la le¬ 
gatul altoilor metoda cu 
laţ, pornindu-se de sus în 
jos, înfăşurînd portaltoiul 
spiră lingă spiră fără a mai 
încrucişa capetele rafiei 


fie peste secţiunea transversală 



Fig. 4.30. Legatul altoiului (în¬ 
ceputul legăturii). 

deasupra şi dedesubtul mugurelui. In această situaţie unul 
din capetele firului de rafie este foarte scurt. După pri-1 
mele două spire de înqeput, căpătui cel scurt eŞţe prinsJ 
şi acoperit de spirele care urmează. jCînd s-a ajuns cu bo 
binatul deasupra mugurelui se coboară cip ,o'spiră oblică 
pe după portaltoi opus, altoiului: şi $e continuă bdbinarea j 
strînsă pînă se acoperă j toată! raţia. Ajuns la ultiţna spiră' 
se introduce capătul firului pe sub aiea'sta şi apoi prin rtra- I 
gere se strînge spira fixind firUl şi cU,acesta legătura. 

Se mai foloseşte la legat încă o variantă a celei cu laţ! 
In acest caz, capătul mai scurt al firului de legat este prins 
cu prima, spiră de sus şi lăsat să atîrne în jos pe lingă 
portaltoi. Cu capătul cel lung se bobinează spiră lingă 
spiră pînă la mugure, apoi se continuă şi sub : mugure. 
Cînd mai sînt de făcut 3—4 spire, capătul scurt se face laţ 
şi apoi se trage cţe firul cel scurt fixind bine legătură 
pe o lungime de 5—6 cm. 

Indiferent ce metodă de legare se foloseşte, importând 
este ca rafia sau teiul să fie jilave, lăţite, iar spirele una 
lingă alta şi bine' Strinse. Dacă legătura este prea slabă 
poate pătrunde la altoi aerul sau apa din ploi, iar prinde-j 
rea nu mai are lbc., • 



Fig. 4.31. Diferite metode de legare a altoilor. 

4.2.4.2. ALTOIREA ÎN FLUIER 

Este tot o metodă de altoire cu muguri detaşaţi folosită 
|,i altoirea nucului, castanului comestibil sau a celui orna¬ 
mental şi se aplică în faza de viaţă activă (august pînă la* 
10 septembrie) cînd scoarţa, se dezlipeşte cu multă uşu¬ 
rinţă de pe lemn. 

La această altoire, portaltoii sînt puieţi de 1—2 ani 
urescuţi în cîmpul de altoire şi care trebuie să se găsească 
in stare de puternică vegetaţie. 

i Altoii sînt lăstari verzi crescuţi în perioada de vegeta¬ 
ţie respectivă, viguroşi şi de aceeaşi grosime cu puieţii 
portaltoi. 

Pentru executarea altoirii în fluier se foloseşte un 
briceag cu două lame paralele şi distanţate la 30 mm una. 
de alta. 

Se execută pe puietul portaltoi la 5—10 cm de colet 
cu briceagul, două secţiuni circular-inelare. Apoi cu una 
din lamele briceagului se execută o secţiune longitudinală. 
Intre cele două secţiuni inelare. Prin răsucire cu mina sau. 
ru una din lamele briceagului se scoate fragmentul cilin¬ 
dric de scoarţă. 

Se ia apoi lăstarul altoi, de aceeaşi grosime cu portal- 
loiul, se aşează briceagul în aşa fel încît cele două lame 
să încadreze simetric un mugure şi se execută cele două 
secţiuni circular-inelare. Se execută apoi secţiunea longi¬ 
tudinală, după care, cu o lamă a briceagului se scoate frag¬ 
mentul cilindric de pe altoi, cu o foarte mică porţiune de- 
lemn în dreptul mugurelui. 

Se introduce scutul cilindric cu mugure în golul inelar 
de pe portaltoi, se leagă strîns cu rafie şi apoi se muşuro- 
ieşte ca punctul de altoire să fie acoperit (fig. 4.32). 

Operaţiile altoirii în fluier trebuie executate foarte 
repede şi cît mai bine posibil încît să fie asigurate o cură¬ 
ţenie perfectă, neoxidarea părţilor tăiate şi neofilirea al- 
ţoiului. 

Fig. 4.32. Altoirea in fluier : 

o — Scoaterea mugurelui altoi cu briceagul bllamelar ; b — Scoatere» 
unei porţiuni de scoarţă cu mugure de pe portaltot : c — AşezaraH 
altoiului in tăietura poctaltoiului şi legarea. 

4.2.4.3. ALTOIREA ÎN PLACAJ 

Este o metodă de altoire cu muguri detaşaţi folosită o 
cazul portaltoilor subţiri ai diferitelor specii de pomi, a! 
bori şi arbuşti ornamentali. Altoirea în placaj se execiM 
în general după ce seva a încetat să circule. Pe scaS 
largă se foloseşte la altoirea trandafirilor în condiţii di 
seră. 

La această altoire, portaltoii se pregătesc toamna pr 
plantarea în ghivece mari de 18—20 cm diametru. Dai 
lipsesc ghivecele, rădăcinile portaltoilor, se învelesc ! 
un bal format din muşchi, lut şi balegă de bovine şi I 
leagă cu răchită. 1 

Pentru început aceştia se introduc în bordee reci, ii 
după aceea în sere calde la 16—18°C în timpul zilei 
10-—12°C în timpul nopţii, fiind zilnic stropiţi cu apă. 

în aceste condiţii se produce calusarea rădăcinilor, ii 
pe la începutul lunii ianuarie încep să se desfacă şi mi 
gurii de pe portaltoi. Aceasta indică momentul începer 
altoirii. , 

Ramurile altoi se recoltează pe soiuri din toamnă, si 
leagă în pachete şi se păstrează stratificate în nisip pini 
în momentul altoirii. 

Fig. 4.33. Altoirea în placaj : 

a — Scoaterea mugurelul altoi : b — Executarea tăieturii pe por- 

taltoi ; c — Aşezarea mugurelul altoi pe portaltoi ; d — Legarea 
mugurelul altoi. 

Operaţia de altoire în placaj constă în executarea unei 
Incizii longitudinale cu briceagul în scoarţa şi lemnul port- 
altoiului pe o lungime de 2,5—3 cm. Ajuns la baza inci¬ 
ziei se scoate briceagul şi se secţionează perpendicular pe 
Incizie şi puţin în pantă, rezultînd un scut cu scoarţă şi 
lemn, care se aruncă. Se ia o ramură altoi se execută in¬ 
cizia longitudinală pornind de la 1,5 cm deasupra unui 
mugure vegetativ de aceeaşi lungime şi lăţime cu cea de 
pe portaltoi. Se execută secţiunea perpendiculară şi puţin 
In pantă, rezultînd altoiul cu un mugure. 

Se fixează altoiul în golul de pe portaltoi, în aşa fel 
incit să se suprapună zonele cambiale şi apoi se leagă 
strîns cu rafie sau alte materiale (fig. 4.33). 

După altoire, portaltoii se leagă de araci sau tutori pen¬ 
tru a avea o stabilitate cît mai mare. în decurs de 
125—30 zile de la altoire, mugurii altoi pornesc, transfor- 
mîndu-se în lăstari. Pentru a favoriza lignificarea lăsta¬ 
rilor altoi, aceştia se ciupesc la 3—4 frunze, în aşa fel ca 
in luna aprilie să se poată face călirea, iar în mai scoaterea 
In cîmp. Călirea se face expunînd zilnic puieţii altoiţi la 
aerisiri şi temperaturi din ce în ce mai reduse pînă se 
ajunge la temperatura din cîmp. 

4.2.4.4. ALTOIREA CU INTERMEDIAR 

Acest fel de altoire este de fapt o altoire suprapusă, 
folosită la unele specii pomicole pentru evitarea unor si¬ 
tuaţii nedorite. Este cunoscut faptul că unele dintre soiu- 

rile de păr, cum sînt : Williams, Untoasă Bosc, Untoasă 
clairgeau, Dr. Jules Guyot etc., altoite pe gutui, deşi sr 
sudează la punctul de altoire, totuşi cresc neregulat, lipsiţi- 
■de vigoare şi care după cîţiva ani pier. în schimb, existfl 
alte soiuri de păr ca : Untoasă Hardy, Cure etc., care au 
-o afinitate perfectă cu portaltoiul de gutui, au o prinder* 
foarte bună la altoire şi cresc viguros. Pentru a putea în¬ 
mulţi soiurile de păr cu afinitate slabă pe gutui se proce¬ 
dează mai întîi la altoirea pe gutui a soiurilor cu afini¬ 
tate bună (Cure, Untoasă Hardy etc.), iar în anul următoj 
se supraaltoieşte peste acestea soiurile cu afinitate slabă 

Altoirea cu intermediar se mai foloseşte şi în cazul al¬ 
toirii soiului de păr Cure pe puieţi de păr sălbatic. Deşi 
soiul are afinitate bună, altoii cresc încet şi formeazi 
trunchi strîmb. Pentru a evita acest neajuns, se altoieai 
mai întîi pe sălbatic soiul Untoasă Hardy, care are creş 
tere bună şi dreaptă, iar în anul următor se supraaltoieşf 
soiul Cure. 

Pentru toate situaţiile, atît la altoirea iniţială cît şi la 
supraaltoire se altoieşte cu muguri detaşaţi, altoind în 
ochi dormind. Pentru a scurta perioada de formare a pol 
milor se poate face prima altoire în ochi crescînd, iar îrf 
toamnă pe altoii crescuţi se altoieşte în ochi dormind. I 


4.3. ÎNGRIJIRILE CE SE DAU ALTOILOR 
DUPĂ ALTOIRE ŞI ÎN PRIMUL AN 
DE VEGETAŢIE 


Din descrierea metodelor de altoire ce se practică pen ; 
tru înmulţirea diferitelor specii pomicole, arbori, arbuşt 
ornamentali sau de flori şi mai ales a perioadei cînd aces 
tea se execută s-a putut constata că mugurii altoi pot s; 
pornească în vegetaţie în cursul aceluiaşi an în care s-] 
altoit sau să pornească în vegetaţie numai în primăvară 
următoare. 

Pentru aceasta se impune luarea unor măsuri şi exel 
cutarea unor lucrări de îngrijire care să contribuie la bun; 
dezvoltare a altoiului. 

Astfel, în cazul altoirii cu ramuri detaşate 
şi a altoirii în mugure crescînd, mugurii alto¬ 
iului pornesc în vegetaţie şi cresc formînd 
tulpini sau ramuri, de primăvara pînă 
toamna. 

Odată cu pornirea în vegetaţie şi creşte¬ 
rea lăstarului altoi are loc şi o îngroşare a 
portaltoiului. Dacă legăturile pentru fixarea 
altoiului rămîn aşa cum au fost executate ini¬ 
ţial, se pot produce strangulări care au efecte 
nedorite asupra atît a altoiului cît şi a port¬ 
altoiului. Pentru aceasta se verifică legătu¬ 
rile şi unde se constată începutul strangulării 
se dezleagă şi se leagă din nou, mai slab. 

Pentru a evita ruperea ramurilor altoi de 
către păsările zburătoare care s-ar aşeza pe 
acestea, se recomandă ca peste ramurile altoi 
să se aşeze în formă arcuită o ramură din 
salcie, care se leagă de portaltoi ca în 
(fig. 4.34). 

Dacă altoirea s-a făcut jos la colet şi mu¬ 
gurii altoi au pornit, pentru a evita ruperea 
lăstarilor altoi de către vînt şi a le asigura 
totodată o creştere cît mai dreaptă, se leagă 
de un arac sau tutore, atunci cînd au ajuns 
inălţimea de 15—20 cm. Operaţia legării se 
repetă pe măsură ce lăstarul altoi creşte cu încă 15—20 cm. 

în cursul perioadei de vegetaţie se urmăreşte ca lăs¬ 
tarii altoi să nu fie atacaţi de paraziţi şi mai ales de pu¬ 
ricii de frunze. Dacă se observă tendinţa vreunui atac se 
intervine urgent prin stropiri cu insectofungicide adecvate. 

Pe măsură ce are loc calusarea şi îngroşarea punctului 
de altoire şi uneori chiar din cauza căldurii, masticul sau 
ceara de altoit cu care s-au uns rănile crapă sau se curge 
dezvelind rănile care încă nu s-au vindecat. în această si¬ 
tuaţie se face ungerea din nou cu mastic pentru a evita 
pătrunderea apei şi a impurităţilor în rănile respective, în- 
greunînd vindecarea. 

Odată cu mugurii altoi pornesc în vegetaţie şi mugurii 
rămaşi neextirpaţi de pe portaltoi, dînd naştere în unele 
1 cazuri la mulţi lăstari. Toţi lăstarii daţi din portaltoi se 

curăţă pentru a da posibilitatea lăstarului altoi să crease» 
nestingherit. 

Dacă s-au realtoit pomi sau arbori în vîrstă se va avea 
grijă ca lăstarii lacomi să nu fie în număr prea mare, da 
mai cu seamă să nu fie plasaţi în aşa fel incit să concurez 
altoii, luîndu-le hrana. Dacă apar asemenea situaţii lăS' 
tarii lacomi se răresc, iar cei prea apropiaţi de altoi se înJ 
depărtează total. 

Cit priveşte altoiul, în timpul creşterii nu se face asu 
pra lui nici un fel de intervenţie (ciupiri, torsiuni etc.jj 
El se lasă să crească nestingherit pentru ca sudura cu port 
altoiul să se facă total, iar rănile produse cu ocazia al 
toiului să se vindece. 

In cazul altoirilor tirzii (de vară sau de toamnă) în mu 
gure dormind, îngrijirile ce se dau altoilor sînt diferenj 
ţiate. Astfel, din momentul altoirii şi pînă toamna sa 
aplică anumite lucrări, iar din primăvara următoare pe 
toată perioada de vegetaţie (primul an de creştere al al¬ 
toiului) se aplică alte lucrări. 

In circa 12—15 zile de la data altoiului, se face con 
trolul prinderii la altoire, verificînd fiecare puiet în parte 
Dacă mugurele altoi păstrează un aspect de frăgezime 
porţiunile de scoarţă cu care s-a pus sînt de culoare ven 
zuie şi netede, iar peţiolul este căzut sau cade la atingere 
însemnează că prinderea s-a făcut. 

în cazul cînd altoiul nu s-a prins, mugurele, scoarţa şi 
peţiolul sînt sbîrcite, de culoare cafeniu-ruginie, iar dacă 
se trage de peţiol, acesta nu cade, ci scoate odată cu el şi 
mugurele altoi din lăcaşul unde a fost pus. 

Dacă prin controlul făcut se constată că altoirea n-a 
reuşit la unii puieţi, însă scoarţa portaltoiului se dezli-l 
peşte, se reface operaţia de altoire, cu muguri din aceleaşij 
soiuri şi cît mai neîntîrziat. 

Odată cu controlul prinderii la altoire se urmăresc le¬ 
găturile altoiului, se slăbesc şi se refac acelea unde se ma¬ 
nifestă tendinţa de strangulare a locului de altoire. 

Se întîmplă în unele cazuri (altoire prea devreme sau 
vigoare prea mare a portaltoiului) ca altoii să pornească 
în vegetaţie transformîndu-se în lăstari. Aceştia nu auj 
timp să se matureze pînă la venirea iernii şi degeră. Pen¬ 
tru a nu se ivi asemenea situaţii nedorite se va avea grijă 



I ca momentul începerii altoirii să fie bine ales. Puieţii ce 
se altoiesc să nu fie în plină vegetaţie, iar fluxul de sevă 
să fie în descreştere. 

Cînd, cu toate măsurile luate există totuşi altoi care 
pornesc în vegetaţie, aceştia se ciupesc după 3—4 frunze 
pentru a forţa maturarea lemnului pe o cit de mică lun¬ 
gime şi a nu mai degera. 

Locul de pe puiet unde s-a făcut altoirea este foarte 
sensibil la variaţii de temperatură. Din această cauză, după 
ce s-a făcut controlul prinderii la altoire şi s-au verificat 
legăturile, se muşuroiesc toţi puieţii altoiţi cu 10—12 cm 
de pămînt deasupra «altoiului. 

Muşuroirea, pe lîngă apărarea punctului de altoire de 
îngheţurile din timpul iernii, are menirea de a feri altoii 
de atacul iepurilor .şi şoarecilor, care iarna rod scoarţa 
puieţilor la nivelul solului. 

După muşuroirea puieţilor altoiţi se consideră termi¬ 
nate lucrările de îngrijire din anul altoirii lor. 

Mugurii altoi rămîn în stadiu dormind pînă în primă¬ 
vara următoare, cînd vor porni în vegetaţie. 

înainte de pornirea în vegetaţie a mugurilor altoi se 
face suprimarea portaltoiului la 12—15 cm deasupra al¬ 
toiului, denumită în practica altoirilor şi „tăierea la cep". 
Această operaţie se face în lunile februarie—martie, cînd 
gerurile s-au mai înmuiat. 

Odată cu tăierea la cep, se face şi înlăturarea muguri¬ 
lor daţi din portaltoi, atît pe porţiunea de sub altoi, cit şi 
de pe cepul de deasupra altoiului, în aşa fel încît la înce¬ 
perea vegetaţiei să se dezvolte numai altoiul. 

Mugurii daţi din portaltoi se înlătură fie prin frecarea 
cu mîna sau prin extirparea cu cosorul. Operaţia de înlă¬ 
turare a mugurilor de pe portaltoi se repetă ori de cîte ori 
este nevoie pentru ca aceştia să nu concureze altoiul în 
creştere. 

Tăierea la cep se face cu cosorul sau cu foarfecă, după 
cum portaltoii au o grosime mai mică sau mai mare. Pen¬ 
tru aceasta, cel care execută tăierea la cep merge în lun¬ 
gul rîndului de puieţi, taie portaltoiul şi strîngînd în mîna 
stingă mai multe tulpini de portaltoi le depozitează din 
loc în loc. Grămezile acestea mici se strîng apoi în altele 
mai mari la marginea parcelelor unde se ard. 

Tăierea la cep, în această formă se face din următoa¬ 
rele motive şi anume : 

— se evită formarea unei răni mari imediat deasupra 
mugurelui altoi, înainte ca altoiul să se dezvolte ; 

— de cepii rămaşi se leagă lăstarii altoi, pentru ca să 
nu fie rupţi de vînt şi pentru a le da o creştere cit mai 
verticală. 

După tăierea la cep, pe măsură ce solul s-a svîntat, se 
desfac muşuroaiele, cu grijă să nu se rupă mugurele altoi 
şi apoi se aplică o săpătură peste tot, cu scopul de a afina 
solul bătătorit. 

Concomitent cu desfacerea muşuroaielor se înlătură le¬ 
găturile şi se mai controlează odată prinderea. Puieţii la 
care mugurele s-a uscat sau s-a rupt se însemnează pe 
vîrful cepilor cu fire de aţă colorate sau cu vopsea. Dacă 
nu avem aşa ceva, se marcă pur şi simplu cu fire de rafie 
sau tei legate de cepi. Toţi puieţii la care nu mai există 
altoii se vor realtoi, însă de astă dată cu ramuri detaşate* 
(triangulaţie, despicătură, copulaţie etc.) îndată ce epoca 
de altoire prin aceste metode a sosit. 

Odată cu pornirea vegetaţiei, mugurii altoi încep să 
crească şi să se transforme in lăstari. Lăstarii altoi rezul-j 
taţi au tendinţa de a creşte mai întîi în lături şi mai tîrziuf 
să se îndrepte pe verticală formînd în felul acesta un cot 
destul de proieminent care dă un aspect neplăcut pomului. 

Pentru a îndrepta lăstarii altoi spre o creştere pe ver¬ 
ticală şi, totodată, pentru a-i feri de ruperea de către vînt 
se procedează la legarea acestora de cepi. Legarea de cep 
este o lucrare foarte importantă şi trebuie executată cu 
mare atenţie, întrucît lăstarii altoi fiind verzi şi fragezi se 
pot rupe cu foarte mare uşurinţă. Această lucrare se exe¬ 
cută în felul următor : se ia firul de rafie sau de tei, se 
dă odată pe după cepul portaltoiului, cît mai aproape de 
baza altoiului, apoi capătul lung al firului se dă pe după 
lăstarul altoi, după care se aduce în spatele cepului. Se 
ţin capetele firului cu mina stingă, iar cu degetele de la 
mâna dreaptă se apasă la baza altoiului, aducîndu-1 spre 
verticală. 

Cînd se consideră că rezistenţa la rupere a lăstarului a 
ajuns la limită, apăsarea pe baza altoiului încetează, cape¬ 
tele firului de rafie se trag şi se leagă în spatele cepului. 



Fig. 4.35. Legatul la cap 
al altoilor : 
a — Altoiul ; 6 — Cepul. 


Legatul la cep se poate face şi fără să se dea firul mai în- 
tîi pe după cep. Firul de rafie sau de tei se dă pe după lăs¬ 
tarul altoi, aproape de baza lui. Apoi cele două capete ale 
firului se încrucişează între altoi şi cep, după care încon¬ 
joară cepul, legîndu-se în spatele acestuia după ce lăsta¬ 
rul altoi a fost îndreptat pe verticală ca mai sus (fig. 4.35). 

In cazul celui de al doilea sistem de legare se întîmplă 
ca legătura să alunece în jos, iar lăstarul altoi să-şi revină 
în poziţia îndepărtată. 

Legatul la cep al lăstarilor altoi într-un stadiu avansat 
de lignificare, duce la un procent mare de ruperi. Pentru 
a evita total acest neajuns este bine ca legarea la cep să 
se facă cînd altoiul are lungimea de 7—10 cm şi este în 
stadiu ierbaceu. 

Operaţia legării la cep se repetă după 10—15 zile, în- 
trucît lăstarul altoi creşte depăşind prima legătură. Legă¬ 
turile ulterioare se fac la 10—12 cm una de alta pentru 
a determina o creştere dreaptă a altoiului şi în acelaşi timp 
a-1 feri de ruperea de către vînt. 

Pentru faptul că lăstarii altoi cresc în lungime destul 
de repede, depăşind lungimea cepului, putînd fi rupţi de 
vînt sau să crească strîmb se procedează la tutorarea sau 
arăcirea lăstarilor altoi. Pentru tutori se folosec şipci de 
brad drepte, lungi de 1—2 m şi groase de 2 X 2 cm, tulpini 
de trestie groase, ramuri de arţar drepte etc. 

Tutorele se instalează cînd lăstarul a depăşit cepul. In- 
figerea în pămînt a tutorelui se face pe o adîncime de 
12—15 cm, de aceeaşi parte cu altoiul, şi la circa 2 cm 
distanţă de acesta (fig. 4.36). 

Aşezarea tutorelui de aceeaşi parte cu altoiul are rolul 
de a nu împiedica tăierea cepului. 

Pentru o fixare cît mai bună a tutorelui, după ce a fost] 
înfipt în pămînt, se leagă baza tutorelui de portal toi sub 
punctul de altoire. Prin această legătură se împiedică 
aplecarea tutorelui şi totodată despicarea altoiului. 

După instalarea tutorelui, pe măsură ce lăstarul altoi 
creşte, acesta se leagă de tutor din 20 în 20 cm. De data 
aceasta se execută legături simple, cu fire de rafie sau de 
tei, dar suficient de largi pentru a nu strangula lăstarul. 

Pe măsură ce lăstarii altoi cresc în lungime şi în gro¬ 
sime, din mugurii laterali, care s-au format la subţioara 
frunzelor, pornesc în cursul aceleiaşi perioade de vegeta¬ 
ţie lăstari anticipaţi. Dacă se lasă să crească liber lăstarii 
anticipaţi, aceştia se dezvoltă în dauna lăstarului principal. 
Din această cauză aceştia se ciupesc sau se scurtează după 
4—8 frunze, după cum lăstarul altoi a crescut mai mult 
sau mai puţin în înălţime. Frunzele rămase pe lăstarii an¬ 
ticipaţi ciupiţi continuă să asimileze, să hrănească lăstarul 
principal, contribuind astfel la îngroşarea lui. Ciupirea tu¬ 
turor lăstarilor laterali se face cînd aceştia sînt în stare 

ierbacee, putîndu-se face cu unghiile. Operaţia se repetă 
ori de cîte ori este nevoie, în perioada de vegetaţie 
(3—4 ori). 

Pe la începutul lunii iulie, lăstarii altoi sînt destul de 
bine dezvoltaţi, lignificaţi la bază şi cu sudura la punctul 
de altoire bine făcută. După această dată, cepii lăsaţi din 
portaltoi se taie, pentru că altoii nu mai au nevoie de ei. 

Perioada cea mai potrivită de tăiere a cepilor este în 
luna iulie, însă cel mai bine este ca pînă la 20—25 iulie 
tăierea cepilor să fie terminată. Aceasta pentru ca pînă în 
toamnă, rana produsă după tăiere să înceapă să se vin¬ 
dece. Dacă vindecarea rănilor nu se termină în primul an 
de creştere al altoiului, ea se va continua în anul urmă¬ 
tor, urmînd ca la scoaterea pomilor din pepinieră rana să 
fie complet vindecată. 

Cepii se taie fie cu cosorul, fie cu ferestrăul şi apoi 
rana se netezeşte cu cosorul, după cum cepul este mai 
gros sau mai subţire. Tăietura de scoatere a cepilor nu 
se face orizontal, ci înclinată în jos cu 20—22 grade faţă 
de orizontala ce trece prin limita superioară de prindere 
a altoiului de portaltoi (fig. 4.37). 

Tăietura orizontală nu este bună, întrucît apa din ploi 
■nu se scurge de pe ea, apoi executarea unei tăieturi ori¬ 
zontale cu cosorul este mult mai greu de realizat. 

Scoaterea cepilor este o operaţie dificilă, vîrful coso- 
rului putînd atinge altoiul sau chiar să-l taie. Pentru a 
evita acest lucru, se obişnuieşte să se facă scoaterea din- 
tr-o parte, nu către altoi. Ordinea de scoatere a cepilor 
este în funcţie de grosimea acestora. In general, se scot 
cepii întîi la sîmburoase şi apoi la seminţoase. 

Pentru a grăbi vindecarea rănilor produse prin tăie¬ 
rea cepilor se muşuroiesc puieţii acoperind tăietura ime¬ 
diat după tăiere. 

Dacă se constată că vegetaţia lăstarilor altoi se pre¬ 
lungeşte şi coacerea lemnului nu are loc, se ciupesc vîrfu- 
rile lăstarilor ( altoi în a doua jumătate a lunii august pen¬ 
tru a favoriza coacerea lemnului la lăstarii altoi pe o lun¬ 
gime mai mare. Dacă ciupirea se face mai tîrziu, ea nu 
mai are efect asupra coacerii lemnului. 

De primăvara şi pînă toamna (primul an de creştere al 
altoiului) lăstarii altoi trebuie să se dezvolte viguros şi 

să ajungă la înălţimea la care trebuie formată coroana, ] 
la fiecare specie. Pentru a crea condiţii optime de creş¬ 
tere a altoilor, este necesar ca solul să fie bine lucrat, 
menţinut afinat, fără crustă şi buruieni. In acest fel, apa 
din sol este folosită bine de puieţii .altoiţi şi nu se pierde 
prin evaporare sau nu este consumată de buruieni. 

Obişnuit, printre rîndurile de puieţi se fac mai multe 
praşile cu prăşitoarea trasă de un cal, iar pe rînd intre 
puieţi se prăşeşte cu sapa. La începutul perioadei de ve¬ 
getaţie, precum şi în cursul vegetaţiei se aplică în cîmpul 
cu puieţi altoiţi îngrăşăminte organice şi chimice pentru 
o cit mai bună dezvoltare. 

Lăstarii altoi, în cursul perioadei de vegetaţie, pot fi 
atacaţi de dăunători animali sau vegetali. Pentru a menii 
ţine o stare de sănătate bună a acestora, se fac stropiri | 
cu substanţe insectofungicide specifice. Interesează foarte 
mult combaterea purecilor şi păduchilor de frunze, pre¬ 
cum şi a bolilor criptogamice, care produc ciuruirea frun-l 
zelor la sîmburoase sau atacul de Fuzicladium la semin-j 
ţoase etc. 

La sfîrşitul primului an de vegetaţie, creşterea altoi¬ 
lor este diferită, în funcţie de specie şi soi, vigoare, felul 
portal toiului şi lucrările solului, completate cu aprovizio¬ 
narea în optimum cu elemente fertilizante şi apă. în ge¬ 
neral, altoii pot atinge la sfîrşitul primului an înălţimea 
de 1,20—2,00 m şi o grosime de 1—2 cm la înălţimea de 
1 m de la suprafaţa solului. 

în ceea ce priveşte formarea coroanei, aceasta se face 
în mod normal în al doilea an de creştere. Sînt însă unele 
specii pomicole, cum este piersicul, caisul şi uneori pru¬ 
nul la care creşterea fiind viguroasă, coroana se poate 
forma chiar în primul an de creştere. La piersic, imediat 
după ce s-a făcut legarea la cep şi ulterior tutorarea, se 
lasă să crească lăstarii altoi nestingheriţi. Cînd aceştia au 
atins înălţimea de 35—40 cm, pe ei încep să apară şi să 
se dezvolte mai mulţi lăstari laterali anticipaţi. Dintre 
aceşti lăstari se lasă spre vîrful axului (lăstarul principal) 
un număr de 4—5 care vor constitui coroana, iar ceilalţi 
lăstari anticipaţi inclusiv vîrful axului se ciupesc la 
2—5 frunze. 

După acest procedeu, piersicul poate părăsi pepiniera 
după primul an de creştere. 

La cais se lasă să crească altoi pînă ce atinge înălţimea 
de 1,20 m, apoi i se retează vîrful. Ultimii 5—6 muguri 
de la vîrf se transformă în lăstari anticipaţi care, dacă. 
au o dezvoltare bună pînă în toamnă, pot forma o coroană 
mulţumitoare. De aceea, este necesar ca retezarea vîrfului 
la lăstarul principal să se facă cel mai tîrziu 15—20 iulie, 
incit să fie timp suficient ca lăstarii anticipaţi ce apar să. 
se coacă. 

Cit priveşte primul şi chiar cireşul, la aceştia se poate- 
proceda ca la piersic şi cais, numai dacă se observă o. 
creştere viguroasă şi lăstarul altoi atinge înălţimea de for¬ 
mare a coroanei. 

Formarea coroanei în primul an de creştere a altoiului 
este posibilă la speciile la care se urmăreşte obţinerea unui 
trunchi pitic. 

Cînd se formează coroana în primul an de creştere este 
absolut obligatoriu ca lăstarii de îngroşare (anticipaţi) să- 
fie tăiaţi de pe trunchi după circa 4 săptămini de la rete¬ 
zarea vîrfului principal. Aceasta pentru ca de la retezare- 
timp de 4 săptămini să contribuie la îngroşarea trunchiu¬ 
lui, apoi după scoaterea lor să rămină timp suficient ca 
rănile produse să se cicatrizeze, înainte de venirea geru- 
I rilor. 

în ceea ce priveşte înălţimea la care se formează co- 
1 roana, atît pentru speciile de pomi fructiferi cit şi pentru 
cele de arbori şi arbuşti ornamentali, aceasta depinde de 
tipurile plantaţiilor pentru care se pregătesc pomii, ar¬ 
borii şi arbuştii. 

Forma coroanei, poate fi obţinută în cele mai diferite- 
feluri şi scopuri de către om, sau constituie un caracter de- 
specie, aşa cum este cazul unor specii de arbori şi arbuşti 
ornamentali. 

Din punct de vedere al înălţimii trunchiului, se deose¬ 
besc în general trei categorii şi anume : 

— trunchi pitic, cu înălţimea de la sol pînă la prima 
ramură din coroană de 30—60 cm ; 

— trunchi mijlociu sau semitrunchi, cu înălţimea de- 
0,80—1,20 m ; 

, — trunchi înalt, cu înălţimea de 1,50—2,00 m. 

Operaţia proiectării coroanei Jn vederea obţinerii aces¬ 
tor categorii de înălţime a trunchiului, cu excepţia spe¬ 
ciilor amintite, se face în primăvara celui de al doilea an 
de creştere a altoilor. 

în acest sens, lăstarii altoi se retează la o înălţime egală 
cu cea a trunchiului urmărit, plus încă 20—30 cm de tul¬ 
pină, pe care vor lua naştere ramurile de ordinul I ale 
coroanei. Începînd din vîrful axului care s-a retezat se sta¬ 
bileşte un număr de muguri pentru ramurile principale 
ale coroanei. Numărul acestora este în funcţie de forma] 
coroanei. Mai jos de aceştia, pe trunchi, se realizează un 
gît fără muguri pe o lungime de 15 cm, iar ceilalţi muguri 
pînă jos se lasă să dea lăstari laterali. 

Din toţi mugurii lăsaţi pe trunchi vor da lăstari. Din¬ 
tre aceştia se aleg, începînd din vîrf în jos, 4—5 lăstari 
dispuşi de jur împrejurul axului şi distanţaţi la 8—12 cm 
unul de altul, nu consecutiv. Restul de lăstari, atît cei in-] 
termediari cît şi cei de pe trunchi în jos se vor ciupi, pen¬ 
tru a le opri creşterea în lungime şi a nu concura creşte-i 
rea celor lăsaţi pentru ramurile schelet ale coroanei. Ei 
vor contribui la îngroşarea trunchiului, pînă în «a doua ju¬ 
mătate a lunii iulie, cînd se vor tăia cu cosorul de lingă 
inelul de creştere al lor pe tulpină. Pînă toamna, rănile 
produse pe inelul de creştere şe vor cicatriza. 

Pe lingă proiectarea coroanei, alegerea şi urmărirea 
creşterii ramurilor coroanei, ciupirea lăstarilor de prisos 
•şi scoaterea lor, în cel de al doilea an de creştere al altoi¬ 
lor, se mai fac şi alte lucrări, care să contribuie la o creş¬ 
tere şi dezvoltare cît mai bună. Astfel, se aplică frecvent 
lucrarea solului, prin praşile numeroase, aplicarea fazială 
a îngrăşămintelor, stropiri cu insectofungicide etc. 

Odată cu încetarea perioadei de vegetaţie şi căderea, 
frunzelor se poate trece la scoaterea materialului altoit din 
pepinieră şi livrarea lui pentru a fi plantat în funcţie de 
scopurile urmărite. 

CAPITOLUL 

5 UNELTE ŞI MATERIALE 
FOLOSITE LA ALTOIRE 


Altoitorul, fie profesionist sau începător, are nevoie de 
o serie de unelte şi materiale care îi servesc pentru pre¬ 
gătirea altoirii, altoirea propriu-zisă cît şi pentru toate 
celelalte lucrări care le execută asupra materialului altoit 
pe care îl produce. 

Toate uneltele folosite trebuie să fie simple, uşor de 
manevrat şi de bună calitate. 


5.1. UNELTE PENTRU PREGĂTIREA 
ALTOIRII ŞI PENTRU ALTOIREA 
PROPRIU-ZISĂ 


Trebuie menţionat că reuşita altoirii depinde în mare 
măsură de felul cum se execută operaţia propriu-zisă, iar 
aceasta la rîndul ei este în funcţie de îndemînarea altoito- 
rului şi de uneltele folosite. 

Atît pentru pregătirea operaţiei de altoire, cît şi pen¬ 
tru altoirea propriu-zisă, realizată prin diferite metode, 
se folosesc unelte speciale oa : ferestraie de pomi, foar¬ 
feci de grădină, bricege de altoit, cosoare, despicătoare, 
ciocan de lemn şi de fier, gresii şi arcere pentru ascuţit, 
curea de tras briceagul etc. 

Ferestraiele. Se folosesc pentru retezarea ramurilor şi 
tulpinilor mai groase, cînd se fasonează portaltoii şi se rea¬ 
lizează capetele de altoire. Se mai folosesc atunci cînd se 

Fig. 5.1. Ferestraie de pomi* 

a — Ferăstrău tio încordat a 
b — Ferăstrău tip pistol. 



face tăierea cepilor, în special a celor groşi, care nu se 
pot tăia cu cosorul sau a celor care s-au uscat pînă aproape 
de baza lor. 

Pentru a putea răspunde scopurilor urmărite, terestra- j 
iele folosite sînt de mai multe tipuri, după cum se observă 
In (fig. 5.1). 

Ferestraiele trebuie să fie bine ascuţite, cu dantura 
uinformă şi deschisă şi să nu fie ruginite. 

Foarfecile de grădină. Se folosesc la tăierea ramurilor 
şi tulpinilor mai subţiri, pentru realizarea capetelor de al¬ 
toire, pentru tăierea la cep a puieţilor altoiţi, fasonarea 
coardelor portaltoi şi altoi pentru altoirea viţelor, proiec- i 
tarea coroanei etc. 

Şi foarfecile de grădină sînt de mai multe tipuri, după 
cum au evoluat şi s-au înmulţit întreprinderile producă¬ 
toare (fig. 5.2). 


Fig. 5.2. Diferite tipuri de foar¬ 
feci. 






Indiferent de tipul de foarfecă, interesează întîi de 
toate felul cit este de ascuţită, cum taie şi calitatea oţe¬ 
lului din care este făcută. O foarfecă bună trebuie să taie 
fără să zdrobească ţesuturile, să lase răni netede şi să-şi 
ţină tăişul ,un timp cit mai îndelungat. Tăieturile depind 
foarte multe de poziţia corectă a foarfecii în mina altoito- 
rului. 

Orice tăietură cu foarfecă, se face fixînd foarfecă cu 
lama cea lată tăioasă către pom, sau către porţiunea de ra¬ 
mură ce rămîne pe pom. Pentru a uşura tăierea ramuri¬ 
lor sau tulpinilor, după ce s-a aşezat foarfecă la locul de 
unde se va tăia, pe măsură ce se apasă pe minerul cu lama 
tăioasă, cu cealălaltă mină se apasă uşor în sensul de pă¬ 
trundere al lamei în ramură, deschizînd puţin tăietura. 

Bricegele ele altoit. Sînt uneltele cele mai importante 
pentru altoitor. Ele servesc la executarea secţiunilor ne¬ 
cesare operaţiilor de altoire, la dezlipirea scoarţei de pe 
portaltoi şi la scoaterea, respectiv pregătirea altoilor de 
toate tipurile. 

Pentru a putea executa operaţiile necesare diferitelor 
metode de altoire, bricegele de altoit sînt de diferite tipuri, 
şi anume : briceag oculator, briceag copulator, briceag uni¬ 
versal, briceag cu două lame. 

Briceagul oculator are lama cu partea care taie curbă, 
vîrful ascuţit şi puţin curb în sus, iar la cealălaltă parte a 
minerului are o spatulă, care serveşte la dezlipirea scoar¬ 
ţei. Acest tip de briceag se foloseşte la altoirile cu muguri 
detaşaţi. 

Briceagul copulator are lama cu partea care taie 
dreaptă, vîrful ascuţit, drept şi fără spatulă. Acest tip de 
briceag serveşte la altoirea cu ramuri detaşate. 

Briceagul universal are lama cu partea care taie dreaptă 
sau rotunjită spre vîrf. Pe vîrful lamei, opus tăiuşului, 
este un pinten, modelat sub formă de spatulă. Se folo¬ 
seşte la altoirile în copulaţie şi cu muguri detaşaţi (fig. 5.3). 

Bricegele de altoit sînt în aşa fel ascuţite, îneît au par¬ 
tea de sus înclinată spre tăiuş, iar partea opusă este per¬ 
fect plană. In timpul altoirilor bricegele de altoit trebuie 
să fie ascuţite perfect, ca şi un brici de bărbierit. Odată 
ascuţite, ele trebuie să-şi menţină tăişul cît mai mult şi să 

Fig. 5.3. Bricege de altoit : 


a — Briceag universal ; b — I 
Briceag oculator ; c — Briceag I 
copulator. 





nu se oxideze. Pentru aceasta trebuie executate din oţel 
de bună calitate. Bricegele de altoit se ascut pe tocilă cu 
apă, nu pe polizor. 

Bricegele cu două lame sînt formate dintr-un miner, 
ca şi celelalte bricege, însă mai lat şi mai masiv, avîndj 
fixate două lame de formă obişnuită, paralele şi distanţate 
între ele la 30 mm una de alta (fig. 5.4). 

Acestea servesc la altoirea cu muguri detaşaţi în fluier 
aplicată curent la castan şi nuc. 

Cosoarele servesc la tăierea cepilor, a lăstarilor laterali 
(anticipaţi) şi la netezirea rănilor, după ce tăieturile s-au 
făcut cu ferestrăul. Ele au minerul şi lama curbată, lu¬ 
crate mai masiv, pentru a putea opera cu ele în situaţiile 
amintite (fig. 5.5). 

Despicătorul. Este un fel de cuţit cu lama fixă, ro¬ 
bustă, iar la vîrful lamei se termină cu un cioc. Despică- 
torul se foloseşte în special la altoirea cu ramuri detaşate 
în despicătură. Cu el se execută despicătura, mai ales 
atunci cînd capetele de altoire sînt mai groase. Cu ajuto¬ 
rul ciocului, se deschide despicătura, pentru a putea in¬ 
troduce ramura altoi (fig. 5.6). 

Ciocanele de lemn servesc pentru a executa despicătu- 
rile cu ajutorul despicătorului. 



Fig. 5.4. Briceag cu două lame. 

Fig. 5.5. Cosor. 


Fig. 5.6. Despicător. 


Ciocanele de fier servesc pentru a fixa, în unele situaţii, 
altoii (ramuri detaşate sau muguri cu scut de lemn) cu 
ajutorul unor cuie mici sau ace de gămălie. 

Gresiile, arcerele şi curelele servesc pentru ascuţirea 
periodică a bricegelor şi scoaterea aţei de pe tăişul lamei. 
Gresiile şi arcerele vor fi cu granulaţii diferite (din ce în ce 
mai fine) pentru a putea obţine ascuţirea dorită. 

Tot timpul folosirii vor fi şterse de murdărie, praf sau 
de seva care se oxidează şi reascuţite atunci cînd se con¬ 
stată stricarea sau îngroşarea tăişului. După terminarea 
lucrului toate uneltele se curăţă, se ung cu vaselină şi se 
pun la păstrare. Se recomandă ca toate acestea să se păs¬ 
treze într-o trusă specială care nu trebuie să-i lipsească 
nici unui altoitor. 


5.2. MATERIALE PENTRU LEGAT 
ŞI FIXAT ALTOAIELE 


Din descrierea metodelor de altoire s-a desprins nece¬ 
sitatea că altoaiele, după executarea operaţiei de altoire, 
trebuie ifixate şi legate cit mai bine pe portaltoi. Pentru a 
se realiza aceste lucrări sînt necesare materiale de legat 
şi fixat ca : .rafie, tei topit, fibre de cînepă, aţă de bumbac, 
de lină, benzi (de policlorură de vinii, cuie subţiri, ace de 
gămălie etc. 

Rafia este cea mai bună de legat dintre toate materia¬ 
lele. Prin umectare şi desfacere a fibrelor în fascicole de 
grosimea dorită şi lăţite se pot realiza cele mai bune le¬ 
gături. Neajunsul constă în aceea că rafia se găseşte mai 
greu, fiind procurată din import. In lipsa rafiei se pot fo¬ 
losi celelalte materiale. 


Teiul topit şi umectat cu 24 de ore mai înainte de fo¬ 
losire se desface în fascicole, care se pot folosi la legat. 
Este un material mai gros decît rafia şi mai puţin rezis¬ 
tent. Se găseşte în unităţile agricole, fiind folosit şi pen¬ 
tru legatul coardelor şi lăstarilor în plantaţiile de vii. 

Fibrele de cînepă se pot obţine prin exfolierea tulpini¬ 
lor de cînepă de toamnă, după ce acestea au fost puse la 
topire în apă. Despărţite în fascicole de grosimea dorită şi 
umectate se pot folosi la legatul altoilor. Acestea constituie 
un material mai rezistent decît teiul topit. 

Mai pot fi folosite la legat altoii, fibrele de cînepă, de 
^bumbac sau de lînă răsucite sub formă de aţă. Acestea 
trebuie să fie de o anumită grosime (1—1,5 mm) şi uni- I 
forme pe toată lungimea pentru a realiza legături bune. j 
Spre deosebire de rafie şi teiul topit, care de toamna pînă 
primăvara putrezesc ne mai fiind nevoie de dezlegat .altoii, I 
aţa de cînepă, bumbac sau lînă este necesar ca primăvara 
la pornirea în vegetaţie a plugurilor altoi să fie dezlegate 
pentru a nu produce strangulări. 

în ultimul timp, industria chimică fabrică materiale de 
legat, cum este rafia de plastic, care se prezintă sub formă 
de bandă îngustă şi lungă dispusă în bobine. Este un ma¬ 
terial rezistent şi se poate despărţi şi în fascicole mai în- ■ 
guste, după cum este necesar la legat. Fiind foarte rezis- 1 
tentă este necesar ca la pornirea altoilor să fie neapărat 
dezlegată pentru a nu produce strangulări. 

Pentru fixarea altoilor de portaltoi, în unele situaţii se ■ 
folosesc cuie subţiri sau ace de gămălie, care fiind bătute 
cu ciocanul prin altoi şi pătrunzînd şi în portaltoi fixează ■ 
destul de bine altoiul de portaltoi. Atît cuiele cît şi acele 
de gămălie au dezavantajul că ruginesc. 


5.3. MASTICURI PENTRU UNS RĂNILE 
PROVOCATE PRIN ALTOIRE 

La unele dintre metodele de altoire, deşi se face legarea 
altoiului pe portaltoi cu unul dintre materialele amintite, 
totuşi nu se acoperă în întregime rănile produse pe portal¬ 
toi. Dacă acestea se lasă neacoperite, sînt uscate de vînt | 

şi soare, apa din ploi pătrunde in despicătură ,sau la punc¬ 
tul de altoire şi prinderea nu are loc. Cu atît mai mult nu 
se poate face cicatrizarea acestor răni dacă se usucă. 

Pentru a feri aceste răni de uscăciune, pătrunderea 
murdăriei şi a apei se acoperă după altoire şi legare cu o 
ceară sau mastic. 

Ceara sau masticul de uns rănile provocate prin altoire 
trebuie să îndeplinească anumite condiţii pentru a cores¬ 
punde scopurilor pentru care se aplică şi anume : 

— să se poată aplica uşor pe rănile respective ; 

— să nu crape la temperaturi scăzute ,şi nici să nu 
curgă la temperaturi ridicate ; 

— să nu dăuneze pomilor sau arborilor pe locul unde 
se aplică. 

In practica preparării şi folosirii masticurilor de uns 
rănile provocate prin altoire se folosesc : 

— ceară sau mastic folosit numai la cald ; 

— ceară sau mastic folosit sub stare vîscoasă la rece. 

Atît pentru masticul cald, cît şi pentru cel rece, se fo¬ 
losesc o gamă largă de materiale şi ingrediente cum sint : 
răşina, sacîzul, parafina, ceara de albine, smoala, seul, 
cenuşă fină, alcool industrial etc. 

In continuare, se vor prezenta citeva dintre reţetele 
folosite pentru prepararea masticului la cald şi la rece. 


Mastic la cald 


I) 750 g saciz ; 

100 g ceară de albine ; 
140 g seu de vacă ; 

10 g ocru. 


II) 1250 g răşină ; 

750 g parafină ; 

250 g seu de vacă . 
50 g ocru. 

50 ocru. 


III) 750 g răşină ; 

50 g smoală; 

50 g ceresin ; 

50 g ceară de albine ; 

©70 g cenuşă .fină ; 

30 g ocru. 

S — Ce, de ce şi cum altoim — cd. 73 J [ 3 


Prepararea masticiilui cald 


Se ia un vas de 2^-3 ori mai mare decît cantitatea de 
mastic ce se .prepară. în acest vas se pun materialele fo¬ 
losite la una din reţetele date mai sus, în afară de ocru 
sau cenuşă. Se pun la foc potrivit şi se topesc, avînd grijă 
să nu se umfle şi să dea în foc, întrucît materialele fiind 
inflamabile pot avea ,loc neplăceri. După ce s-au topit 
toate materialele, se adaugă ocrul sau cenuşa amestecîn- 
du-se foarte bine. După uniformizare tot conţinutul se 
varsă într-un vas cu apă rece, pentru a se întări. 

în momentul cînd amestecul a devenit vlscos şi se 
poate ţine în mînă, se scoate afară, se pune pe o masă 
unde se frămîntă şi se scoate toată apa din pori. Apoi se 
fac din acesta batoane care după ce se răcesc se păstrează 
vreme îndelungată. 

Cînd este nevoie a fi folosit masticul, se iau batoanele, 
se sparg şi se pun la topit într-un căzănel ca cel din 
(fig. 5.7). 

Topirea se face pînă ce masticul se poate folosi cu o 
spatulă la locul rănit. Dacă nu avem un căzănel special, 
atunci topirea masticului se face într-un ibric, care la rîn- 
dul lui este pus într-un vas cu apă care fierbe. 



Fig. 5.7. Căzănel pentru topit 
masticul: 

a — Lampă de încălzit ; b — Vas cu 
apă ; c — Vas cu mastic. 

Mastic la rece 


I) 50 g ceresin ; 
70 g cenuşă ; 
10 g ocru ; 
100 g spirt. 


III) 650 g răşină ; 

40 g smoală ; 

50 g ceresin ; 

10 g ocru ; 

100 g spirt industrial. 


II) 500 g parafină ; 

500 g smoală ; 

500 g seu ; 

50 g ceară ; 

300 g spirt industrial ; 
200 g ocru. 

IV) 1 000 g răşină ; 

1 000 g seu ; 

1 000 g ceară albine ; 

50 g spirt industrial. 


Prepararea mastictilui la rece 

Pentru prepararea măslinului lă .rece se procedează 
asemănător cu prepararea la cald, punîndu-se la topit 
toate materialele mai puţin spirtul industrial. Se topesc, 
se amestecă pentru omogenizare şi apoi se lasă să se ră¬ 
cească sub temperatura de fierbere a spirtului (79 n C). 
După aceea se toarnă puţin cîte puţin spirt călduţ, pînă se 
încorporează toată cantitatea. Amestecul obţinut se toarnă 
în cutii şi se închide ermetic. Se poate folosi ^.nevoie, 
fără altă pregătire prealabilă. 

